ഇപിഎഫ്ഒ പുതിയ എൻറോൾമെന്റുകളിൽ വർധന - Live Newage\nഇപിഎഫ്ഒ പുതിയ എൻറോൾമെന്റുകളിൽ വർധന\nദില്ലി: 2020 ഡിസംബറിൽ ഇപിഎഫ്ഒയിലേക്കുളള പുതിയ എൻറോൾമെന്റുകളിൽ വർധന. 2019 ലെ ഇതേ മാസത്തെ അപേക്ഷിച്ച് പുതിയ എൻറോൾമെന്റുകൾ ഡിസംബറിൽ 24 ശതമാനം ഉയർന്ന് 1.25 ദശലക്ഷമായി. കൊറോണ വൈറസ് പകർച്ചവ്യാധിയെ തുടർന്ന് പ്രതിസന്ധിയിലായ ഔപചാരിക തൊഴിൽ മേഖലയുടെ തിരിച്ചുവരവായാണിതിനെ കണക്കാക്കുന്നത്.\nഎംപ്ലോയീസ് പ്രൊവിഡന്റ് ഫണ്ട് ഓർഗനൈസേഷന്റെ (ഇപിഎഫ്ഒ) പ്രൊവിഷണൽ ശമ്പള ഡാറ്റ പ്രകാരം 2020 ഡിസംബറിൽ 1.25 ദശലക്ഷം പുതിയ ഉപഭോക്താക്കൾ കൂടി ഇപിഎഫ്ഒയുടെ ഭാഗമായി. ഇത് ഗുണപരമായ പ്രവണതയാണെന്നും തൊഴിൽ മന്ത്രാലയം പ്രസ്താവനയിൽ പറഞ്ഞു.\n2020 നവംബർ മാസത്തെ അപേക്ഷിച്ചുളള വർധന 44 ശതമാനമാണ്. നടപ്പ് സാമ്പത്തിക വർഷത്തിന്റെ മൂന്നാം പാദത്തിൽ (ഒക്ടോബർ-ഡിസംബർ) രണ്ടാം പാദത്തിനെ അപേക്ഷിച്ച് (ജൂലൈ-സെപ്റ്റംബർ) 22 ശതമാനം വളർച്ച രേഖപ്പെടുത്തി.\nബാഡ് ബാങ്കിന് പ്രാരംഭ മൂലധനമായി 7000 കോടി\nസോവറീന് ഗോള്‍ഡ് ബോണ്ടുകളില് മാര്‍ച്ച്5വരെ നിക്ഷേപിക്കാം\nലളിതമായ അപകട ഇൻഷുറൻസ് ഏപ്രിൽ 1 മുതൽ\nബാങ്കുകൾ സംരംഭകവായ്പ നൽകണം: പ്രധാനമന്ത്രി\nഓഹരി വിപണിയിൽ പ്രതിഫലിച്ചത് ‘യുഎസ് ആക്രമണം’\nമിറേ അസറ്റ് കോർപ്പറേറ്റ് ബോണ്ട് ഫണ്ട് ആരംഭിച്ചു


റഷ്യയില് പ്രസിഡന്‍റ് വ്ലാദിമര് പുടിനെതിരായ പ്രതിഷേധം ശക്തമാകുന്...\nറഷ്യയില് പ്രസിഡന്‍റ് വ്ലാദിമര് പുടിനെതിരായ പ്രതിഷേധം ശക്തമാകുന്നു\n16 May, 2018 at 06:35 AM\nപ്രതിഷേധത്തിന് നേതൃത്വം നല്‍കിയ പ്രതിപക്ഷ നേതാവ് അലക്സി നവാല്‍നിയെ പൊലീസ് അറസ്റ്റ് ചെയ്തു\nഅഴിമതി ആരോപണങ്ങളുടെ പശ്ചാത്തലത്തില് പുടിന് രാജിവെക്കണമെന്നാണ് ആവശ്യം. ഇന്നലെ നടന്ന പ്രതിഷേധ റാലിയില് ആയിരക്കണക്കിനാളുകള് പങ്കെടുത്തു. പ്രതിഷേധത്തിന് നേതൃത്വം നല്‍കിയ പ്രതിപക്ഷ നേതാവ് അലക്സി നവാല്‍നിയെ പൊലീസ് അറസ്റ്റ് ചെയ്തു. അനുവാദമില്ലാതെ പ്രതിഷേധം സംഘടിപ്പിച്ചതിന് നവാല്‍നിക്ക് കോടതി 30 ദിവസത്തെ തടവ് വിധിച്ചു. നവാല്‍നിയെ നേരത്തെയും കോടതി ഇതേ കേസില് ശിക്ഷിച്ചിരുന്നു.\nഅടുത്തവര്‍ഷം പ്രസിഡന്‍റ് തെരഞ്ഞെടുപ്പ് നടക്കാനിരിക്കെയാണ് റഷ്യയില് പ്രസിഡന്‍റിനെതിരായും മറ്റും പ്രതിപക്ഷ പാര്‍ട്ടികളുടെ പ്രതിഷേധങ്ങളും ശക്തമായികൊണ്ടിരിക്കുന്നത്. കഴിഞ്ഞദിവസം നടന്ന പ്രതിഷേധ പ്രകടനങ്ങളില് അയ്യായിരത്തോളം ആളുകളാണ് പങ്കെടുത്തത്. നേരത്തെ പ്രതിഷേധങ്ങള്‍ക്ക് നേതൃത്വം നല്‍കിയതിനെ തുടര്‍ന്ന് പൊലീസ് കസ്റ്റഡിയിലായിരുന്ന പ്രതിപക്ഷ നേതാവ് അലക്സി നവാല്‍നി തന്നെയാണ് ഇപ്രാവശ്യവും പ്രതിഷേധപരിപാടികള്‍ക്ക് നേതൃത്വം നല്‍കിയത്.\nതികച്ചും സമാധാനപരമായിട്ടായിരുന്നു പ്രതിപക്ഷത്തിന്‍റെ സമരങ്ങള്. പ്രസിഡന്‍റ് സ്ഥാനത്തേക്ക് പുടിന് തന്നെ മത്സരിക്കുമെന്ന സൂചനകളും പുറത്ത് വന്നതിനെ തുടര്‍ന്നാണ് പ്രക്ഷോഭങ്ങളും ശക്തിപ്പെട്ടതെന്നാണ് വിലയിരുത്തല്. പ്രതിഷേധങ്ങള്‍ക്ക് നേതൃത്വം നല്കിയവരെ രാജ്യത്തിന്‍റെ വിവിധ ഭാഗങ്ങളില് പൊലീസ് പിടികൂടിയ നടപടിക്കെതിരെ അമേരിക്കയും അപലപിച്ചിട്ടുണ്ട്.


അബ്ദുള്ളക്കുട്ടി വട്ടനാണെന്ന് മദനി | Madhani, abdullakutty, cpm, pdp, league, election 2009, kochi, അബ്ദുള്ളക്കുട്ടി, മദനി, കൊച്ചി, കമ്യൂണിസം, സിപിഎം, ഉമ്ര, പിഡിപി, ലീഗ്, കുഞ്ഞാലിക്കുട്ടി\t- Malayalam Oneindia\n38 min ago സിപിഎം സംസ്ഥാനസമിതിയിൽ ശ്യാമളയ്ക്ക് ക്ലീൻ ചിറ്റ്; മകനെ സഹായിച്ചിട്ടില്ലെന്ന് കോടിയേരി!\nഅബ്ദുള്ളക്കുട്ടി വട്ടനാണെന്ന് മദനി\nPublished: April 1 2009, 11:27 [IST]\nകൊച്ചി: കമ്യൂണിസ്റ്റുകാര്‍ക്കിടിയിലെ വട്ടനാണ് എ.പി അബ്ദുള്ളക്കുട്ടി എംപിയെന്ന് പിഡിപി അധ്യക്ഷന് അബ്ദുള് നാസര് മദനി.\nകമ്യൂണിസ്റ്റുകാര്‍ക്കിടയില് വട്ടന്മാര് ഇല്ലെന്നായിരുന്നു എന്റെ ധാരണ. എന്നാല് ഈ ചെക്കനെ കാണുമ്പോള് വട്ടുള്ളവനാണെന്ന് തോന്നുന്നുവെന്നായിരുന്നു അബ്ദുള്ളക്കുട്ടിയെക്കുറിച്ചുള്ള മദനിയുടെ പരാമര്‍ശം.\nഉമ്രചെയ്യുന്ന എത്രയോ സിപിഎമ്മുകാരെ എനിക്കറിയാം. എന്നാല് അബ്ദുള്ളക്കുട്ടി ഉമ്രയ്‌ക്ക്‌് പോയത് വലിയ കാര്യമായി അദ്ദേഹംതന്നെ പരസ്യമാക്കി. ഗുഡറാത്തിലെ നരേന്ദ്രമോഡിയെ മാതൃകയാക്കണമെന്ന് പറഞ്ഞതിനാണ് അബ്ദുള്ളക്കുട്ടിയെ പാര്‍ട്ടി പുറത്താക്കിയത്.\nപവിത്രമായ ചരിത്രമുള്ള മുസ്ലീം ലീഗിന് വേണ്ടി വോട്ടുപിടിക്കാന് അബ്ദുള്ളക്കുട്ടിയാണ് ഇപ്പോള് മുന്നില് നില്‍ക്കുന്നത്. സാമ്രാജ്യത്വത്തിന്റെ ഏജന്റുമാര് മലപ്പുറത്തു നിന്നും ഇത്തവണ ദില്ലിയിലേയ്‌ക്ക് പോകില്ല- മദനി പറഞ്ഞു.\nജയിലില് കിടന്നപ്പോള് കരയിച്ച നാളുകളായിരുന്നു ഗുജറാത്ത് കലാപത്തിന്റെ ദിനങ്ങള്. ഞാന് വീണ്ടും ജയിലില് പോകുമെന്ന് ഉമ്മന്‍ചാണ്ടിയും കുഞ്ഞാലിക്കുട്ടിയും പറയുന്നത് എന്തിന്റെ പേരിലാണ്.\nപത്തുവര്‍ഷം ഒരു കുറ്റവും ചെയ്യാത്ത ഞാന് ജയിലില് കിടന്നു. ജാമ്യാപേക്ഷ പരിഗണിച്ചപ്പോള് എന്റെ ഭാര്യ ബസ് കത്തിക്കാന് പണം നല്‍കിയെന്നാണ് ആരോപണം.ആരും വിശ്വസിക്കാത്ത വങ്കത്തരമാണിത്- മദനി പറഞ്ഞു.\nരാഷ്ട്രസുരക്ഷയ്‌ക്ക് ദേശീയ ബദല് എന്ന മുദ്രാവാക്യവുമായി മട്ടാഞ്ചേരിയില് പിഡിപി സംഘടിപ്പിച്ച പരിപാടിയില് പ്രസംഗിക്കുകയായിരുന്നു അദ്ദേഹം.\ncpm സിപിഎം കൊച്ചി pdp പിഡിപി kochi എപി അബ്ദുള്ളക്കുട്ടി ap abdullakutty മദനി league ലീഗ് election 2009 പികെ കുഞ്ഞാലിക്കുട്ടി കമ്യൂണിസം madhani\nStory first published: Wednesday, April 1, 2009, 11:27 [IST]


'കുനാൽ, നിശ്ചയദാർഢ്യത്തിൽ നീ ശ്രേഷ്ഠനാണ്' -ഒരു കാല് നഷ്ടപ്പെട്ടിട്ടും ഫുട്ബാൾ കളിക്കുന്നു ഈ മണിപ്പൂരി ബാലൻ | Manipur's boy withasingle limb isafootballer | Madhyamam\ndate_range 11 Nov 2020 7:13 PM GMT\n'കുനാൽ, നിശ്ചയദാർഢ്യത്തിൽ നീ ശ്രേഷ്ഠനാണ്' -ഒരു കാല് നഷ്ടപ്പെട്ടിട്ടും ഫുട്ബാൾ കളിക്കുന്നു ഈ മണിപ്പൂരി ബാലൻ\nഇംഫാൽ: ജന്മനാ അവനൊരു കാലില്ല. ഓർമ്മവെച്ച കാലം മുതൽ അവൻ്റെ ഇഷ്ട വിനോദമായത് കാൽപ്പന്ത് കളിയും. ഒരു കാലില്ലെങ്കിലും നിശ്ചയദാർഢ്യമുണ്ടെങ്കിൽ ഫുട്ബാൾ കളിക്കാനാകുമെന്ന് തെളിയിച്ച് താരമായിരിക്കുകയാണ് അവൻ - മണിപ്പൂരിലെ ഇംഫാലിലെ ഗ്രാമത്തിലുള്ള ഒമ്പത് വയസുകാരൻ കുനാൽ ശ്രേഷ്ഠ.\nഒരു കാല് നഷ്ടപ്പെട്ടിട്ടും ഊന്നുവടിയുടെ സഹായത്തോടെ കുനാൽ കൂട്ടുകാരോടൊപ്പം ഫുട്ബാൾ കളിക്കുന്ന വിഡിയോ സോഷ്യല് മീഡിയയില് വൈറലായി കൊണ്ടിരിക്കുകയാണ്. വാര്‍ത്താ ഏജന്‍സിയായ എ.എന്.ഐ ആണ് വിഡിയോ പുറത്തുവിട്ടത്.\nജീവിതത്തിലെ നിസ്സാരമായ തിരിച്ചടികളില് തളര്‍ന്നിരിക്കുന്നവര്‍ക്ക് ഈ നാലാം ക്ലാസുകാരന് ആത്മവിശ്വാസത്തിൻ്റെ ഒരു വലിയ പാഠമാണ് പകർന്ന് നൽകുന്നത്. തന്‍റെ ഇച്ഛാശക്തി കൊണ്ട് ചെറുപ്രായത്തിൽ തന്നെ കൂട്ടുകാർക്കൊപ്പം കളിക്കാനും സൈക്കിൾ ചവിട്ടാനുമൊക്കെ അവന് പഠിച്ചു. ഒരു കാല് ഉപയോഗിച്ച് അവന് സൈക്കിള് ചവിട്ടുന്നത് വീട്ടുകാരും നാട്ടുകാരും അത്ഭുതത്തോടെയാണ് കണ്ടത്.\n"My son was born withoutalimb. I vowed to never let him feel different from his peers. He never exhibited low esteem. He learned to rideabicycle on his own", says Kunal's mother pic.twitter.com/NTzyOWhX4e\n'എനിക്ക് ഫുട്‌ബാള് കളിക്കാന് വളരെ ഇഷ്ടമാണ്. പക്ഷേ, ആദ്യമൊക്കെ ബാലന്‍സ് ചെയ്യുന്നതിൽ പ്രശ്‌നങ്ങള് നേരിട്ടതിനാൽ വീഴുമായിരുന്നു. വല്ലാത്ത നിരാശ തോന്നിയിരുന്നു അന്നൊക്കെ. പക്ഷേ ഇപ്പോള് എനിക്ക് നല്ല ആത്മവിശ്വാസമുണ്ട്. എന്റെ കൂട്ടുകാര് എനിക്ക് നല്ല പിന്തുണയും നൽകുന്നു. ഞാന് ഉടന് ഒരു ഗോള് നേടും'- ആത്മവിശ്വാസത്തോടെ കുനാല് പറയുന്നു.\nകുനാലിൻ്റെ ഈ നേട്ടത്തിന് പിന്നിൽ അമ്മയുടെ പിന്തുണയുമുണ്ട്. മറ്റ് കുട്ടികളില് നിന്ന് വ്യത്യസ്തനല്ല എന്ന തോന്നല് നിരന്തരം നല്‍കിയാണ് അമ്മ അവനെ വളര്‍ത്തിയത്. ഒരു കാല് ഇല്ലെന്നത് ഒരു കുറവായി അവന് തോന്നരുതെന്ന് തനിക്ക് നിര്‍ബന്ധമുണ്ടായിരുന്നുവെന്നും അമ്മ വ്യക്തമാക്കുന്നു.\n'അവന് ജനിച്ചപ്പോള് ഞാന് ഒരു അമ്മയായിത്തീര്‍ന്നതിന്റെ ആവേശത്തിലായിരുന്നു ഞാൻ. എന്റെ കുട്ടി ഒരു കാലില്ലാതെയാണ് ജനിച്ചതെന്നറിഞ്ഞപ്പോള് ദുഃഖിച്ചിരിക്കാന് ഞാന് ഒരുക്കമായിരുന്നില്ല. കാരണം, അങ്ങിനെ ജനിക്കുന്നവർ പ്രത്യേക കുട്ടികളാണ്. അവര് അനുഗ്രഹിക്കപ്പെട്ടവരാണ്. സമപ്രായക്കാരില് നിന്ന് വ്യത്യസ്താനാണെന്ന തോന്നല് അവന് വരാതിരിക്കാന് ഞാൻ പ്രത്യേകം ശ്രദ്ധ ചെലുത്തിയിരുന്നു "- കുനാലിന്റെ അമ്മ പറയുന്നു.\nപാനി പൂരി ഉണ്ടാക്കി വിറ്റാണ് അമ്മ അവനെ വളര്‍ത്തുന്നത്. കോവിഡിനെ തുടര്‍ന്ന് ലോക്ക്ഡൗണ് പ്രഖ്യാപിച്ചതു മുതൽ അമ്മയെ സഹായിച്ച് കുനാലും ഒപ്പമുണ്ട്. സമീപത്തെ വയലിലാണ് കുനാല് കൂട്ടുകാർക്കൊപ്പം ഫുട്ബാള് കളിക്കുന്നത്. സമപ്രായക്കാര് കാര്‍ട്ടൂണുകള് കാണാന് ഇരിക്കുമ്പോള് അവന് സ്‌പോര്‍ട്‌സ് ചാനലുകള് വച്ച് എല്ലായ്‌പ്പോഴും ഫുട്‌ബോളാണ് കാണാറുള്ളത്.\nഇന്ന് കുട്ടുക്കാരുടെ ഫുട്ബാൾ ടീമിന്‍റെ മധ്യനിരയിലെ കരുത്തുറ്റ താരം ആണ് കുനാൽ. തന്‍റെ ടീമിന്‍റെ മുന്നേറ്റനിരയിൽ കളിച്ച് സ്വന്തമായി ഒരു ഗോൾ നേടണമെന്നാണ് അവൻ്റെ ഏറ്റവും വലിയ ആഗ്രഹം. പഠനത്തിലും മിടുക്കന് ആയതിനാൽ കുനാൽ ശ്രേഷ്ഠ സ്കൂളിലും താരമാണ്. അവൻ്റെ ഇഷ്ടതാരമാകട്ടെ സമീപ ഗ്രാമവാസിയും ബംഗളൂരു എഫ്.സിയുടെ കളിക്കാരനുമായ അജയ് ഛേത്രിയും.\nTAGS:Manipur boy footballer\nNews Summary - Manipur's boy withasingle limb isafootballer


ന്യൂനപക്ഷ വിരുദ്ധ പ്രസംഗത്തിന് വിശദീകരണവുമായി ബാലകൃഷ്ണപിള്ള – TrueMax Media, your events partner\nന്യൂനപക്ഷ വിരുദ്ധ പ്രസംഗത്തിന് വിശദീകരണവുമായി ബാലകൃഷ്ണപിള്ള\nPosted on August 2, 2016 by Staff Reporter\nവിവാദമായ ന്യൂനപക്ഷ വിരുദ്ധ പ്രസംഗത്തിന് വിശദീകരണവുമായി കേരളാ കോണ്‍ഗ്രസ് ബി നേതാവ് ആര് ബാലകൃഷ്ണപിള്ള രംഗത്ത്. പ്രസംഗത്തില് ചിലത് മാത്രമാണ് താന് പറഞ്ഞത്. മറ്റ് ചിലത് താന് പറഞ്ഞിട്ടില്ല. മാത്രവുമല്ല പലതും സന്ദര്‍ഭത്തില് നിന്ന് അടര്‍ത്തിയെടുത്തതാണ്. പലതും ഒഴിവാക്കിയും കൂട്ടിച്ചേര്‍ത്തുമാണ് പ്രസംഗം പുറത്തുവിട്ടത്. ഒരു മണിക്കൂര് 25 മിനിറ്റ് നേരം ഇരുന്നും നിന്നും താന് പ്രസംഗിച്ചു.\nഅതൊരു സമുദായ യോഗമായിരുന്നു. ഇതര സമുദായങ്ങളിലും അത്തരം യോഗങ്ങള് ആരും റിപ്പോര്‍ട്ട് ചെയ്യാറില്ല. എന്‍എസ്എസ് കരയോഗം രണ്ടായി പിരിയാന് തീരുമാനിച്ച സമയത്ത് അവര് ക്രൈസ്തവരെയും മുസ്ലിംകളെയും കണ്ട് പഠിക്കണമെന്നാണ് പറഞ്ഞത്. അത് എന്‍എസ്എസിന്റെ തീരുമാനമാണ്. പുറത്ത് പറയാന് കഴിയാത്ത കാര്യങ്ങള് സമുദായ യോഗത്തില് പറയും. പക്ഷേ ഇവിടെ താന് പറയാത്ത പലരും പത്രത്തില് അടിച്ചുവന്നു. ഒരു മണിക്കൂര് 25 മിനിറ്റ് പ്രസംഗം 35 മിനിറ്റ് മാത്രമേയുള്ളൂ ഇപ്പോള്. വാലും തുമ്പുമില്ലാതെയുമാണ് അത് പുറത്തുവന്നത്. ഇതിന് പിന്നില് ഗൂഡാലോചനയുണ്ട്. ആരാണ് ഇത് ചെയ്തതെന്ന് തനിക്കറിയാം. പക്ഷേ താന് തെറ്റൊന്നും പറഞ്ഞിട്ടില്ലാത്തത് കൊണ്ട് അതില് പരാതിയില്ല. എല്ലാ വര്‍ഷം അഞ്ച് പള്ളികളിലും ക്രൈസ്തവ ദേവാലയങ്ങളിലും പോയി താന് പ്രാര്‍ത്ഥിക്കാറുണ്ട്.\nതാന് ന്യൂനപക്ഷ വിരുദ്ധനല്ലെന്ന് മാത്രമല്ല. പലപ്പോഴും അവര്‍ക്കൊപ്പം നില്‍ക്കുന്നയാളാണ്. അഞ്ച് നേരം നിസ്‌കരിക്കുന്ന മുസ്ലിമും ആഴ്ചയിലൊരിക്കല് പള്ളിയില് പോകുന്ന ക്രിസ്ത്യാനിയും ഉള്ളപ്പോള് ആണ്ടിലൊരിക്കല് പോലും പലരും അമ്പലത്തില് പോവാറില്ലെന്ന് താന് പറഞ്ഞു. ശബരിമലയില് സ്ത്രീകള് പ്രവേശിക്കുന്ന കാര്യം ആചാര്യന്മാരും തന്ത്രിമാരുമാണ് തീരുമാനിക്കേണ്ടതെന്ന് താന് പറഞ്ഞ കാര്യം ശരിയാണ്. അത് കോടതി തീരുമാനിച്ചാല് നാളെ മുസ്ലിം സ്ത്രീകളും പള്ളിയില് പ്രവേശിക്കണമെന്ന് പറഞ്ഞ് കോടതിയില് പോയാല് അവിടെയും മൗലികാവകാശത്തിന്റെ പ്രശ്‌നം വരും. അത് നടക്കുന്ന കാര്യമല്ല. ഇത് താന് നേരത്തെയും പറഞ്ഞിട്ടുണ്ട്. അതില് കോടതി ഇടപെടുന്നത് ശരിയല്ല. കഴിയുന്നത്ര വിവാഹങ്ങള് വീട്ടുകാര്യങ്ങള് പറയുന്ന പോരെ പാരമ്പര്യം അനുസരിച്ച് തന്നെയാകുന്നത് നല്ലതാണെന്ന് താന് പറഞ്ഞു.\nതിരുവനന്തപുരത്ത് പാര്‍ട്ടി ഓഫീസില് താമസിക്കുമ്പോള് പട്ടികളുടെ കുരയും പട്ടി കടിയും ഒക്കെ കാണാറുണ്ട്. വര്‍ദ്ധിക്കുന്ന സാഹചര്യത്തില് ഇതിന് കോടതികള് പരിഹാരം കാണണമെന്നാണ് താന് പറഞ്ഞത്. ഇതും ബാങ്ക് വിളിയോട് കൂട്ടിച്ചേര്‍ത്തു. തന്റെ പണം മുടക്കി ഒരാളെ ഹജ്ജിന് അയച്ചയാളാണ്. തനിക്ക് മക്കയില് പോവാന് കഴിയാതത്തത് കൊണ്ടാണ് തനിക്ക് പകരം മറ്റൊരാളെ അയച്ചത്. ന്യൂനപക്ഷങ്ങള്‍ക്കെതിരെ വാക്കു കൊണ്ടോ പ്രവര്‍ത്തികൊണ്ടോ താന് എതിര്‍ത്തിട്ടില്ല, ഇനി എതിര്‍ക്കുകയുമില്ല. വേറെ എന്ത് പറഞ്ഞാലും താന് ന്യൂനപക്ഷ വിരുദ്ധനാണെന്ന് പറയരുത്. മുസ്ലിംകള്‍ക്ക് വേണ്ടി അവരുടെ ഏത് ആവശ്യത്തിനും ഒരു വക്താവായി പ്രവര്‍ത്തിച്ചയാളാണ്.\nപ്രസംഗം പോണില് റെക്കോര്‍ഡ് ചെയ്തയാളെയും എഡിറ്റ് ചെയ്തയാളെയും തനിക്ക് അറിയാമെന്നും ബാലകൃഷ്ണപിള്ള പറഞ്ഞു. വ്യക്തിപരമായി ചോദിച്ചാല് അളുകളെ താന് വെളിപ്പെടുത്താം.\n← അമ്മയും കുഞ്ഞും കിണറ്റില് വീണ് മരിച്ചു\nകെ എസ് യു കമ്മിറ്റികള് ദേശീയ നേതൃത്വം പിരിച്ചു വിട്ടു →


നിങ്ങൾക്കും സ്വന്തമായി വീടു പണിയാം, ചെലവും കുറയ്ക്കാം ; ഇതാ ഒരനുഭവകഥ | Self Designed Home | Cost Effective Home Plan |\nചോർന്നൊലിക്കുന്ന ഓലപ്പുരയിൽ നിന്നും സ്വയം നിർമിച്ച വീട്ടിലേക്ക്! മാതൃകയാക്കാം ഈ അനുഭവകഥ\nമനോരമ ലേഖകൻ April 22, 2019 05:02 PM IST\nഎന്റെ പേര് ജയേഷ്. കോഴിക്കോട് നന്മണ്ടയിൽ ഞങ്ങൾ സ്വന്തമായി ഡിസൈൻ ചെയ്തു നിർമ്മിച്ച നിർമാല്യം എന്ന വീടിനെ കുറിച്ചുള്ള കഥയാണ് ഞാൻ നിങ്ങളുമായി പങ്കുവയ്ക്കുന്നത്.\nചോര്‍ന്നൊലിക്കുന്ന ഒരോലപ്പുരയിൽ, മണ്ണെണ്ണ വിളക്കിന്റെ വെളിച്ചത്തില് പഠിച്ച ഒരു കുട്ടിക്കാലം എനിക്കുണ്ടായിരുന്നു. ഓരോ ഇടവപ്പാതിയും , കൊല്ലവർഷവും വീട്ടിനുള്ളിലേക്ക് തുള്ളിക്കൊരുകുടം കണക്കിന് വെള്ളം കോരിയൊഴിച്ചു കൊണ്ട് കടന്നുപോയപ്പോൾ, സ്‌കൂൾ പുസ്തകങ്ങൾ മഴയത്തു നനയാതിരിക്കാൻ പ്ലാസ്റ്റിക് ചാക്കിൽ കെട്ടി സൂക്ഷിക്കേണ്ടി വന്നു. മഴയ്ക്ക് കൂട്ടായെത്തുന്ന കാറ്റ് പഴയ സാരിത്തുമ്പ് വലിച്ചു കെട്ടിയ ജനാലയുടെ വിടവിലൂടെ ഒളിച്ചു കടന്ന്, മുനിഞ്ഞു കത്തുന്ന മണ്ണെണ്ണ വിളക്കിനെ വീണ്ടും വീണ്ടും കെടുത്തുന്നതിൽ ഹരം കണ്ടെത്തി.\nഅടച്ചുറപ്പുള്ള ഒരു വീട് നൽകുന്ന സുരക്ഷിതത്വം അന്നേ കൊതിച്ചതാണ്. വർഷങ്ങളായി അത് മനസ്സിൽ കൊണ്ട് നടക്കുകയായിരുന്നു. അന്ന് കണ്ട സ്വപ്നം, ഇന്ന് യാഥാർഥ്യമായിരിക്കുകയാണ്. ആദ്യ ജോലി കിട്ടി ഹൈദരാബാദിൽ ചെന്നെത്തിയപ്പോഴാണ് വീടെന്ന സ്വപ്നത്തിനു ചിറകുകൾ വയ്ക്കാൻ തുടങ്ങിയത്. രണ്ടു മുറിയുള്ള ഒരുനില വീട്, അതായിരുന്നു മനസ്സിൽ. പിന്നീട് ISRO-യിൽ ജോലി കിട്ടി ബെംഗളൂരുവിലേക്ക് വണ്ടി കയറി. കൈയിൽ അൽപ്പം കാശ് വന്നുകേറിയപ്പോൾ നാട്ടിൽ റോഡ് സൈഡിൽ കുറച്ചു സ്ഥലം വാങ്ങിച്ചു. കിണറും കുഴിച്ചു. അടുത്തവർഷം തിരുവനന്തപുരത്തേക്ക് ട്രാൻസ്ഫർ കിട്ടി. അതോടൊപ്പം തന്നെ ഒരുനില വീട് എന്ന പ്ലാൻ രണ്ടു നിലയിലേക്ക് വളർന്ന് പന്തലിച്ചു.\nബജറ്റ് കുറക്കാൻ ലക്ഷ്യമിട്ടാണ് വീട് സ്വന്തമായി ഡിസൈൻ ചെയ്തു നിർമിക്കാം എന്ന് കരുതിയത്. അച്ഛൻ ഒരു നിർമാണത്തൊഴിലാളിആയതിനാൽ അളവുകൾക്കും മറ്റു സാങ്കേതികകാര്യങ്ങൾക്കും അച്ഛന്റെ സഹായമുണ്ടായിരുന്നു. മാത്രവുമല്ല പണിക്കാർക്കായി അലഞ്ഞു തിരിയേണ്ട ആവശ്യവും വന്നിട്ടില്ല. ഫൗണ്ടേഷൻ മുതൽ ഫിനിഷിങ് വരെ എല്ലാത്തിനും അച്ഛന്റെ സുഹൃത്തുക്കളും, പരിചയക്കാരും ഉണ്ടായിരുന്നു. ആ ഒരു ധൈര്യമാണ് സ്വന്തമായി വീട് ഡിസൈൻ ചെയ്തു നിർമ്മിക്കാം എന്ന തീരുമാനത്തിലേക്കെത്തിച്ചത്. പ്ലാൻ വരയ്ക്കാനായി ഓൺലൈനിൽ ലഭ്യമായ ഡ്രോയിങ് സോഫ്റ്റ്‌വെയർ ഉപയോഗപ്പെടുത്തി. കൂടാതെ ഓട്ടോ -കാഡ് ചെറുതായി പഠിക്കുകയും ചെയ്തു. വീടിന്റെ പ്ലാൻ വരക്കൽ മുതൽ വീട്, പണി പൂർത്തിയായാൽ എങ്ങനെയിരിക്കും എന്ന് വിഷ്വലൈസ് ചെയ്യാൻ വരെയുള്ള ടൂളുകൾ ഓൺലൈനിൽ ലഭ്യമാണ്. പഞ്ചായത്തിൽ പെർമിഷൻ എടുക്കാനുള്ള ഡ്രോയിങ് മാത്രം ഒരു ആർക്കിടെക്ടിനെ കൊണ്ട് വരപ്പിച്ചു.\nചെങ്കൽപ്രദേശമായതിനാൽ ഫൗണ്ടേഷൻ പണിയാൻ പൈലിങ്ങിന്റെയോ, ബെൽറ്റ് വാർക്കേണ്ടതോ ആയ ആവശ്യം വന്നില്ല. കരിങ്കല്ല് കൊണ്ടാണ് അടിത്തറ പണിതത്. കിണറു കുഴിക്കുമ്പോൾ പൊട്ടിച്ചെടുത്ത പാറക്കഷണങ്ങൾ മാത്രമാണ് ഇതിനു ഉപയോഗിച്ചത്. വീടിന്റെ ചുറ്റുമതിലിന്റെ ഒരു വശം പണിയാനും ഇതുപയോഗിച്ചു. അങ്ങനെ വലിയൊരളവിൽ ചെലവ് ചുരുക്കൽ ഇവിടെ സാധ്യമായി. ചുമര് കെട്ടാനായി ചെങ്കല്ലാണ് ഉപയോഗിച്ചിരിക്കുന്നത്.\nമിനിമലിസ്റ്റിക് ശൈലിയിൽ ഫ്ലാറ്റ് ആയിട്ടാണ് റൂഫ് പണിതിരിക്കുന്നത്. ബാൽക്കണി റൂഫിൽ പർഗോളകൾ ഡിസൈൻ ചെയ്തിട്ടുണ്ട്. കോൺക്രീറ്റ് ചെയ്തപ്പോൾ തന്നെ കൺസീൽഡ് LED ലൈറ്റുകൾക്കുള്ള ഇലക്ട്രിക്ക് പോയിന്റുകളും ബോക്‌സും ഇട്ടു വച്ചിരുന്നു. അങ്ങനെ ഫാൾസ് സീലിങ്ഇല്ലാതെ തന്നെ സീലിങ് ലൈറ്റ്‌സ് ഫിറ്റ് ചെയ്യാൻ സാധിച്ചു.\nരണ്ടു റൂമുകളിലാണ് അറ്റാച്ഡ് ബാത്റൂമുകൾ നൽകിയിട്ടുള്ളത്. ബാത്റൂമിനെ വെറ്റ് / ഡ്രൈ ഏരിയകളായി തിരിച്ചാണ് സാനിറ്ററി ഐറ്റംസ് പ്ലേസ് ചെയ്തിട്ടുള്ളത്. കൺസീൽഡ് ക്ലോസെറ്റാണ് ഉപയോഗിച്ചിരിക്കുന്നത്. ഇരുനിലകളിലുമുള്ള ബാത്റൂമുകൾ വീടിന്റെ ഒരേ ഭാഗത്തു വരുന്നതിനാൽ, പ്ലമിങ് ലൈനുകളുടെ ദൈർഘ്യം കുറക്കാൻ സഹായകമായി. രണ്ടു ബാത്റൂമുകളിലേക്കായി ഒരു ഹീറ്റർ യൂണിറ്റ് മാത്രമേ ഉപയോഗിച്ചിട്ടുള്ളൂ. മുകളിലെ നിലയിൽ സ്ഥാപിച്ച ഹീറ്ററിൽ നിന്ന്, താഴത്തെ ബാത്റൂമിലേക്ക് ഹോട്ട് ലൈനുകൾ ഇട്ടിട്ടുണ്ട്. രണ്ടു ബാത്റൂമിൽ നിന്നും ഓൺ ചെയ്യാവുന്ന രീതിയിലാണ് ഹീറ്റർ പവർ സ്വിച്ച് ക്രമീകരിച്ചിട്ടുള്ളത്.\nവിട്രിഫൈഡ് ടൈലാണ് ഫ്ലോറിങ്ങിനു ഉപയോഗിച്ചിരിക്കുന്നത്. എളുപ്പം ലഭ്യമാകുന്ന, എന്നാൽ എലഗന്റ് ലുക്ക് നൽകുന്ന ഐവറി കളറാണ് തിരഞ്ഞെടുത്തത്. അടുക്കളയിൽ മാറ്റ് ഫിനിഷുള്ള ടയിലും. ഓപ്പൺ ടെറസിലും മാറ്റ് ഫിനിഷ് ടൈലുകൾ ഉപയോഗിച്ചു. സ്റ്റെയറിനു ബ്ളാക്ക് ഫുൾ ബോഡി ടൈയിൽ ഉപയോഗിച്ചു.\nഓഫ് വൈറ്റ്, ഗ്രേ എന്നീ രണ്ടു നിറങ്ങൾ മാത്രമേ പെയിന്റിങ്ങിനു ഉപയോഗിച്ചിട്ടുള്ളൂ. പാരപ്പെറ്റിനും ഷേഡിനുമാണ് ഗ്രേ കൂടുതലായി ഉപയോഗിച്ചത്. മറ്റിടങ്ങളെല്ലാം ഓഫ് വൈറ്റ് ആണ്.\nവീടുനിർമ്മാണത്തിനു മരത്തിന്റെ ഉപയോഗം പരമാവധി കുറക്കുക എന്നത് തുടക്കം മുതലേ മനസ്സിൽ ഉണ്ടായിരുന്നു. അതുകൊണ്ടു തന്നെ കഴിയാവുന്നിടത്തോളം മരത്തിനു പകരം ഇതരമാർഗങ്ങൾ അവലംബിച്ചു. ജനലിന്റെയും വാതിലിന്റെയും കട്ടിള സ്‌ക്വയർ GI പൈപ്പുകൾ ഉപയോഗിച്ചാണ് നിർമ്മിച്ചിരിക്കുന്നത്. ഇരുമ്പു പൈപ്പുകൾ മൊത്തത്തിൽ വാങ്ങിച്ചു വീട്ടിൽത്തന്നെ വെൽഡ് ചെയ്തുണ്ടാക്കി. അലുമിനിയവും ഗ്ലാസ്സും ഉപയോഗിച്ചാണ് ജനൽപ്പാളികകൾ നിർമ്മിച്ചത്. വാതിലുകൾക്കായി മോൾഡഡ് പാനൽ ഡോറുകൾ വാങ്ങിച്ചു. മരം വാങ്ങുന്നവകയിൽ ഒരു നല്ല തുക അങ്ങനെ കയ്യിൽത്തന്നെ ഇരുന്നു. പരമാവധി ക്രോസ് വെന്റിലേഷൻ ലഭിക്കുന്ന രീതിയിലാണ് ജനലും വാതിലും നൽകിയിട്ടുള്ളത്. ഹാളിലെ ചൂടുവായു പുറത്തുപോകാനായി സ്റ്റെയറിനു മുകളിലുള്ള ജനലിന്റെ ഒരു ഭാഗത്തു ജനൽപ്പാളി നൽകാതെ പകരം വീതികുറഞ്ഞ GI പൈപ്പുകൾ ആവശ്യത്തിന് വിടവിട്ടു ചരിച്ചു വെൽഡ് ചെയ്തു..\nമോഡുലാർ കിച്ചൻ ചെയ്യണം എന്ന് ആദ്യമേ തീരുമാനിച്ചിരുന്നു. പക്ഷേ അവസാനമാകുമ്പോഴേക്കും ബജറ്റ് ബാക്കിയുണ്ടാകുമോ എന്നായിരുന്നു സംശയം, ബജറ്റ് ചെറുതായിട്ട് കൈവിട്ടു പോയെങ്കിലും ഇന്റീരിയർ വർക്കുകൾ ചെയ്യാനുള്ള ഫണ്ട് ബാക്കിയുണ്ടായിരുന്നു. മറൈൻ പ്ലൈയും, മൈക്കയും ആണ് കിച്ചണിൽ യൂസ് ചെയ്തത്. നാനോ വൈറ്റ് നൽകാനാണ് ഉദ്ദേശിച്ചിരുന്നത് എങ്കിലും മെറ്റീരിയൽ കോസ്റ്റ് കൂടുതൽ ആയതിനാൽ ഗ്രാനൈറ്റ് ആണ് കിച്ചൻ ടോപ്പ് ആയി യൂസ് ചെയ്തത്.\nബെഡ് റൂമുകളിലെ കട്ടിൽ, വാർഡ്രോബ്, ഡ്രസിങ് ടേബിൾ എന്നിവ മറൈൻ പ്ലൈയും, വെനീരും ഉപയോഗിച്ചാണ് നിർമ്മിച്ചത്. കട്ടിലിനുള്ളിൽ സ്റ്റോറേജ് സ്‌പേസ് നൽകി. പ്ലൈ ഉപയോഗിച്ചുണ്ടാക്കിയ വാഷ് കൗണ്ടറുകളിൽ ഗ്രാനൈറ്റ് ടോപ്പിംഗ് ആണ് നൽകിയത്.\nടീവി വാൾ, ഷോകേസ് മുതലായവയും മറൈൻ പ്ലൈ ഉപയോഗിച്ചാണ് ചെയ്തത്.\nഗോവണിയുടെ കൈവരികൾക്ക് സ്‌ക്വയർ സ്റ്റീൽ പൈപ്പുകൾ ഉപയോഗിച്ചു. ബാൽക്കണിയിലെ പർഗോള കവർ ചെയ്യാൻ ഗ്ലാസിന് പകരം കളേർഡ് പോളികാർബണേറ്റ് ഉപയോഗിച്ചത് ചെലവ് കുറച്ചു.\nഇലക്ട്രിക്ക് ഫിറ്റിങ്ങുകളും, വീട്ടുപകരണങ്ങളും മിക്കതും ഓൺലൈനിൽ ആണ് വാങ്ങിച്ചത്. പല പ്രോഡക്റ്റുകളും വില താരതമ്യം ചെയ്തും, ഓഫറുകളും വിലക്കുറവും വരുമ്പോഴും വാങ്ങിച്ചു വയ്ക്കാനും ഇത് മൂലം സാധിച്ചു.\nറെഡിമെയ്ഡ് കോൺക്രീറ്റ് ഷട്ടറുകൾ ഉപയോഗിച്ചാണ് ഒരു ഭാഗത്തെ ചുറ്റുമതിൽ ചെയ്തിരിക്കുന്നത്. മറുഭാഗത്തു കിണറു കുഴിച്ചപ്പോൾ കിട്ടിയ കരിങ്കല്ലും ഉപയോഗിച്ചു. മുൻവശത്തെ മതിലിനു ചെങ്കല്ല് ഉപയോഗിച്ചു. ഗേറ്റ് GI സ്‌ക്വയർ പൈപ്പുകൾ ഉപയോഗിച്ച് നിർമ്മിച്ചു. കാർ പോർച്ചും വീടിന്റെ ചുറ്റുഭാഗവും സിമന്റ് ഇന്റർലോക്ക് ബ്രിക്സ് വിരിച്ചു. മുറ്റത്തു കല്ല് പാകാൻ നിന്നില്ല. മഴവെള്ളത്തെ മണ്ണിലേക്കിറങ്ങാൻ വിട്ടു.\nഅങ്ങനെ ജീവിതത്തിൽ ആകെ കണ്ട ഒരു സ്വപ്നം പൂർത്തിയായിരിക്കുന്നു. അതും സ്വന്തമായി ഡിസൈൻ ചെയ്തു നിർമ്മിക്കാൻ സാധിച്ചു എന്നത് ഇരട്ടി മധുരം തരുന്നു. ഇനിയുള്ള സ്വപ്നങ്ങൾ ഇവിടെ നിന്ന് തുടങ്ങുന്നു.\nLocation- Nanminda, Kozhikode\nArea- 1950 SFT\nOwner & Designer- Jayesh CS\nBudget : 30 Lakhs + 10 Lakhs (For interior, furnishing)


ഇതാണ് യഥാര്‍ഥ സ്‌നേഹം, ആ വിളി കേള്‍ക്കാതിരിക്കാന് ദൈവത്തിന് പോലും കഴിഞ്ഞില്ല, ഭര്‍ത്താവിന് രണ്ടാം ജന്മം\nലണ്ടന്: യഥാര്‍ഥ സ്‌നേഹം എന്താണെന്ന് യുവതലമുറ മനസിലാക്കേണ്ടത് ക്രിസ് ഹിക്കിയേയും സൂവിനെയും കണ്ടാണ്. അറുപത്തിമൂന്നുകാരനായ ക്രിസ് ഹിക്കി തന്നെ വിട്ടുപിരിഞ്ഞു പോകുന്നുവെന്ന് അറിഞ്ഞതോടെ ആ മനസ് ആദ്യം ഒന്നു പിടിച്ചു. പിന്നെ ധൈര്യം കൈവിടാതെ ദൈവത്തെ ഉള്ളുരുകി വിളിച്ചു. ആ വിളി ദൈവം കേട്ടു. മനസില് തോന്നിയ ഒരു ആശയം ഡോക്റ്ററോട് പറഞ്ഞു. ഭര്‍ത്താവിനെ ഒരു വട്ടം കൂടി ഉണര്‍ത്താന് ശ്രമിക്കൂ. ആ പ്രായമായ സ്ത്രീയുടെ അഭ്യര്‍ഥന നിരസിക്കാന് ഡോക്റ്റര്‍മാര്‍ക്ക് സാധിച്ചില്ല. അവര് ഒരു വട്ടം കൂടി ശ്രമിച്ചു. എന്നാല് ശ്രമം പാളിയില്ല. ക്രിസ് ജീവിതത്തിലേക്ക് തിരിച്ചുവന്നു. മുപ്പത്തിയെട്ടുവര്‍ഷം ഒപ്പമുണ്ടായിരുന്ന പ്രിയതമന് രണ്ടാം ജന്മം.\nഹൃദയസ്തംഭനം മൂലമാണ് ക്രിസ് ഹിക്കി മെഡിക്കല് മരണത്തിലേക്ക് പോയത്. ഒരു മണിക്കൂറോളം പുനരുജീവിപ്പിക്കാനുള്ള ഡോക്റ്റര്‍മാരുടെ ശ്രമങ്ങള് ക്രിസ് ഹിക്കി പ്രതികരിച്ചില്ല. ഇതോടെ രോഗി മരണത്തിന് കീഴടങ്ങിയതായും, ഇനി ഒന്നും ചെയ്യാനില്ലെന്നും ഭാര്യ സൂവിനോട് പറഞ്ഞു. എന്നാല് 38 വര്‍ഷക്കാലം ഒപ്പമുള്ള ഭര്‍ത്താവ് മരിച്ചെന്ന് വിശ്വസിക്കാന് സൂവിക്ക് സാധിച്ചില്ല. അതിനാല് ഒരു വട്ടം കൂടി അദ്ദേഹത്തെ ഉണര്‍ത്താന് ശ്രമിക്കണമെന്ന് സൂവ് ഡോക്റ്ററോട് കെഞ്ചി. അതില് കാര്യമുണ്ടെന്ന് തോന്നിയില്ലെങ്കിലും ഭാര്യയുടെ സമാധാനത്തിന് വേണ്ടി വെറുതെ ഒരുവട്ടം കൂടി പുനരുജീവിപ്പിക്കാനുള്ള ശ്രമം നടത്തി. അത്ഭുതമെന്നു പറയട്ടെ, ക്രിസിന്റെ ഹൃദയം അപ്പോള് അനുകൂലമായി പ്രതികരിച്ചു.\nഎങ്കിലും ജീവിതം തിരിച്ചുപിടിക്കുമോ എന്ന കാര്യത്തില് ഉറപ്പില്ലെന്ന് ഡോക്ടര്‍മാര് പറഞ്ഞു. അതോടെ ചെല്‍ട്ടണ്‍ഹാമിലെ വീട്ടില് നിന്നും കാത്തുനിന്ന എയര് ആംബുലന്‍സില് ഇദ്ദേഹത്തെ ബ്രിസ്റ്റോള് റോയല് ഇന്‍ഫേര്‍മറിയില് എത്തിച്ചു. മൂന്ന് ദിവസത്തോളം ക്രിസ് കോമയില് തുടര്‍ന്നു. ജീവനോടെ രക്ഷപ്പെടുമെന്ന് ഉറപ്പില്ലാത്തതിനാല് കുടുംബക്കാര്‍ക്ക് യാത്ര പറയാന് അവസരവും നല്‍കി. പക്ഷെ സൂവ് ശുഭ പ്രതീക്ഷയിലായിരുന്നു. ആറ് ദിവസത്തിന് ശേഷം അദ്ദേഹം ജീവിതം തിരിച്ചുപിടിച്ചു. ഇപ്പോള് നാലു മാസം കഴിഞ്ഞിരിക്കുന്നു. ക്രിസ് സ്വാഭാവിക ജീവിതത്തിലേക്ക് പൂര്‍ണ്ണമായി തിരിച്ചെത്തിക്കഴിഞ്ഞു. ദൈവത്തിന് നന്ദി പറയുന്ന തിരക്കിലാണ് ഇപ്പോള് സൂവ്.


Rahul gandhi against centre over the extended the detention of PDP chief Mehbooba Mufti | മുഫ്തിയെ മോചിപ്പിക്കുന്നതിനുള്ള സമയം അതിക്രമിച്ചു; ചിദംബരത്തിന് പിന്നാലെ രാഹുല് ഗാന്ധി - Malayalam Oneindia\n2 min ago തദ്ദേശ തിരഞ്ഞെടുപ്പ്: കോവിഡ് രോഗികളുടെ ആദ്യ സര്‍ട്ടിഫൈഡ് ലിസ്റ്റ് തയാറാക്കി\n36 min ago ഹൈദരബാദ് മുനിസിപ്പല് തിരഞ്ഞെടുപ്പ്; പോളിങ് ശതമാനത്തില് വന് കുറവ്; ആകെ രേഖപ്പെടുത്തിയത് 35%\n50 min ago ശബരിമല പ്രവേശനം: ദേവസ്വം ആവശ്യപ്പെട്ടത് 10000 പേരെ പ്രവേശിപ്പിക്കാൻ, 2000ലേക്ക് ഉയർത്തി തീരുമാനം\nUpdated: Sun, Aug 2, 2020, 17:16 [IST]\nദില്ലി: ജമ്മുകശ്മീര് പിഡിപി നേതാവ് മെഹ്ബൂബ മുഫ്തിയുടെ തടങ്കല് കാലാവധി നീട്ടിയതിന് പിന്നാലെ കേന്ദ്രസര്‍ക്കാരിനെതിരെ രംഗത്തെത്തി കോണ്‍ഗ്രസ് എംപി രാഹുല് ഗാന്ധി. രാഷ്ട്രീയ പാര്‍ട്ടി നേതാക്കളെ കേന്ദ്രസര്‍ക്കാര് തടങ്കലില് പാര്‍പ്പിക്കുന്നതിലൂടെ ഇന്ത്യയുടെ ജനാധിപത്യത്തിന് ക്ഷതമേറ്റെന്നും മെഹ്ബൂബ മുഫ്തിയെ മോചിപ്പിക്കേണ്ട സമയം അതിക്രമിച്ചെന്നും രാഹുല് ഗാന്ധി പറഞ്ഞു. ട്വിറ്ററിലൂടെയായിരുന്നു രാഹുലിന്റെ പ്രതികരണം.\nമൂന്ന് മാസത്തേക്ക് കൂടിയാണ് ജമ്മുകശ്മീര് ഭരണകൂടം മെഹ്ബൂബ മുഫ്തിയുടെ തടങ്കല് നീട്ടിയിരിക്കുന്നത്. ജമ്മുകശ്മീരിന് പ്രത്യേക പദവി നല്‍കുന്ന ആര്‍ട്ടിക്കിള് 370 റദ്ദാക്കിയതിന് പിന്നാലെ കഴിഞ്ഞ വര്‍ഷം ഓഗസ്റ്റ് അഞ്ച് മുതലായിരുന്നു മുഫ്തി അടക്കമുള്ള നേതാക്കളെ തടങ്കലിലാക്കിയത്. ചിലരെ പലതവണയായി മോചിപ്പിച്ചെങ്കിലും നിരവധി പേര് ഇപ്പോഴും തടങ്കലില് കഴിയുകയാണ്. രണ്ടാമത്തെ തവണയാണ് മുഫ്തിയുടെ തടങ്കല് കാലാവധി നീട്ടുന്നത്.\nഎന്നാല് രാഹുല് ഗാന്ധിയുടെ ട്വീറ്റിന് പിന്നാലെ പ്രതികരിച്ച് കേന്ദ്രമന്ത്രി ജിതേന്ദ്ര സിംഗ് രംഗത്തെത്തി. കോണ്‍ഗ്രസ് ഭരണ കാലത്ത് ഷെയിഖ് അബ്ദുള്ളയെ തടഞ്ഞുവെച്ചതിന്റെ കുപ്രസിദ്ധമായ ചരിത്രത്തെ ഓര്‍മപ്പെടുത്തി കൊണ്ടായിരുന്നു ജിതേന്ദ്ര സിംഗിന്റെ മറുപടി.\n'നെഹ്‌റുവീയന് കാലത്തെ കുപ്രസിദ്ധമായ ചരിത്രം രാഹുലിനെ ആരെങ്കിലും പഠിപ്പിക്കാന് കഴിയുമെങ്കില് ചെയ്യണം. ജവഹര് ലാല് നെഹ്‌റു പ്രധാനമന്ത്രിയായിരുന്ന കാലത്ത് ഷെയ്ഖ് അബ്ദുള്ളയെ 12 വര്‍ഷകാലമാണ് വീട്ടുതടങ്കലില് പാര്‍പ്പിച്ചത്.' ജിതേന്ദ്ര സിംഗ് ട്വീറ്റ് ചെയ്തു.\nമെഹ്ബൂബ മുഫ്തിയുടെ തടങ്കല് കാലാവധി നീട്ടിയതിന് പിന്നാലെ കോണ്‍ഗ്രസ് നേതാവ് പി ചിദംബരം രംഗത്തെത്തിയിരുന്നു. പൊതുസുരക്ഷാ നിയമ പ്രകാരം മുഫ്തിയുടെ തടങ്കലില് നിര്‍ത്തുമ്പോള് രാജ്യത്തിന്റെ ഓരോ പൗരന്റേയും അവകാശങ്ങളുടെ ദുരുപയോഗമാണ് നടക്കുന്നതെന്ന് പി ചിദംബരം പറഞ്ഞു.\nമെഹ്ബൂബ മുഫ്തിക്കൊപ്പം വീട്ടുതടങ്കലില് ആയിരുന്നു പീപ്പിള്‍സ് കോണ്‍ഫറന്‍സ് നേതാവ് സജ്ജാദ് ലോണിനെ കഴിഞ്ഞ ദിവസമായിരുന്നു മോചിപ്പിച്ചത്. എന്നാല് മുഫ്തിയുടെ തടങ്കല് നീട്ടുകയായിരുന്നു.\nmehbooba mufti rahul gandhi p chidambaram article 370 മെഹ്ബൂബ മുഫ്തി രാഹുല് ഗാന്ധി പി ചിദംബരം\nRahul gandhi against centre over the extended the detention of PDP chief Mehbooba Mufti


truth behind the fake news against shajan skariah | 'കേരളത്തിലെ അനാഥാലയത്തിനു വേണ്ടി സഹായമഭ്യർത്ഥിച്ച വാർത്തയിൽ സ്വന്തം അക്കൗണ്ട് നമ്പർ നൽകി ലക്ഷങ്ങൾ തട്ടിയതു കൈയോടെ പൊക്കിയപ്പോൾ മാപ്പ് പറഞ്ഞ് തടിയൂരി'യ നിഷ്ഠൂരൻ ആണോ മറുനാടൻ മലയാളി എഡിറ്റർ ഷാജൻ സ്‌കറിയ? രണ്ടു ദിവസമായി സോഷ്യൽ മീഡിയയിൽ വെടി പൊട്ടിക്കുന്നവർ വായിച്ചറിയാൻ - MarunadanMalayali.com\nNovember 07, 2016 | 11:12 AM IST | Permalink\nആരൊക്കെയാണ് എന്റെ ശത്രുക്കൾ എന്നു എനിക്കു അറിയില്ല. സുഹൃത്തുക്കൾ എന്നു കരുതുന്ന പലരും എന്നെ തകർക്കാൻ വേണ്ടി ഗൂഢാലോചന നടത്തുന്ന അനേകം അനുഭവങ്ങൾ എനിക്കുണ്ട്. ഇതൊന്നും എന്നെ കാര്യമായി ആലോസരപ്പെടുത്താറില്ല എന്നതാണ് സത്യം. അതിന്റെ കാരണം ഞാൻ എടുക്കുന്ന നിലപാടുകളും ചെയ്യുന്ന ജോലിയും ഇത്തരം ആക്ഷേപങ്ങൾ അനുഭവിക്കാനുള്ള വകകൂടിയുള്ളതാണ് എന്നതു തന്നെ. ഏതെങ്കിലും തരത്തിലുള്ള താൽപ്പര്യങ്ങൾ ഹനിക്കപ്പെടുമ്പോൾ ആണ് ഇത്തരം ആക്ഷേപങ്ങൾ ഉയർന്നു വരിക. ആക്ഷേപങ്ങൾ ഉന്നയിക്കുന്നവരുടെ വേദന മനസ്സിലാക്കാൻ സാധിക്കുന്നതുകൊണ്ടും അതിനു അൽപ്പകാലമേ ആയുസൂണ്ടാവൂ എന്നറിയാവുന്നതുകൊണ്ടും ഇതിന്റെ ഒക്കെ പിന്നാലെ നടന്നു എന്റെ വിലയേറിയ സമയം കളഞ്ഞാൽ ഒരു തരത്തിൽ അവർ വിജയിക്കുക ആണ് എന്നു അറിയാവുന്നതു കൊണ്ടുകൂടിയാണ് ഇങ്ങനെ അവഗണിക്കുന്നത്.\nഇത്തരം ശത്രുക്കൾ എനിക്കു ഏറ്റവും കൂടുതൽ ഉള്ളത് യുകെയിൽ ആണ്. ബ്രിട്ടീഷ് മലയാളി എന്ന പത്രത്തിന്റെ സ്വാധീനം ആണ് അതിനു പ്രധാന കാരണം. ബ്രിട്ടീഷ് മലയാളി തുടങ്ങിയ 2007 മുതൽ ഇത്തരക്കാർ ജന്മം എടുത്തു കൊണ്ടിരിക്കുന്നു. ആദ്യകാലത്ത് ഞാൻ അതിനു മറുപടിയുമായി രംഗത്ത് ഇറങ്ങുമായിരുന്നു. പിന്നീട് ആണ് അടിസ്ഥാനമില്ലാത്ത ആരോപണങ്ങൾ സ്വയം ഇല്ലാതായിക്കൊള്ളും എന്നു ഞാൻ മനസിലാക്കി അവഗണിക്കാൻ തുടങ്ങിയത്. മറുനാടൻ കരുത്തു പ്രാപിച്ചതോടെ യകെയിലെ ഒന്നും രണ്ടും കോടി ആസ്തിയുള്ള ശത്രുക്കൾ മാറി ശതകോടിശ്വരന്മാർ ശത്രുക്കളായതോടെ അവരുടെ ഉച്ഛിഷ്ടം തീറ്റിക്കാർ ആണ് ഇപ്പോൾ പുതിയ വിദ്വേഷ പ്രചാരകരായി രംഗത്തുള്ളത്.\nസുഡാപ്പികളും കമ്മികളും സംഘികളും ക്രിസ്ത്യൻ തീവ്രവാദികളും പത്രക്കാരും ഒക്കെ പ്രചാരണം നടത്തുന്നത് അവർക്ക് പൊള്ളൽ ഏൽക്കുമ്പോൾ മാത്രം ആണെങ്കിൽ ഒരു കാരണവും ഇല്ലാതെ പ്രചാരണം നടത്തുന്ന ചിലരുണ്ട്. നാട്ടിൽ എന്തോ ആണെന്നു കരുതി ഭാര്യമാരുടെ സഹായത്തോടെ വിദേശത്ത് പോയി ഒന്നും ആകാതെ കഴിയുന്ന ചിലരുടെ ഫ്രസ്‌ട്രേഷൻ ആണ് ഇത്തരം ഒരു ശത്രുതയുടെ മൂലക്കല്ലായി മാറുക. അയർലന്റിൽ താമസിക്കുന്ന ഒരാൾ അസൂയ കൊണ്ടോ കുശുമ്പു കൊണ്ടോ മറ്റോ ഇങ്ങനെ കണ്ണു കാണാതായവരിൽ ഒന്നാം സ്ഥാനം അലങ്കരിക്കുന്നത്. അയാൾക്ക് എന്നോടുള്ള ശത്രുതയുടെ കാരണം എന്തെന്ന് എനിക്കിപ്പോഴും അറിയില്ല. എന്റെ ചേട്ടന്റെ കൂടെ കുറച്ചു നാൾ ജോലി ചെയ്തിരുന്നു എന്നും എന്റെ ഒരു അടുത്ത സുഹൃത്തിന്റെ കൂടെ കുറച്ചു നാൾ താമസിച്ചിരുന്നു എന്നും എനിക്കറിയാം. അവരോടുള്ള ശത്രുതയാണോ അതോ അയാളുടെ അരുമ ഗുരനാഥനായ കണ്ണൂരിലെ കെ സുധാകരനെ വിമർശിച്ചു ഞങ്ങൾ മുൻപെഴുതിയ എഡിറ്റോറിയലുകൾ ആണോ ശത്രുതയുടെ കാരണം എന്ന് എനിക്കറിയില്ല.\nഎന്നാൽ കഴിഞ്ഞ കുറേ നാളായി അയാൾ ആഴ്ചയിൽ ഒന്നു എന്ന നിലയിൽ എനിക്കെതിരെ ഭീതിതമായ നുണക്കഥ പ്രചരിപ്പിക്കുന്നു. പലത് എന്റെ ശ്രദ്ധയിൽ പലരും പെടുത്താറുണ്ടെങ്കിലും അത്തരം കഥകൾ അതിൽ തന്നെ പൊളിയുന്നതുകൊണ്ടു ഞാൻ ഗൗനിച്ചിട്ടില്ല. എന്നാൽ രണ്ടു ദിവസം മുൻപ് ഒരു വീഡിയോ അയാൾ പ്രചരിപ്പിക്കാൻ തുടങ്ങി. കേരളത്തിലെ അനാഥാലയത്തിന് വേണ്ടി സഹായഭ്യർത്ഥിച്ച വാർത്തയിൽ സ്വന്തം അക്കൗണ്ട് നമ്പർ നൽകി; ലക്ഷങ്ങൾ തട്ടിയത് കയ്യോടെ പൊക്കിയതോടെ മാപ്പ് പറഞ്ഞ് തടിയൂരി; ഷാജൻ സ്‌കറിയയുടെ തനിനറം വ്യക്തമാകുന്ന വീഡിയോ കാണാം - എന്ന അടിക്കുറിപ്പോടെ ആയിരുന്നു പ്രചാരണം. ഫേസ്‌ബുക്കിൽ സാമാന്യം നന്നായി ഇതു ഷെയർ ചെയ്യപ്പെട്ടു. കേരളത്തിലെ ഒരു കത്തോലിക്ക മെത്രാൻ ഞാൻ അവരെ പറ്റിച്ചു പണം കൈപ്പറ്റി എന്നു പറയുന്ന ഒരു വീഡിയോ ആയിരുന്നു അത്. വളരെയേറെ അഭ്യുദയ കാംക്ഷികൾ ഇതു എന്റെ ശ്രദ്ധയിൽ പെടുത്തിയതുകൊണ്ടാണ് ഞാൻ ഇപ്പോൾ ഇല്ലാത്ത സമയം ഉണ്ടാക്കി മറുപടി നൽകുന്നത്.\nഏഴു കൊല്ലം മുൻപത്തെ ആരോപണം, മെത്രാൻ മരിച്ചിട്ടു മൂന്നു കൊല്ലം\nആദ്യമേ ഈ വീഡിയോയുടെ തീയതി നോക്കുവാൻ പ്രിയ വാനയക്കാരോടു അഭ്യർത്ഥിക്കുന്നു. ഇതു കണ്ടാൽ ഉടൻ തന്നെ രണ്ടാമത്തെ വീഡിയോയും കൂടി കാണണം. എന്നിട്ടു തുടർന്നു വായിക്കുക. 2009 ൽ എന്റെ ആദ്യ പത്രമായ ബ്രിട്ടീഷ് മലയാളി വലിയ വിജയം നേടിയ സമയത്ത് ഉണ്ടായ ഒരു വിവാദം ആണിത്. ഈ വീഡിയോയിൽ പറയുന്ന അതേ മെത്രാൻ തന്നെയാണ് രണ്ടാമത്തെ വീഡിയോയിൽ സംസാരിക്കുന്നതും. ആദ്യ വീഡിയോയിൽ അങ്ങനെ പറയാനുള്ള കാരണം ആണ് രണ്ടാമത്തെ വീഡിയോയിൽ വ്യക്തമാകുന്നത്. ഇനി ഒരു കാര്യം കൂടി പറയാം. ഈ മെത്രാൻ മൂന്നു വർഷം മുൻപ് മരിച്ചു പോയതാണ്. ഈ ദിവസങ്ങളിൽ ഞാൻ നടത്തിയ തട്ടിപ്പ് എന്ന രീതിയിൽ പ്രചരിക്കുന്ന ഈ കഥയുടെ ലക്ഷ്യം വ്യക്തമാക്കാൻ ഇത്രയും മതിയാവുമല്ലോ.\nഈ ലേഖനത്തിനൊപ്പം കൊടുത്തിരിക്കുന്ന കത്ത് കൂടി നോക്കുക. ആരോപണം ഉണ്ടായ 2009ൽ തന്നെ അത് നിഷേധിച്ചും ഞങ്ങൾക്ക് ലഭിച്ച 85 പൗണ്ട് കിട്ടി എന്നും പറഞ്ഞ് അന്നത്തെ വിവാദത്തിൽ ഉൾപ്പെട്ട വൈദികൻ എഴുതിയ കത്താണ്. എന്നിട്ടും എങ്ങനെ ഏഴ് കൊല്ലത്തിന് ശേഷം വിവാദം ആയി എന്നതാണ് രസകരമായ കാര്യം. അത് വിശദമായി തന്നെ പരിശോധിക്കാം.\nബ്രിട്ടീഷ് കൊലയാളി എന്ന ആദ്യ ശത്രു\n2007 - ൽ തുടങ്ങിയ ബ്രിട്ടീഷ് മലയാളി 2009 ആയപ്പോഴേക്കും യുകെയിലെ എല്ലാ മലയാളികളും വായിക്കുന്ന ഒരു പത്രം ആയി മാറിയിരുന്നു. നാട്ടിൽ മനോരമയും മാതൃഭൂമിയും കൂടി ചേർന്നുള്ള വായനക്കാർ ആയിരുന്നു യുകെയിൽ ബ്രിട്ടീഷ് മലയാളിക്ക്. മഹാഭൂരിപക്ഷം വായനക്കാരും ബ്രിട്ടീഷ് മലയാളിയെ പെട്ടന്ന് സ്വന്തം ജീവിതത്തിന്റെ ഭാഗമായി കരുതി. യുകെയിൽ എത്തിച്ചേരുന്ന മലയാളികൾക്ക് ഏറ്റവും വലിയ സഹായി ആയിരുന്നു ഇത്. സൗജന്യമായി നിയമ സഹായം, സൗജന്യ കലണ്ടർ, മരിച്ചാൽ മൃതദേഹം നാട്ടിൽ കൊണ്ടു പോകാനുള്ള ചെലവ്, സൗജന്യ കലാമേള, സൗജന്യ കായിക മത്സരങ്ങൾ തുടങ്ങിയ സമസ്ത മേഖലകളിലും ബ്രിട്ടീഷ് മലയാളി സ്വാധീനം തെളിയിച്ചു. ബ്രിട്ടീഷ് മലയാളിയിലെ പരസ്യങ്ങൾ പോലും വായനക്കാർക്ക് സഹായകരമായി മാറിയിരുന്നു. യുകെയിലെ കുടിയേറ്റ നിയമം മാറ്റി എഴുതാൻ പോലും ബ്രിട്ടീഷ് മലയാളിയുടെ കാമ്പെയിന് അന്നു പറ്റിയിരുന്നു.\nസ്വാഭാവികമായും ശത്രുക്കളും ഉണ്ടായി. മണി ചെയിൻ മോഡലിലുള്ള തട്ടിപ്പുകൾ നടത്തിയിരുന്നവരും റിക്രൂട്ട്‌മെന്റ് തട്ടിപ്പുകാരും ആയിരുന്നു പ്രധാന ശത്രുക്കൾ. അവർ എന്നെ തകർക്കാൻ ഓൺലൈൻ പത്രങ്ങൾ തുടങ്ങി. ബ്രിട്ടീഷ് കൊലയാളി എന്ന പേരിൽ ബ്രിട്ടീഷ് മലയാളിയുടെ ലോഗോ ഉപയോഗിച്ചായിരുന്നു ആദ്യ ശത്രു പിറന്നത്. പിന്നീട് ഒട്ടേറെ ഓൺലൈൻ പത്രങ്ങൾ യുകെയിൽ പിറന്നു. അതിന്റെ ഒക്കെ പിന്നിൽ എന്നെ തകർക്കാൻ ആഗ്രഹിച്ച തട്ടിപ്പുകാരുടെയും എന്റെ മിത്രങ്ങൾ ആണ് എന്നു ഞാൻ കരുതിയ ബ്രിട്ടീഷ് മലയാളിയുടെ വളർച്ചയിൽ ഭയപ്പെട്ടിരുന്ന ചില സ്ഥാപനങ്ങളും ഉണ്ടായിരുന്നു.\nഇവരുടെ ഒക്കെ വാർത്ത എഴുതി തോൽപ്പിക്കാം എന്ന മോഹം അഞ്ചോ ആറോ മാസം കൊണ്ടു അവസാനിക്കുമായിരുന്നു. പിന്നെ ഇവരൊക്കെ വിജയകരമായി പരീക്ഷിച്ച ഒരു മാർഗ്ഗം ആണ് എനിക്കെതിരെ എന്തെങ്കിലും എഴുതുക എന്നത്. അക്കാലത്ത് എന്നെക്കുറിച്ചുള്ള വാർത്തകൾ വായിക്കാൻ ആളുകളെ കിട്ടുമായിരുന്നു. പിന്നീട് യുകെയിലെ മലയാളികൾക്ക് ഇതിൽ ഒന്നും താൽപ്പര്യം ഇല്ലാതയതോടെ ഏതാണ്ട് നിലച്ച മട്ടായിരുന്നു. മാത്രമല്ല മറുനാടൻ മലയാളിയുടെ വളർച്ചയും ബ്രിട്ടീഷ് മലയാളിയുടെ സമാനതകൾ ഇല്ലാത്ത ഇടപെടലും ഇവരെ നിരാശരാക്കി പിന്നിലോട്ട് വലിച്ചു.\nമറുനാടൻ മോഡലിൽ വിജയിക്കുകയും സാമാനമായ നൂറു കണക്കിനു പോർട്ടലുകൾ രൂപപ്പെടുകയും ചെയ്തതോടെ സ്വന്തമായി അദ്ധ്വാനിക്കാതെ മറ്റുള്ളവരുടെ വാർത്തകൾ എടുത്തു കൊടുത്തു ഫേസ്‌ബുക്ക് വഴി മാത്രം പ്രചാരണം നടത്തുന്ന ചിലർ ഈ വഴി തെരഞ്ഞെടുത്തു. അവരാണ് ഇപ്പോൾ എനിക്കെതിരെ ഇത്തരം ദുഷ്പ്രചാരണങ്ങൾ നടത്തുന്നത്. മറുനാടൻ മൂലം നഷ്ടം സംഭവിച്ച പ്രമുഖരും അവരുടെ ഉച്ഛിഷ്ടം തീനികളും ഇത്തരം വാർത്തകൾ പ്രചരിക്കുമ്പോൾ ഉണ്ടാകുന്ന ഹിറ്റ് മാത്രമാണ് ഇവരുടെ ലക്ഷ്യം.\nആരാണ് മെത്രാൻ? എന്തുകൊണ്ടാണ് അദ്ദേഹം ഇങ്ങനെ പറയുന്നത്?\nഞാൻ അധികം കേട്ടിട്ടില്ലാത്ത റാന്നി ആസ്ഥാനമായി പ്രവർത്തിക്കുന്ന ഒരു ആഗ്ലിക്കൻ വൈദികൻ (സിഎസ്‌ഐ അല്ല) ഫാ: നോബിൾ ഫിലിപ്പ് 2009 ൽ യുകെ സന്ദർശിച്ചു. ഫാ: നോബിൾ താമസിച്ചിരുന്ന മലയാളി വീട്ടുകാരുടെ നിർദ്ദേശ പ്രകാരം വാഴൂരിൽ അവരുടെ സഭ നടത്തുന്ന ഒരു അനാഥാലയത്തിന് സാമ്പത്തിക സഹായം ചെയ്യണം എന്നാവശ്യപ്പെട്ട് ഒരു വാർത്ത നൽകാമോ എന്ന് ചോദിച്ചു ഒരു ഇമെയിൽ എനിക്കു ലഭിച്ചു. അതിനു ഞാൻ സമ്മതിച്ചപ്പോൾ ആ വാർത്ത അച്ചൻ യുകെയിൽ ഉള്ളിടത്തോളം കാലം, ഏതാണ്ട് രണ്ടാഴ്ച പരസ്യമായി ഹോം പേജിൽ ഇടണം എന്നു നിർദ്ദേശിച്ചു. അങ്ങനെ പരസ്യം ഇടണമെങ്കിൽ അതിന് ചാർജ്ജ് ഉണ്ട് എന്നു ഞാൻ പറഞ്ഞു. അച്ചൻ അതു സമ്മതിച്ചു പണവും തന്നു. 75 പൗണ്ട് ആയിരുന്നു അതിനു ചാർജ്ജ് ഈടാക്കിയത് എന്നാണ് എന്റെ ഓർമ്മ. അതനുസരിച്ച് വാർത്തയുടെ ലിങ്കിലേക്ക് പോകുന്ന ഒരു പരസ്യം കൊടുത്തു.\nഈ വാർത്ത പ്രസിദ്ധീകരിക്കേണ്ട ദിവസത്തിന്റെ തലേന്ന് ആര്യൻകാവിലുള്ള എന്റെ പിതൃ സഹോദരന്റെയും മാതൃ സഹോദരിയുടെയും വീടിനു തീപിടിച്ചു. രണ്ടു പേരെയും തിരുവനന്തപുരത്തെ കിംസ് ആശുപത്രിയിലേക്ക് കൊണ്ടു പോയി, വിവരം അറിഞ്ഞു കോട്ടയത്ത് നിന്നും ഞാൻ എരുമേലിയിൽ എത്തി അച്ചാച്ചനെയും അമ്മയെയും പിക്ക് ചെയ്തു തിരുവനന്തപുരത്തേക്കു പോന്നു. അന്നു രാത്രിയും പകലും എല്ലാം ഞങ്ങൾ ആശുപത്രിയിൽ ആയിരുന്നു. അതുകൊണ്ട് അന്നത്തെ സബ് എഡിറ്ററോട് ഈമെയിൽ തുറന്നു അതിലെ മെയിലുകൾ പരിശോധിച്ചു വാർത്ത പ്രസിദ്ധീകരിക്കാൻ ഞാൻ ആവശ്യപ്പെട്ടു. യുകെയിൽ നോബിൾ അച്ചന് അക്കൗണ്ട് നമ്പർ ഇല്ലാത്തതിനാൽ ഫോൺ നമ്പർ നകാൻ ആയിരുന്നു ഞാൻ പറഞ്ഞിരുന്നത്.\nഗ്ലോബൽ മീഡിയ ഇന്ത്യ ലിമിറ്റഡ് എന്നൊരു കമ്പനിയുടെ പേരിൽ ആയിരുന്നു എനിക്കു പേയ്‌മെന്റ് കിട്ടിയിരുന്നത്. അതുകൊണ്ട് തന്നെ ഇതു എന്റെ കമ്പനിയാണോ അതോ നോബിൾ അച്ചന്റെ അക്കൗണ്ട് ആണോ എന്ന ആശയക്കുഴപ്പത്തിൽ ആയ സബ് എഡിറ്റർ നിർഭാഗ്യവശാൽ കൊടുത്തത് എന്റെ കമ്പനിയുടെ അക്കൗണ്ട് നമ്പർ ആയിരുന്നു. എന്നാൽ ഫോൺ നമ്പർ കൊടുത്തിരുന്നതിനാൽ പണം നൽകാൻ ആഗ്രഹിച്ചിരുന്നവർ അച്ചനെ വിളിച്ചു ചോദിക്കുകയും അച്ചൻ ആ നമ്പർ അറിയില്ല എന്നു പറയുകയും ചെയ്തതിനാൽ അധികം പണം ലഭിച്ചില്ല. 85 പൗണ്ട് ആയിരുന്നു അന്നു ലഭിച്ചത്.\nപിറ്റേന്ന് ഞാൻ രാവിലെ ഓഫീസിൽ എത്തി ഈമെയിൽ തുറന്നപ്പോൾ ആണ് സബ് എഡിറ്റർക്ക് പിശക് പറ്റിയ വിവരം അറിയുന്നത്. പിറ്റേ ദിവസത്തെ പത്രത്തിൽ തെറ്റ് പറ്റിയ കാര്യം ഏറ്റു പറയുകയും ആകെ ലഭിച്ച പണത്തിന്റെ കണക്ക് അടങ്ങിയ ബാങ്ക് സ്റ്റേറ്റ്‌മെന്റുകൾ പ്രസിദ്ധീകരിക്കുകയും പണം നൽകിയ മൂന്നു പേരുടെ പേരുകൾ പ്രസിദ്ധീകരിച്ച ശേഷം പണം ഇട്ടിട്ടും പേര് പരസ്യമാക്കാത്തവർ ഉണ്ടെങ്കിൽ എന്നെയോ അച്ചനെയോ ബന്ധപ്പെടണം എന്നു ആവശ്യപ്പെടുകയും ചെയതു. ബാങ്ക് സ്റ്റേറ്റ്‌മെന്റും പ്രസിദ്ധീകരിച്ച പേരും പ്രസിദ്ധീകരിച്ചാൽ കബളിപ്പിക്കപ്പെട്ടവർക്ക് ധൈര്യമായി ബന്ധപ്പെടാമല്ലോ.\nസ്വാഭാവികമായും അവിടെ തീരേണ്ട വിവാദം. എന്നാൽ എന്നെ അടിക്കാൻ വടി നോക്കിയിരുന്ന ചിലർ ആയുധം മൂർച്ച കൂട്ടി രംഗത്തു ഇറങ്ങി. അന്നത്തെ ഒരു സംഘടന നേതാവിന്റെ സഹോദരൻ നാട്ടിൽ മുക്കുപണ്ടം കേസിൽ അറസ്റ്റിലായ വാർത്ത കൊടുത്തിരുന്നതിന് വിദ്വേഷമായി ഇരുന്ന ലിവർപൂൾ എന്ന സ്ഥലത്ത് താമസിക്കുന്ന ഒരു നേതാവ് കുറച്ചു പേരെ ഏർപ്പാടാക്കി അച്ചനെ വിളിച്ചു ഞാൻ 100 പൗണ്ട് തന്നു, 200 പൗണ്ട് തന്നു എന്നൊക്കെ പറഞ്ഞു ആശയം കുഴപ്പം ഉണ്ടാക്കി. ലിവർപൂളിൽ നിന്നും കാറെടുത്ത് മണിക്കൂറുകൾ യാത്ര ചെയ്തു ലണ്ടനിൽ എത്തി അച്ചനു വലിയ വാഗ്ദാനങ്ങൾ ഒക്കെ നൽകി ഞാൻ പിരിച്ച പണം നൽകിയില്ല എന്നു പറഞ്ഞു ഒരു കത്ത് സംഘടിപ്പിച്ചു. ഞാൻ വിളിച്ചു ചോദിച്ചപ്പോൾ അച്ചൻ എനിക്കു ആനുകൂലമായും കത്തു തന്നു.\nആ ദിവസങ്ങളിൽ ആ വിവാദം തുടർന്നു. അതിനിടയിൽ എന്റെ കയ്യിൽ എത്തിയ 85 പൗണ്ട് മടക്കി നൽകാൻ ചില സാങ്കേതിക പ്രശ്‌നങ്ങൾ ഉണ്ടായി. യുകെയിലെ ഏതെങ്കിലും അക്കൗണ്ടിലേക്ക് തിരിച്ചു നൽകിയില്ലെങ്കിൽ എനിക്കു സമാധാനം പറയേണ്ടി വരുമെന്നു അറിയാമായിരുന്നു. അച്ചന്റെ റാന്നിയിലെ അക്കൗണ്ടിലേക്ക് തന്നാൽ മതിയെന്നു അച്ചനും യുകെയിലെ അക്കൗണ്ട് നമ്പർ തന്നാലേ പണം തരാൻ പറ്റൂ എന്നു ഞാനും ശഠിച്ചു. ഒടുവിൽ യുകെയിലെ ചെക്ക് നാട്ടിലെ അക്കൗണ്ടിൽ നൽകിയാണ് ഞാൻ പണം നൽകിത്. ബാങ്ക് സ്റ്റേറ്റ്‌മെന്റ് നൽകുകയും എന്റെ അക്കൗണ്ട് ഓൺലൈൻ വഴി അച്ചനെ തുറന്ന് കാണിച്ചുമാണ് സംശയനിവാരണം നടത്തിയത്. തുടർന്ന് എല്ലാ ആരോപണങ്ങളും നിഷേധിച്ചു എനിക്കു മെത്രാൻ ഒപ്പിട്ട കത്തും തന്നിരുന്നു.\nഏതാനും മാസങ്ങൾക്ക് ശേഷം ഒരു മണി ചെയിൻ ബിസിനസ്സിനെതിരെ ഞാൻ നിരന്തരമായി വാർത്തകൾ കൊടുത്തു തുടങ്ങിയപ്പോൾ അതിന്റെ നടത്തിപ്പുകാരൻ വാഗ്ദാനങ്ങളുമായി ഈ മെത്രാനെ പോയി കണ്ടു, എനിക്കെതിരെ എന്തെങ്കിലും പറഞ്ഞാൽ വലിയ തോതിൽ സാമ്പത്തിക സഹായം ചെയ്യാം എന്നായിരുന്നു മെത്രാനു നൽകിയ വാഗ്ദാനം. അങ്ങനെ പ്രലോഭിപ്പിച്ചു പറഞ്ഞ വാക്കുകൾ ആണ് ആദ്യ വീഡിയോയിൽ കേൾക്കുന്നത്. ഇതു പുറത്ത് വന്ന ഉടൻ നിയമ നടപടി എടുക്കും എന്നു പറഞ്ഞു ഞാൻ നോബിൾ അച്ചനെ വിളിച്ചപ്പോൾ എങ്ങനെയാണ് ആ വീഡിയോ ഉണ്ടായത് എന്നു അച്ചൻ വ്യക്തമാക്കി പറഞ്ഞു. തുടർന്ന് ഞാൻ അയച്ചു കൊടുത്ത ചോദ്യങ്ങൾ വച്ചു മറ്റൊരു വീഡിയോ അഭിമുഖം നോബിൾ അച്ചൻ തന്നെ മെത്രാനിൽ നിന്നും എടുത്തതാണ് രണ്ടാമത്തെ വീഡിയോ. ചോദ്യങ്ങൾ എഴുതി കൊടുത്തത് ഞാൻ ആയിരുന്നെങ്കിലും ഇവിടെ ചോദ്യങ്ങൾ ചോദിച്ചത് നോബിൾ അച്ചൻ ആയിരുന്നു.\nഅന്നത്തെ വീഡിയോ ഇപ്പോൾ വിവാദം ആയത് എങ്ങനെ?\nമറുനാടന്റെ വിശ്വാസ്യത കളയാൻ ഏതറ്റം വരെ പോകുന്ന വലിയ ലോബികൾ ഇവിടുണ്ട്. അവരായിരുന്നു ഇപ്പോൾ ഇതു വിവാദം ആക്കുന്നത്. വഴിയിൽ കിടന്നു കിട്ടുന്ന പണം പോലും പോക്കറ്റിൽ ഇടാത്ത ഞാൻ ഒരു കാരണവാശാലും ഇത്തരം നക്കാപ്പിച്ചകൾ സ്വീകരിക്കില്ലെന്ന് എന്നെ അറിയാവുന്നവർക്കറിയാം. അങ്ങനെ സ്വീകരിക്കാൻ ആണെങ്കിൽ എത്രയോ വൻകിട ബിസിനസ്സുകാർ എന്നെ സ്വാധീനിക്കാൻ ശ്രമിച്ചിരിക്കുന്നു. ഒന്നോ രണ്ടോ കോടി ഒക്കെ എനിക്കു എളുപ്പത്തിൽ വാങ്ങാവുന്നതേയുള്ളൂ. അനാഥാലയത്തിന്റെ പിച്ചച്ചട്ടിയിൽ നിന്നും പണം കൈപ്പറ്റുന്നതിൽ ഭേദം അത്മഹത്യ ചെയ്യുന്നതാണ് എന്നു എനിക്കറിയാം. ഞാൻ അതേ ചെയ്യുകയുള്ളൂ.\nഓരോ മാസവും ദൈവം എനിക്കു തന്ന പണത്തിന്റെ വിഹിതം ഞാൻ അർഹിക്കുന്നവർക്ക് കൊടുക്കുന്നു. അതു വിളിച്ചു പറയുന്നില്ല എന്നേയുള്ളൂ. ബ്രിട്ടീഷ് മലയാളി ചാരിറ്റി ഫൗണ്ടേഷൻ എത്ര സുതാര്യമായി ആണ് നടക്കുന്നത് എന്ന് അറിയാവുന്നവർക്കറിയാം. ആ വിശ്വാസം എന്റെ മേലും മറുനാടന്റെമേലും ബ്രിട്ടീഷ് മലയാളിയുടെമേലും ഉള്ളതുകൊണ്ടാണ് വായനക്കാർ ഞങ്ങൾ ചോദിക്കുമ്പോൾ ഒക്കെ പണം നൽകുന്നത്. മൂന്നു കോടിയിൽ അധികം രൂപയാണ് ബ്രിട്ടീഷ് മലയാളി വായനക്കാരിൽ നിന്നും മാത്രം ശേഖരിച്ചു പാവങ്ങൾക്ക് നൽകിയത്. അതുകൊണ്ട് തന്നെ മാനസിക രോഗം ബാധിച്ച ചിലർ നടത്തുന്ന അലറിവിളികൾ എന്റെ വായനക്കാർ വിശ്വസിക്കില്ല എന്നു എനിക്കുറപ്പാണ്. അങ്ങനെ ഒന്നും തളരാൻ ഞാൻ വായിൽ വെള്ളിക്കരണ്ടിയുമായി ജനിച്ചയാളുമല്ല.\nഅന്നത്തെ അച്ചൻ മെത്രാനായി; അന്നു അബദ്ധം കാട്ടിയയാളും വേദനിപ്പിച്ചു\nഇനി ഇതുമായി ബന്ധപ്പെട്ട രണ്ടു കാര്യങ്ങൾ കൂടി പറയാം. യുകെയിൽ എത്തി സഹായം ചോദിച്ചതും വിവാദത്തിൽ ആയതും കത്തു എഴുതിയതും ഒക്കെ ഒറു ഫാ: നോബിൾ ഫിലിപ്പ് ആയിരുന്നുവെന്നു പറഞ്ഞുവലോ. അദ്ദേഹവുമായാണ് ഞാൻ ആകെ ഈ വിഷയത്തിൽ സംസാരിച്ചത്. വ്യാജ വാർത്തകൾ നിഷേധിച്ചു കത്ത് അയച്ചു തന്നതും മെത്രാനെ തെറ്റിദ്ധരിപ്പിച്ചു നേടിയ വീഡിയോക്ക് മറുപടി തന്നതും ഒക്കെ നോബിൾ അച്ചന്റെ നേതൃത്വത്തിൽ ആയിരുന്നു. മെത്രാനുള്ള ചോദ്യങ്ങൾ അയച്ചു കൊടുത്തതും അതു റെക്കോർഡ് ചെയ്തു വീഡിയോ ആക്കി അയച്ചു തന്നതും ഈ അച്ചനായിരുന്നു.\nബിഷപ്പ് അന്തരിച്ച ശേഷം പകരം മെത്രാനായി ചുമതല ഏറ്റത് ഈ നോബിൾ അച്ചൻ ആണെന്നു ഞാൻ ഇപ്പോൾ മാത്രം ആണ് മനസ്സിലാക്കിയത്. പുതിയ വിവിദവുമായി ബന്ധപ്പെട്ടു ഞാൻ മെത്രാനോടു സംസാരിച്ചിട്ടില്ല. എങ്കിലും നിങ്ങളിൽ ആർക്കെങ്കിലും സംശയം ഉണ്ടെങ്കിൽ റാന്നിയിലെ ഈ മെത്രാനുമായി ബന്ധപ്പെടണം. അതിനേക്കാൾ രസകരമായ ഒരു കാര്യം കൂടിയുണ്ട്. അന്ന് ഈ അബദ്ധം കാണിച്ചത് ബ്രിട്ടീഷ് മലയാളിക്ക് വേണ്ടി പാർട്ട് ടൈം ആയി ജോലി ചെയ്തിരുന്ന ഒരു പ്രമുഖ പത്രത്തിലെ ജീവനക്കാരനായിരുന്നു. പിന്നീട് ഇയാൾ ബ്രിട്ടീഷ് മലയാളിക്ക് വേണ്ടി ജോലി ചെയ്യുന്നുവെന്ന സംശയം അയാളുടെ മാനേജ്മെന്റിന് ഉണ്ട് എന്ന് വിശ്വസനീയമായ ഒരു വിവരം എനിക്കു ലഭിച്ചപ്പോൾ ഞാൻ അയാളോട് തൽക്കാലം മാറി നിൽക്കാൻ പറഞ്ഞു. അയാളുടെ രക്ഷയ്ക്ക് വേണ്ടി മാത്രം ആയിരുന്നു ഞാൻ അതു പറഞ്ഞത്. എന്നാൽ അതു തെറ്റിദ്ധാരണയായി മാറുകയും പിന്നീട് ഉണ്ടായ ഒരു യുകെ പത്രത്തിന്റെ സബ് എഡിറ്ററായി പാർട്ട് ടൈം ആയി അയാൾ ജോലി എടുക്കുകയും ആ പത്രം ഉപയോഗിച്ചു എനിക്കെതിരെ നുണക്കഥകൾ എഴുതുകയും ചെയ്തു.\nപുതിയ പത്രങ്ങൾ ഉണ്ടാവുന്നതും നുണക്കഥകൾ ഉണ്ടാവുന്നതും അക്കാലത്ത് പുതിയ കാര്യം ആയിരുന്നില്ല എന്നതു കൊണ്ടു ഞാൻ അവഗണിക്കുയാണ് ചെയ്തത്. എന്നാൽ ഒരിക്കൽ ഹൃദയഭേദകമായ ഒരു അനുഭവം ഉണ്ടായി. പിശക് വരുത്തി എന്നെ കുഴപ്പത്തിൽ ചാടിച്ച അയാൾ തന്നെ ഒരിക്കൽ പുതിയപത്രത്തിൽ ഞാൻ അനാഥാലയത്തിൽ നിന്നും പണം കൈപ്പറ്റി എന്ന ആരോപണം ഉന്നയിച്ചുകൊണ്ടുള്ള വാർത്ത എഴുതികയുണ്ടായി. അനേകം പേർ എന്നെ അകാരണമായി നോവിച്ചെങ്കിലും ഈ സംഭവവും എന്റെ സുഹൃത്ത് എന്നു കരുതി ഞാൻ ഒരുപാടു സഹാച്ചിരുന്ന യുകെയിലെ ഒരു ബിസിനസ്സുകാരൻ നടത്തിയ ഒരു ചതിയും വേദനിപ്പിച്ചപ്പോലെ മറ്റൊന്നും എന്നെ വേദനിപ്പിച്ചിട്ടില്ല. എന്നാൽ രണ്ടു പേരുടെയും പേരുകൾ ഞാൻ ഒരിക്കലും പുറത്ത് പറയില്ല. കാരണം രണ്ട് പേരെയും എനിക്ക് ഇപ്പോഴും ഇഷ്ടമാണ്.?\nനിങ്ങൾ എന്നെ വിശ്വസിക്കുന്നുവെങ്കിൽ...\nഇതു വായിക്കുന്ന താങ്കളോട് ഒരു അഭ്യർത്ഥനയുണ്ട്. ഞാൻ പറഞ്ഞത് നിങ്ങൾക്ക് വിശ്വസിക്കാൻ കഴിയുന്നില്ലെങ്കിൽ എന്തുകൊണ്ട് എന്നു പറയുക, ഞാൻ വിശദീകരണം തരാം. ഞാൻ പറയുന്നത് വിശ്വസിക്കാൻ പറ്റുമെങ്കിൽ ഞാൻ അഴിമതിക്കാരൻ ആണ് എന്നു പറഞ്ഞിടങ്ങളിൽ ഒക്കെ ഈ ലിങ്ക് ഷെയർ ചെയ്യുകയും ഈ മറുപടി ശ്രദ്ധയിൽ പെടുത്തുകയും ചെയ്യുക. കാരണം വിശ്വാസ്യത നഷ്ടപ്പെട്ടാൽ മറുനാടൻ മലയാളിക്ക് പിന്നെ പ്രസക്തിയില്ല. മറുനാടന്റെ വിശ്വാസ്യത നഷ്ടപ്പെടണം എന്നു അഗ്രഹിക്കുന്നവർക്ക് സന്തോഷിക്കാൻ അവസരം ഒരുക്കി നൽകാതിരിക്കേണ്ട ഉത്തരവാദിത്തം മറുനാടനെ വിശ്വസിക്കുന്നവരുടേയാണ്. അതുകൊണ്ട് വ്യാജ പ്രചാരണം നടക്കുന്നിടത്തൊക്കെ ഈ ലിങ്ക് ഷെയർ ചെയ്തു പ്രതികരിക്കുക. അതു മാത്രമാണ് എന്റെ അപേക്ഷ.


Social media outrage over Indrans movie Home being left out of Kerala State Film Awards Process | 'ചേട്ടനാണ് ബെസ്റ്റ് ആക്ടര്, ജൂറിയോട് പോയി വേറെ പണി നോക്കാന് പറ'; ഹോം ഹൃദയത്തിലെന്ന് സോഷ്യല് മീഡിയ - Malayalam Oneindia\n'മദ്യപാനം ഉള്‍പ്പടെയുള്ളവ ക്ലബ്ബുകളില് നടക്കുന്നുണ്ട്, 'അമ്മ'യും അങ്ങനെയാണോ'; ചോദ്യം ചെയ്ത് മേജര് രവി\n13 min ago 'നിങ്ങളുടേത് ഇതിലും മികച്ചതായിരിക്കും'; 48 വര്‍ഷം മുന്‍പുള്ള തന്റെ ആദ്യ ബയോഡേറ്റ പങ്കുവെച്ച് ബില് ഗേറ്റ്‌സ്\n45 min ago 'ക്രൂരത ചെയ്തവനോട് പൊറുക്കാൻ കഴിയില്ല'; മകളെ പീഡിപ്പിച്ചയാളെ വെട്ടിക്കൊന്ന് അച്ഛനും സഹോദരങ്ങളും\n1 hr ago 'മുര്‍മുവായിരുന്നു സ്ഥാനാര്‍ത്ഥിയെങ്കില് ഞങ്ങളും'; പ്രതിപക്ഷ കോട്ട തകരുന്നോ? യശ്വന്ത് സിന്‍ഹ പെരുവഴിയിലാകുമോ?\nUpdated: Sat, May 28, 2022, 10:05 [IST]\nകൊച്ചി: സംസ്ഥാന ചലച്ചിത്ര പുരസ്‌കാരങ്ങള് കഴിഞ്ഞ ദിവസമാണ് പ്രഖ്യാപിച്ചത്. പുരസ്‌കാരം പ്രഖ്യാപിച്ചതിന് പിന്നാലെ അതിനെ അനുകൂലിച്ചും എതിര്‍്തും നിരവധി പേരാണ് രംഗത്തെത്തിയത്. ഏറെ പ്രേക്ഷക പ്രശംസ നേടിയ ഹോം എന്ന ചിത്രത്തിന് പുരസ്‌കാര നിര്‍ണയത്തില് പരിഗണന ലഭിക്കാത്തതില് സോഷ്യല് മീഡിയയില് വലിയ ചര്‍ച്ചകളാണ് നടക്കുന്നത്. സോഷ്യല് മീഡിയയില് ഇതിനെതിരെ പരോക്ഷ പോസ്റ്റുമായി കോണ്‍ഗ്രസ് നേതാവും എം എല് എയുമായ ഷാഫി പറമ്പില് രംഗത്തെത്തിയിരുന്നു.\nസംസ്ഥാന ചലച്ചിത്ര പുരസ്‌കാര പ്രഖ്യാപനത്തില് വിജയ് ബാബു നിര്‍മ്മിച്ച ചിത്രം ഹോമിന് ഒരു വിഭാഗത്തിലും പുരസ്‌കാരം നല്‍കാത്തത് വലിയ വിവാദമായിരിക്കുകയാണ്. മികച്ച നടനുള്ള പുരസ്‌കാരം ഇന്ദ്രന്‍സിന് അര്‍ഹതപ്പെട്ടതാണെന്ന വാദവുമായി ഒരു വിഭാഗം പ്രേക്ഷകര് സോഷ്യല് മീഡിയയില് രംഗത്തെത്തി.\nചിത്രം വിജയ് ബാബുവിനെതിരായ പീഡന പരാതിയെ തുടര്‍ന്നാണ് ഒഴിവാക്കിയതെന്ന വാദമാണ് സോഷ്യല് മീഡിയില് ഉയരുന്നത്. സിനിമയ്ക്ക് അര്‍ഹതപ്പെട്ടത് കിട്ടിയില്ലെന്ന് തോന്നിയിട്ടുണ്ടെന്നും മികച്ച നടനുള്‍പ്പെടെയുള്ള (ഇന്ദ്രന്‍സ്) പുരസ്‌കാരം ഹോമിന് ലഭിക്കേണ്ടതായിരുന്നെന്നും സംവിധായകന് റോജിന് തോമസ് പ്രതികരിച്ചിരുന്നു.\nപിന്നാലെ നടന് ഇന്ദ്രന്‍സിന്റെ ഫേസ്ബുക്ക് പേജില് നിരവധി പേര് പിന്തുണയുമായി എത്തി. ഈ വര്‍ഷത്തെ മികച്ച നടനുള്ള പുരസ്‌കാരം ഏറ്റവും കൂടുതല് അര്‍ഹിച്ചത് താങ്കളായിരുന്നു എന്നാണ് ആരാധകര് ഫേസ്ബുക്ക് പേജില് കമന്റ് ചെയ്യുന്നത്. ചില ആരാധകരുടെ കമന്റുകള് ഇങ്ങനെയാണ്.\n'നിങ്ങള് തന്നെയാണ് ജനങ്ങളുടെ മനസ്സിലെ മികച്ച നടന്... അംഗീകാരം എന്നാല് അവാര്‍ഡ് നിര്‍ണയ സമിതിയിലെ നാലോ അഞ്ചോ പേരുടെ മാത്രം വിലയിരുത്തല് അല്ല.... അത് പ്രേക്ഷകരുടെ വിലയിരുത്തലാണ്... അവിടെ വിജയി നിങ്ങളാണ്', 'ചേട്ടന് തന്നെ അവാര്‍ഡ് കിട്ടുമെന്ന് തന്നെയാണ് പ്രതീക്ഷിച്ചത്. ചേട്ടന്റെ ഒരു 10% പോലും ആരും അഭിനയിച്ചു കണ്ടില്ല. ഹോമിലെ ചേട്ടന്റെ പേര്‍ഫോമന്‍സ് ആരെക്കാളും മുന്നിലാണ്'.\n'ചേട്ടനാണ് ബെസ്റ്റ് ആക്ടര് ജൂറിയോട് പോയി വേറെ പണി നോക്കാന് പറ', 'ഹോമിലെ ഇന്ദ്രന്‍സേട്ടനാണ് ജനങ്ങളുടെ അവാര്‍ഡ് സത്യത്തില് ഇന്ദ്രന്‍സ് ആയിരുന്നു ഈ പ്രാവിശ്യത്തെ അവാര്‍ഡിന് അര്‍ഹന്. അവാര്‍ഡ് കിട്ടിയില്ലെങ്കിലും ജനമനസുകളില് അദ്ദേഹം തന്നെ മികച്ച നടന്'- എന്നിങ്ങനെയാണ് സോഷ്യല് മീഡിയയില് ഉയര്‍ന്ന കമന്റുകള്.\nഅതേസമയം, ഹോം സിനിമയെ പുരസ്‌കാര നിര്‍ണയത്തില് നിന്നും ഒഴിവാക്കിയെന്ന ആരോപണത്തില് പ്രതികരണവുമായി നടന് ഇന്ദ്രന്‍സ് രംഗത്തെത്തി. മികച്ച നടനുള്ള പുരസ്‌കാരം തനിക്ക് ലഭിക്കാത്തതില് യാതൊരുവിധ അതൃപ്തിയുമില്ലെന്ന് ഇന്ദ്രന്‍സ് പറഞ്ഞു. മികച്ച നടനുള്ള പുരസ്‌കാരം പങ്കിട്ട ബിജു മേനോന്റെയും ജോജു ജോര്‍ജിന്റെയും ആരാധകനാണ് താനെന്നും ഇന്ദ്രന്‍സ് പറഞ്ഞു.\nബിജു മേനോനും ജോജു ജോര്‍ജിനും കിട്ടിയ പുരസ്‌കാരം എനിക്ക് കിട്ടിയത് പോലെയാണ്. അതില് ഞാന് ആനന്ദിക്കുന്നു. സംവിധായകന് റോജിന് തോമസിന് വേദനയുണ്ടാകും. എല്ലാവരും ഹോം സിനിമയെ അഭിനന്ദിച്ചിരുന്നു. പുരസ്‌കാരം ലഭിക്കാതെ പോയതിന്റെ വേദനയാണ് സംവിധായകന്. അടുത്ത കൂട്ടുകാര്‍ക്കും സിനിമകള്‍ക്കും പുരസ്‌കാരം ലഭിച്ചതില് സന്തോഷമുണ്ടെന്ന് ഇന്ദ്രന്‍സ് വ്യക്തമാക്കി.\nഅതേസമയം, നടി രമ്യാ നമ്പീശനും ഹോം സിനിമയെ പിന്തുണച്ച് രംഗത്തെത്തി. ഹോമിലെ ഇന്ദ്രന്‍സിന്റെ ചിത്രം പങ്കുവച്ചാണ് രമ്യ നമ്പീശന് പ്രതികരിച്ചത്. എന്നും ഞങ്ങളുടെ ഹൃദയത്തില് എന്ന തലക്കെട്ടോട് കൂടിയാണ് രമ്യ നമ്പീശന് പോസ്റ്റ് പങ്കുവച്ചത്.\nകോണ്‍ഗ്രസ് നേതാക്കളായ ടി സിദ്ദിഖും പുരസ്‌കാര നിര്‍ണയത്തെ വിമര്‍ശിച്ച് രംഗത്തെത്തി. ഹൃദയം കവര്‍ന്ന അഭിനയ പ്രതിഭയുടെ ഹോം എന്ന സിനിമയിലെ ഈ പുഞ്ചിരിയോളം മികച്ച ഭാവ പകര്‍ച്ച മറ്റ് അഭിനേതാക്കളില് കാണാന് കഴിഞ്ഞ ജൂറിക്ക് പ്രത്യേക അഭിനന്ദനങ്ങള്...\n'അടിമകള് ഉടമകള്' നല്ല സിനിമയാണ്- ടി സിദ്ദിഖ് ഫേസ്ബുക്കില് കുറിച്ചു.\ncinema vijay babu പുരസ്കാരം സിനിമ മലയാള സിനിമ മലയാളം സിനിമ\nSocial media outrage over Indrans movie Home being left out of Kerala State Film Awards Process


tec | ഈവനിംഗ് കേരള\nപന്നിയെ പിടിക്കാനൊരുക്കിയ കുരുക്കില് കുടുങ്ങിയത് പുലി\nവിശാഖപട്ടണം റെയില്‍വേ സ്റ്റേഷനില് 1.992 കിലോ സ്വര്‍ണം പിടികൂടി\nകശ്മീരില് ഏറ്റുമുട്ടല്: മൂന്ന് ഭീകരരെ സൈന്യം വധിച്ചു\nഎല്ലാ 108 ആംബുലന്‍സുകളും പണികള് തീര്‍ത്ത് ഒരു മാസത്തിനകം പ്രവര്‍ത്തനസജ്ജമാക്കണം: കെകെ ശൈലജ\nജലന്ധര് ബിഷപ്പിനെ റിമാന്‍ഡ് ചെയ്തു\nYou Are Here: Home » Posts tagged "tec"\nറെഡ്മിക്ക് വെല്ലുവിളിയായി കുറഞ്ഞ വിലയില് മൈക്രോമാക്സ്\nകുറഞ്ഞ വിലയില് ‘യു എയ്സ്’ സ്മാര്‍ട്ഫോണുമായി മൈക്രോമാക്സ്.2 ജിബി റാം, 16 ജിബി ഇന്റേണല് സ്റ്റോറേജ് എന്നിവയ്ക്ക് പുറമേ ഫിംഗര്‍പ്രിന്റ് സെന്‍സറുമുള്ള ഫോണ് ഷവോമിയുടെ റെഡ്മി5എയ്ക്ക് കടുത്ത വെല്ലുവിളിയാകുമെന്ന് ടെക്‌നോളജി ലോകത്തെ വിദഗ്ധര് വിലയിരുത്തുന്നു.\nമൈക്രോമാക്സിന്റെ ഉപകമ്പനിയായ ‘യു’ വ്യാഴാഴ്ച പുറത്തിറക്കിയ സ്മാര്‍ട്ഫോണ് ടെക്‌നോളജി ലോകത്ത് ശ്രദ്ധയാകര്‍ഷിച്ചിരിക്കുകയാണ്. ‘യു എയ്സ്’ (YU ACE) എന്ന് പേരിട്ടിരിക്കുന്ന ഫോണിന്റെ വില 5999 രൂപയാണ്.13 മെഗാപിക്സല് മെയിന് ക്യാമറയും5മെഗാപിക്സല് സെല്‍ഫി ക്യാമറയുമാണ് ഫോണിനുള്ളത്.2ജിബി റാം, 16 ജിബി ഇന്റേണല് സ്റ്റോറേജ് എന്നിവയ്ക്ക് പുറമേ ഫിംഗര്‍പ്രിന്റ് സെന്‍സറുമുള്ള ഫോണ് ഷവോമിയുടെ റെഡ്മി5എയ്ക്ക് കടുത്ത വെല്ലുവിളിയാകുമെന്ന് ടെക് വിദഗ്ധര് വിലയിരുത്തുന്നു.\n5.45 ഇഞ്ച് എച്ച്.ഡി. ഡിസ്പ്ലേ, 4000 എം.എ.എച്ച് ബാറ്ററി എന്നിവയുള്ള ഫോണ് ആന്‍ഡ്രോയിഡ് ഓറിയോയിലാവും പ്രവര്‍ത്തിക്കുക. എന്നാല് പിന്നീട് ആന്‍ഡ്രോയിഡ്9‘പൈ’യിലേക്ക് അപ്ഗ്രേഡ് ചെയ്യാനാകുമെന്ന് കമ്പനി പറയുന്നു. 4ജി സപ്പോര്‍ട്ടോടു കൂടിയ രണ്ട് നാനോ സിം സ്ലോട്ടുകളുമുള്ള സ്മാര്‍ട്ഫോണ് സെപ്റ്റംബര് ആറ് മുതല് ഫ്ളിപ്പ്കാര്‍ട്ടിലൂടെ ലഭ്യമാകുമെന്ന് കമ്പനി പ്രസ്താവനയില് അറിയിച്ചു.\nആമസോണില് ഷവോമി എംഐ എ2 ഫ്‌ളാഷ് സെയില്\nഷവോമി എംഐ എ2വിന്റെ ഫ്‌ളാഷ് സെയില് ആമസോണില് ആരംഭിച്ചു. എംഐ ഓണ്‍ലൈന് സ്‌റ്റോറുകളിലും ഫോണ് ലഭ്യമാണ്.4ജിബി റാം 64 ജിബി സ്‌റ്റോറേജുള്ള ഫോണ് ആഗസ്റ്റിലാണ് ഇന്ത്യയില് അവതരിപ്പിച്ചത്. 16,999 രൂപയാണ് ഫോണിന്റെ വില. എച്ച്ഡിഎഫ്‌സി ബാങ്ക് ക്രെഡിറ്റ് കാര്‍ഡ് ഉപയോഗിച്ച് ഫോണ് വാങ്ങിക്കുന്നവര്‍ക്ക് ആമസോണ് ഇന്ത്യ5ശതമാനം ഡിസ്‌കൗണ്ട് നല്‍കുന്നുണ്ട്.\n5.99 ഇഞ്ച് FHD + ഡിസ്‌പ്ലെ 2160 × 1080 പിക്‌സല് റെസല്യൂഷന്, ക്വാല്‍കോം സ്‌നാപ്ഡ്രാഗണ് 660 പ്രോസസ്സര്,4ജിബി റാം, 64 ജിബി സ്റ്റോറേജ് എന്നിവയുമുണ്ട്. 20 എംപി ബാക്ക് ക്യാമറയും 3,010 എംഎഎച്ച് ബാറ്ററിയും Mi A2ല് ഉണ്ടാകും. ആന്‍ഡ്രോയിഡ് ഓറിയോ 8.1ലാണ് ഫോണ് പ്രവര്‍ത്തിക്കുന്നത്. മൈക്രോ എസ്ഡി കാര്‍ഡ് സംവിധാനം ഫോണില് ഇല്ല. കറുപ്പ്, നീല, ഗോള്‍ഡ് നിറങ്ങളില് ഫോണ് ലഭ്യമാകും.\nസ്റ്റോറികള് പോസ്റ്റ് ചെയ്യുന്നതില് മാറ്റങ്ങളുമായി ഇന്‍സ്റ്റഗ്രാം\nഇന്‍സ്റ്റഗ്രാം സ്റ്റോറികള് ആരെങ്കിലും സ്‌ക്രീന്‍ഷോട്ട് എടുക്കുന്നത് ഉപയോക്താക്കളെ അറിയിക്കുന്ന ഫീച്ചര് ഇന്‍സ്റ്റഗ്രാം ഇനി അവതരിപ്പിക്കില്ലെന്ന് റിപ്പോര്‍ട്ടുകള്. ചില ഉപയോക്താക്കള്‍ക്കിടയില് ഇന്‍സ്റ്റഗ്രാം ഈ പരീക്ഷണം നടത്തിയിരുന്നു. എന്നാല് ഈ പദ്ധതിയില് നിന്നും പിന്മാറിയെന്ന് ഇന്‍സ്റ്റഗ്രാം സ്ഥിരീകരിച്ചതായാണ് മാധ്യമങ്ങള് റിപ്പോര്‍ട്ട് ചെയ്യുന്നത്.\n24 മണിക്കൂര് മാത്രമാണ് ഇന്‍സ്റ്റഗ്രാം സ്‌റ്റോറീസ് കാണാന് കഴിയുക. അത് ഡൗണ്‍ലോഡ് ചെയ്യാനും സാധിക്കില്ല. ഇക്കാരണത്താലാണ് ആളുകള് അവയുടെ സ്‌ക്രീന്‍ഷോട്ട് എടുക്കാന് ശ്രമിക്കുന്നത്.\nഇന്‍സ്റ്റഗ്രാം പോസ്റ്റുകള് സ്‌ക്രീന്‍ഷോട്ട് എടുത്ത് വ്യാജ അക്കൗണ്ടുകള് നിര്‍മ്മിക്കുന്നതും പുതിയ സുരക്ഷാ ഫീച്ചര് ഒരുക്കാനുള്ള കാരണങ്ങളിലൊന്നായിരുന്നു. ഇത് താമസിയാതെ അവതരിപ്പിക്കുമെന്ന് ജനുവരിയില് വാര്‍ത്തകളും ഉണ്ടായിരുന്നു.\nജീയോയുമായി മുട്ടാനൊരുങ്ങി ബിഎസ്എന്‍എല്: 149 രൂപയ്ക്ക് നാല് ജിബി ഡാറ്റ\nരാജ്യത്തെ മുന്‍നിര ടെലികോം സേവനദാതാക്കള് തമ്മിലുള്ള മത്സരം മുറുകുന്നതിനിടയില് റിലയന്‍സ് ജിയോയുടെ ഡബിള് ധമാക്ക ഓഫര് ഏറ്റെടുത്തുകൊണ്ട് പ്രീപെയ്ഡ് ഉപയോക്താക്കള്‍ക്കായി ബി.എസ്.എന്.എല്ലിന്റെ പുതിയ പ്രൊമോഷണല് ഡാറ്റ പാക്ക്.\n28 ദിവസത്തേക്ക് 149 രൂപയ്ക്ക് പ്രതിദിനം നാല് ജിബി ഡാറ്റയാണ് ബിഎസ്എന്‍എല് വാഗ്ദാനം ചെയ്യുന്നത്. ഫിഫ വേള്‍ഡ് കപ്പ് സ്‌പെഷ്യല് റീചാര്‍ജ് എന്ന പേരിലാണ് 149 രൂപയുടെ റീചാര്‍ജ് അവതരിപ്പിച്ചിരിക്കുന്നത്. വേള്‍ഡ് കപ്പ് ഫുട്‌ബോള് മത്സരങ്ങള് അവസാനിക്കുന്നത് വരെ ഈ ഓഫര് ലഭിക്കുമെന്നാണ് വിവരം.\nജൂണ് 14 ബുധനാഴ്ച മുതല് 149 രൂപയുടെ ഫിഫ വേള്‍ഡ് കപ്പ് റീചാര്‍ജ് ലഭ്യമാവും. ബി.എസ്.എന്.എല്ലിന്റെ എല്ലാ ടെലികോം സര്‍ക്കിളുകളിലും പുതിയ ഓഫര് ലഭിക്കും. അതേ സമയം, ബി.എസ്.എന്.എല്ലിന്റെ പുതിയ പ്ലാനില് വോയ്‌സ്, എസ്.എം.എസ് സേവനങ്ങള് സൗജന്യമായി നല്‍കില്ലെന്നാണ് റിപ്പോര്‍ട്ടുകള്.\n149 രൂപക്ക് പ്രതിദിനം3ജി.ബി ഡാറ്റ നല്‍കുന്ന ഓഫറാണ് ജിയോ അവതരിപ്പിച്ചത്. പ്ലാനുകളില് 1.5 ജി.ബി ഡാറ്റ അധികമായി നല്‍കാനായിരുന്നു ജിയോയുടെ തീരുമാനം. ജിയോയുടെ പ്ലാനുകളില് കോളുകളും എസ്.എം.എസുകളും സൗജന്യമാണ്.\n400 ഇന്ത്യന് റെയില്‍വേ സ്‌റ്റേഷനുകളില് സൗജന്യ വൈഫൈ ഒരുക്കി ഗൂഗിള്\nസര്‍ക്കാര് ഡിജിറ്റല് ഇന്ത്യ പ്രോഗ്രാമിന്റെ കീഴില് ഗൂഗിള് ഇന്ത്യന് റെയില്‍വേ സഹകരണത്തോടെ 400 റെയില്‍വേ സ്‌റ്റേഷനുകളില് സൗജന്യ വൈഫൈ സംവിധാനം നടപ്പിലാക്കി. ആസാമിലെ ദിബ്രുഗര്‍ഹ സ്റ്റേഷനില് ചൊവ്വാഴ്ചയായിരുന്നു 400ാമത്തെ വൈഫൈ സംവിധാനം ഒരുക്കിയിരിക്കുന്നത്.\n‘റയില്‍വയര്’ എന്ന പേരില് അവതരിപ്പിച്ചിരിക്കുന്ന ഈ പദ്ധതി പ്രകാരം ഒരു തവണ അരമണിക്കൂറോളം ഫ്രീ വൈഫൈ ഉപയോഗിക്കാന് സാധിക്കും. ഒരു സെഷനില് 350 എംബി വരെ ഡാറ്റ ഉപയോഗിക്കാന് കഴിയുന്നതാണ് ഈ സേവനം. ആദ്യം 100 സ്റ്റേഷനുകളില് ആയിരുന്നു ഈ പദ്ധതി നടപ്പിലാക്കിയത്. അവയെല്ലാം തന്നെ നല്ല നിലവാരത്തില് പ്രവര്‍ത്തിക്കാന് തുടങ്ങിയതോടെ 300 സ്റ്റേഷനുകളില് കൂടെ ഈ സംരംഭം കൊണ്ടുവരികയായിരുന്നു. അങ്ങനെ 400 സ്റ്റേഷനുകള് ഇപ്പോള് പൂര്‍ത്തിയാക്കിയിരിക്കുകയാണ് ഗൂഗിള് വൈഫൈ.\nറെയില്‍വേ സ്റ്റേഷനുകളില് ലക്ഷക്കണക്കിന് ഇന്ത്യക്കാര്‍ക്ക് ഉയര്‍ന്ന വേഗതയുള്ള കണക്ടിവിറ്റി, ഇന്ത്യയിലേക്ക് എല്ലാവര്‍ക്കുമായി ഉയര്‍ന്ന നിലവാരമുള്ള ഇന്റര്‍നെറ്റ് എന്നിവ ലഭിക്കുന്നതിന് പൊതു വൈഫൈയില് നിക്ഷേപം ഇറക്കും എന്ന് ഗൂഗിള് ഒരു പ്രസ്താവനയില് പറഞ്ഞിരുന്നു. ഇതിലൂടെ എട്ട് ദശലക്ഷം ആളുകള്‍ക്ക് പ്രതിമാസം ഇന്റര്‍നെറ്റ് സൗകര്യം നടപ്പിലാക്കുക വഴി ഇന്ത്യയിലെ ജനങ്ങള്‍ക്ക് ഏറെ ഉപകാരപ്രദമായ ഒരു കാര്യമായി ഇത് മാറുമെന്നും ഇന്ത്യ കൂടുതല് ഡിജിറ്റല് ആകുമെന്നും ഗൂഗിള് പറയുന്നു.\nഇന്ത്യയിലെ റെയില്‍വേ സ്റ്റേഷനുകളില് എത്തുന്ന യാത്രക്കാര്‍ക്കും അവരെ യാത്രയയക്കാനും സ്വീകരിക്കാനും എത്തുന്ന ആളുകള്‍ക്കും ലോകോത്തര നിലവാരമുള്ള ഇന്റര്‍നെറ്റ് വൈഫൈ സൗകര്യം ഒരുക്കുകയാണ് ഗൂഗിളിന്റെ ലക്ഷ്യം.\nദൈര്‍ഘ്യമുള്ള വീഡിയോകളെയും സ്വഗാതം ചെയ്ത് ഇന്‍സ്റ്റാഗ്രാം\nഫോട്ടോ സ്ട്രീമിങ് സോഷ്യല് മീഡിയാ പ്ലാറ്റ്‌ഫോമായ ഇന്‍സ്റ്റാഗ്രാമില് ദൈര്‍ഘ്യമുള്ള വീഡിയോകള് പങ്കുവെക്കാനുള്ള സൗകര്യം ലഭ്യമാകുമെന്ന് റിപ്പോര്‍ട്ട്. ഇതുവഴി ഗാനരംഗങ്ങള്, തിരക്കഥയില് തയ്യാറാക്കിയ പരിപാടികള്, പോലുള്ള വീഡിയോകള് വെര്‍ട്ടിക്കല്, എച്ച്ഡി, 4കെ റസലൂഷനുകളില് ഇന്‍സ്റ്റാഗ്രാമില് പങ്കുവെക്കാന് സാധിക്കും. ഈ പുതിയ ഫീച്ചര് ജൂണ് 20 ന് പ്രഖ്യാപിക്കുമെന്നാണ് ടെക്ക് ക്രഞ്ച് റിപ്പോര്‍ട്ട് ചെയ്യുന്നത്.\n15 മിനിറ്റ് വരെ ദൈര്‍ഘ്യമുള്ള വീഡിയോകളായിരിക്കും ഇന്‍സ്റ്റാഗ്രാമില് പങ്കുവെക്കാനാവുക. സാധാരണ ഉപയോക്താക്കള്‍ക്കും ഈ സൗകര്യം ലഭ്യമാവും. നിലവില് 60 സെക്കന്റ് വീഡിയോ മാത്രമാണ് ഇന്‍സ്റ്റാഗ്രാമില് ഷെയര് ചെയ്യാന് കഴിയുക.\nഇന്‍സ്റ്റാഗ്രാം വഴി പരസ്യ പ്രചാരണങ്ങള് ഇന്‍സ്റ്റാഗ്രാമിലെ താരങ്ങള്‍ക്കും പരസ്യ ദാതാക്കള്‍ക്കുമെല്ലാം ഈ സൗകര്യം പ്രയോജനപ്പെടുത്താവുന്നതാണ്. കാരണം ഓരോ വീഡിയോയും അവര്‍ക്ക് അവരുടെ വെബ്‌സൈറ്റ് ലിങ്കുമായി ബന്ധിപ്പിക്കാന് സാധിക്കും. വീഡിയോകള് മുകളിലേക്ക് സൈ്വപ്പ് ചെയ്യുമ്പോള് ഈ ലിങ്കുകള് തുറക്കാം. അതുവഴി വെബ്‌സൈറ്റിലേക്ക് ആളുകളെ എത്തിക്കാന് സാധിക്കും.\nഎന്നാല് ഇന്‍സ്റ്റാഗ്രാം ക്യാമറ വഴി നീളമുള്ള വീഡിയോകള് പകര്‍ത്തി നേരിട്ട് പങ്കുവെക്കാന് സാധിക്കില്ല. മെമ്മറിയില് ശേഖരിച്ചുവെച്ചവ മാത്രമേ ഇങ്ങനെ പങ്കുവെക്കാന് സാധിക്കൂ. അതേസമയം ഈ പുതിയ ഫീച്ചറിന്റെ പേര് എന്തായിരിക്കുമെന്നോ എങ്ങിനെയാണ് ഇന്‍സ്റ്റാഗ്രാം ആപ്ലിക്കേഷനില് ക്രമീകരിക്കുകയെന്നോ വ്യക്തമല്ല.\n‘Z’ സീരീസ് പുതിയ മോട്ടോ Z3 അവതരിപ്പിച്ചു\nവിപുലീകരണത്തിന്റെ ഭാഗമായി ‘Z’ സീരീസ് പുതിയ മോട്ടോ Z3 അവതരിപ്പിച്ചു. ബ്രസീലിലാണ് ആദ്യ അവതരണം നടത്തിയത്. 40,000(601 ഡോളര്) രൂപയോളമാണ് ഫോണിന് വിലവരുന്നത്.\n6 ഇഞ്ച് ഡിസ്‌പ്ലേ, 1.8GHz ഓക്ട കോര് ക്വാല്‍കം സ്‌നാപ്ഡ്രാഗണ് 636 പ്രോസസര്, ആന്‍ഡ്രോയിഡ് 8.1 ഓറിയോ, 4GB റാം, 32GB/64GB സ്‌റ്റോറേജ്, 12MP/5MP റിയര് ക്യാമറ, 8MP സെല്‍ഫി ക്യാമറ, 3,000mAh ബാറ്ററി തുടങ്ങിയവയാണ് മോട്ടോ Z3 പ്ലെയുടെ സവിശേഷതകള്.


റിയാദിലെ ആശുപത്രിയുടെ പ്രവർത്തനത്തിന് എതിരെ എംബസിക്ക് പരാതി നൽകി; പിന്നാലെ മലയാളി നഴ്‌സ് മരിച്ചനിലയിൽ; ദുരൂഹത ആരോപിച്ചും സഹായം അഭ്യർത്ഥിച്ചും കുടുംബം - BIGNEWSLIVE | Latest Malayalam News\nകോട്ടയം: കോട്ടയം ജില്ലയിലെ ആർപ്പൂക്കര സ്വദേശിനിയായ മലയാളി നഴ്‌സ് റിയാദിലെ ഹോസ്റ്റലിൽ മരിച്ചനിലയിൽ കണ്ടെത്തിയ സംഭവത്തിൽ ദുരൂഹതയാരോപിച്ച് കുടുംബം രംഗത്ത്. റിയാദ് അൽജസീറ ആശുപത്രിയിലെ സ്റ്റാഫ് നഴ്‌സ് സൗമ്യ നോബിളിന്റെ മരണത്തിലാണ് കുടുംബം ദുരൂഹത ആരോപിച്ചിരിക്കുന്നത്. ബുധനാഴ്ച ഹോസ്റ്റലിന്റെ ഗോവണിയിൽ സൗമ്യ തൂങ്ങിമരിച്ചെന്നാണ് അധികൃതർ സൗമ്യയുടെ കുടുംബത്തെ അറിയിച്ചത്. അേേതാസമയം, സൗമ്യയുടെ മരണത്തിൽ ആശുപത്രി മാനേജ്‌മെന്റിന് പങ്കുണ്ടെന്നാണ് ബന്ധുക്കളുടെ ആരോപണം.\nആശുപത്രിയുടെ പ്രവർത്തനത്തെ സംബന്ധിച്ച് പരാതി നൽകിയതിന്റെ പേരിൽ സൗമ്യ കടുത്ത മാനസിക പീഡനം നേരിട്ടിരുന്നതായി ഭർത്താവ് നോബിൾ സ്വകാര്യമാധ്യമത്തോട് പ്രതികരിച്ചു. ആശുപത്രി മാനേജ്‌മെൻറിൻറെയും ഡോക്ടർമാരുടെയും പീഡനത്തെ തുടർന്ന് നാട്ടിലേക്ക് മടങ്ങാനിരിക്കെയാണ് സൗമ്യയുടെ മരണം.\nആശുപത്രിയുടെ പ്രവർത്തനത്തിലെ അപാകതകൾ ചൂണ്ടിക്കാട്ടി ഏഴ്മാസം മുൻപ് സൗമ്യ പരാതി നൽകിയതോടെയാണ് പ്രശ്‌നങ്ങളുടെ തുടക്കം. ആശുപത്രിയിലെ തൊഴിൽ പീഡനങ്ങൾ സംബന്ധിച്ച് എംബസിക്കു റിയാദിലെ തൊഴിൽ വകുപ്പിനും സൗമ്യ പരാതി നൽകിയിരുന്നു. താൻ മരിച്ചാൽ ഉത്തരവാദി ആശുപത്രിയിലെ ഡോക്ടർമാരും മാനേജ്‌മെൻറുമാണെന്നും സൗമ്യ ചൊവ്വാഴ്ച ഇമെയിലിലൂടെ എംബസിയെയും അറിയിച്ചിരുന്നു.\nമരിക്കുന്നതിന് ഒരു മണിക്കൂർ മുമ്പ് വരെ ഭർത്താവ് നോബിളുമായി സൗമ്യ വീഡിയോ കോളിൽ സംസാരിച്ചിരുന്നു. ആശുപത്രി ജീവനക്കാരുടെയും ഹോസ്റ്റൽ സെക്യൂരിറ്റിയുടെയും സൗമ്യയോടുള്ള മോശമായ പെരുമാറ്റത്തിന് നോബിൾ സാക്ഷിയുമാണ്. സൗമ്യയുടെ മരണത്തിലെ ദുരൂഹത നീക്കാനും മൃതദേഹം നാട്ടിലെത്തിക്കാനും സംസ്ഥാന, കേന്ദ്ര സർക്കാരുകൾ സഹായിക്കണമെന്നാണ് കുടുംബം അഭ്യർത്ഥിക്കുന്നത്. മൂന്നരവയസുള്ള മകൻ ക്രിസ് നോബിളിനൊടൊപ്പം നാട്ടിലാണ്. ആർപ്പൂക്കര ചക്കുഴിയിൽ ജോസഫ്-എൽസമ്മ ദമ്പതികളുടെ മകളാണ് സൗമ്യ.\nTags: KeralaMalayali nursepraavsiPravasi MalayaliPravasi newssaudi pravasisoumya noble\nഅടിക്ക് തിരിച്ചടിച്ച പുരാന്റെ ഇന്നിങ്‌സ് പാഴായി; തകർന്നടിഞ്ഞ് പഞ്ചാബ്; ഹൈദരാബാദിന് 69 റൺസ് വിജയം


Test series is crucial for these Indian players - Malayalam MyKhel\n» ടീം ഇന്ത്യക്കൊപ്പം ഇനിയുണ്ടാവുമോ? ഇവര്‍ക്ക് ജീവന്‍മരണ പരമ്പര!! ഫോമില്ലെങ്കില് ചീട്ട് കീറും...\nPublished: Wednesday, October 3, 2018, 12:37 [IST]\nഇവര്‍ക്ക് ജീവന്‍മരണ പരമ്പര | Oneindia Malayalam\nരാജ്‌കോട്ട്: വെസ്റ്റ് ഇന്‍ഡീസിനെതിരേ വ്യാഴാഴ്ച ആരംഭിക്കുന്ന ആദ്യ ക്രിക്കറ്റ് ടെസ്റ്റിനുള്ള അവസാന വട്ട തയ്യാറെടുപ്പിലാണ് ടീം ഇന്ത്യ. രണ്ടു ടെസ്റ്റുകളിലാണ് ഇന്ത്യയും വിന്‍ഡീസും കൊമ്പുകോര്‍ക്കുന്നത്. ശിഖര് ധവാന്, ഭുവനേശ്വര് കുമാര്, ജസ്പ്രീത് ബുംറ എന്നീ സീനിയര് താരങ്ങളൊന്നുമില്ലാതെയാണ് കരീബിയന് കരുത്തിനെതിരേ ഇന്ത്യ നേരിടുന്നത്.\nഇന്ത്യന് ക്രിക്കറ്റിലെ പുതിയ താരോദയമാണ് യുവ ബാറ്റ്‌സ്മാന് ലോകേഷ് രാഹുല്. ചില തകര്‍പ്പന് ഇന്നിങ്‌സുകള് രാഹുല് കളിച്ചിട്ടുണ്ടെങ്കിലും സ്ഥിരത നിലനിര്‍ത്താന് സാധിക്കുന്നില്ലെന്നതാണ് താരത്തിന്റെ പ്രധാന വീക്ക്‌നെസ്. ഇംഗ്ലണ്ടില് നടന്ന കഴിഞ്ഞ ദൈര്‍ഘ്യമേറിയ കഴിഞ്ഞ പര്യടനത്തില് ആദ്യ ട്വന്റി20യില് സെഞ്ച്വറിയും അവസാന ടെസ്റ്റില് സെഞ്ച്വറിയു നേടിയതൊഴിച്ചാല് ഓര്‍ക്കാവുന്ന ഇന്നിങ്‌സുകളൊന്നും കളിക്കാന് രാഹുലിനായിട്ടില്ല.\nനിശ്ചിത ഓവര് ക്രിക്കറ്റില് രോഹിത് ശര്‍മയും ശിഖര് ധവാനു ഗംഭീര പ്രകടനം നടത്തുന്നതിനാല് ടെസ്റ്റ് ടീമില് മാത്രമാണ് രാഹുലിന് ഇനി പ്രതീക്ഷയുള്ളത്. വിന്‍ഡീസിനെതിരായ ഈ ടെസ്റ്റ് പരമ്പരയില് വലിയ ഇന്നിങ്‌സുകള് കളിക്കാനായില്ലെങ്കില് മയാങ്ക് അഗര്‍വാളിനെയും പൃഥ്വി ഷായെയും പോലുള്ള താരങ്ങള് ഈ സ്ഥാനം തട്ടിയെടുക്കുമെന്ന കാര്യത്തില് സംശയമില്ല.\nഇന്ത്യന് ടെസ്റ്റ് ടീമിന്റെ വൈസ് ക്യാപ്റ്റന് കൂടിയായ അജിങ്ക്യ രഹാനെ ടീമിനായി വലിയ ഇന്നിങ്‌സുകള് കളിച്ചിട്ട് ഏറെക്കാലമായി. ഇംഗ്ലണ്ടിനെതിരായ കഴിഞ്ഞ ടെസ്റ്റ് പരമ്പരയില് 10 ഇന്നിങ്‌സുകളില് നിന്നും വെറും 257 റണ്‍സാണ് താരം നേടിയത്. അതുകൊണ്ടു തന്നെ വിന്‍ഡീസിനെതിരേയും ഫ്‌ളോപ്പായാല് രഹാനെയുടെ സ്ഥാനം തെറിക്കുമെന്നുറപ്പാണ്.\nനിശ്ചിത ഓവര് ടീമില് നിന്നും നേരത്തേ തന്നെ പുറത്തായ രഹാനെയ്ക്ക് ടെസ്റ്റില് മാത്രമാണ് ഇനി പ്രതീക്ഷയ്ക്കു വകയുള്ളത്. വിന്‍ഡീസിനെതിരാ ഈ പരമ്പരയോടെ അക്കാര്യത്തിലും ഒരു തീരുമാനമായേക്കും.\nനിശ്ചിത ഓവര് മല്‍സരങ്ങള്‍ക്കു അനുയോജ്യനായ വെടിക്കെട്ട് ബാറ്റ്‌സ്മാനും വിക്കറ്റ് കീപ്പറുമായ റിഷഭ് പന്താണ് വിന്‍ഡീസിനെതിരേ ഇന്ത്യന് നിരയിലുണ്ട്. കഴിഞ്ഞ ഇംഗ്ലണ്ട് പര്യടനത്തില് കളിച്ചു കൊണ്ട് അരങ്ങേറിയ പന്ത് അവസാന ടെസ്റ്റില് സെഞ്ച്വറിയുമായി ശ്രദ്ധിക്കപ്പെടുകയും ചെയ്തിരുന്നു.\nബാറ്റിങിന്റെ കാര്യത്തിലല്ല മറിച്ച് വിക്കറ്റ് കീപ്പിങിന്റെ കാര്യത്തിലാണ് പന്ത് അഗ്നിപരീക്ഷ നേരിടുന്നത്. ഇംഗ്ലണ്ടിനെതിരേ കളിച്ച മൂന്നു ടെസ്റ്റുകളില് 76 റണ്‍സാണ് അദ്ദേഹം ബൈ ആയി വഴങ്ങിയത്. മല്‍സരവിധി തന്നെ നിര്‍ണയിക്കാവുന്ന റണ്‍സാണിത്. അതുകൊണ്ടു തന്നെ വിന്‍ഡീസിനെതിരേ വിക്കറ്റ് കീപ്പിങില് കൂടി ശ്രദ്ധിച്ചാല് മാത്രമേ പന്തിന് തന്റെ സ്ഥാനം ഭദ്രമാക്കാന് കഴിയുകയുള്ളൂ.\nസ്ഥിരം പേസ് ജോടികളായ ഭുവനേശ്വര് കുമാറിന്റെയും ജസ്പ്രീത് ബുംറയുടെയും അഭാവത്തില് വിന്‍ഡീസിനെതിരേ ടീമിലെത്തിയ പേസര് ഉമേഷ് യാദവിനും ഈ പരമ്പര നിര്‍ണായകമാണ്. കഴിഞ്ഞ ഇംഗ്ലണ്ട് പര്യടനത്തിലെ ചില ടെസ്റ്റുകളില് ഉമേഷിന് അവസരം ലഭിച്ചിരുന്നെങ്കിലും മികവ് പുറത്തെടുക്കാന് സാധിച്ചിരുന്നില്ല. അതുകൊണ്ടു തന്നെ അദ്ദേഹത്തെ സംബന്ധിച്ചിടത്തോളം ഏറെ നിര്‍ണായകമാണ് ഈ പരമ്പര.\nഅന്താരാഷ്ട്ര ക്രിക്കറ്റില് ഏറെ അനുഭവസമ്പത്തുള്ള താരമായ ഉമേഷില് ടീം ഇന്ത്യക്കു വലിയ പ്രതീക്ഷകളാണുള്ളത്.\nRead more about: cricket test india west indies lokesh rahul umesh yadav ക്രിക്കറ്റ് ടെസ്റ്റ് ഇന്ത്യ വെസ്റ്റ് ഇന്‍ഡീസ് ലോകേഷ് രാഹുല് ഉമേഷ് യാദവ്\nStory first published: Wednesday, October 3, 2018, 12:37 [IST]


"എന്റെ പേര് നിര്‍ദേശിച്ചത് മോഹന്‍ലാല്; മോഹന്‍ലാല് പറഞ്ഞ ആ കഥാപാത്രത്തോട് എനിക്കെന്തോ വലിയ താല്‍പ്പര്യം തോന്നിയില്ല.. ഇന്നും ആ സിനിമ കാണുമ്പോള് മനസ്സു കൊണ്ട് മോഹന്‍ലാലിന് നന്ദി പറയും"\n“എന്റെ പേര് നിര്‍ദേശിച്ചത് മോഹന്‍ലാല്; മോഹന്‍ലാല് പറഞ്ഞ ആ കഥാപാത്രത്തോട് എനിക്കെന്തോ വലിയ താല്‍പ്പര്യം തോന്നിയില്ല.. ഇന്നും ആ സിനിമ കാണുമ്പോള് മനസ്സു കൊണ്ട് മോഹന്‍ലാലിന് നന്ദി പറയും”\nവര്‍ഷങ്ങള്‍ക്കിപ്പുറം തുറന്നു പറച്ചിലുമായി ഇന്നസെന്റ്. വാര്യരാകാന് തന്നെ വിളിച്ചത് മോഹന്‍ലാല് ആണെന്ന് തുറന്നു പറഞ്ഞിരിക്കുകയാണ് ഇന്നസെന്റ്. ഇന്നസെന്റിലെ അഭിനയ ജീവിതത്തിലെ ഏറ്റവും പ്രധാന ഒരു കഥാപാത്രമായിരുന്നു മോഹന്‍ലാല് നായകനായെത്തിയ ദേവാസുരത്തിലെ വാര്യര്. വാര്യര് എന്ന കഥാപാത്രത്തെ അവതരിപ്പിക്കാന് തന്റെ പേര് നിര്‍ദേശിച്ചത് മോഹന്‍ലാല് ആയിരുന്നുവെന്നാണ് ഇന്നസെന്റ് പറയുന്നത്. അടുത്തിടെ ഒരു പ്രമുഖ മാധ്യമത്തിന് നല്‍കിയ അഭിമുഖത്തിലാണ് അദ്ദേഹം ഇക്കാര്യം വ്യക്തമാക്കിയത്.\nഒരിക്കല് ഞാനും മോഹന്‍ലാലും കോഴിക്കോട്ട് ഒരു സിനിമയില് അഭിനയിച്ചു കൊണ്ടിരുന്ന കാലം. കാഴിക്കോട് മഹാറാണി ഹോട്ടലിലാണ് ഞങ്ങള് താമസിച്ചിരുന്നത്. ഷൂട്ടിംഗ് ഇല്ലാത്ത ഒരിടവേളയില് മോഹന്‍ലാല് പറഞ്ഞു, ഐ.വി. ശശിയുടെ പുതിയൊരു സിനിമ വരുന്നുണ്ട്. അതില് നല്ലൊരു കഥാപാത്രമുണ്ട്. ഒരു വാര്യരാണ് കഥാപാത്രം. ഇന്നസെന്റ് ആ കഥാപാത്രം ചെയ്യണം. മോഹന്‍ലാല് പറഞ്ഞ ആ കഥാപാത്രത്തോട് ഞാനെന്തോ വലിയ താല്‍പ്പര്യം കാണിച്ചില്ല.\nഅത് മനസ്സിലാക്കിയത് കൊണ്ടാവണം മോഹന്‍ലാല് എന്നെ മുറിയിലേയ്ക്ക് വിളിപ്പിച്ചു. എന്നിട്ടു പറഞ്ഞു, ഈ സിനിമ കൂടി കഴിഞ്ഞ് ഇനി ഇരിങ്ങാലക്കുടയ്ക്ക് പോയാല് മതി. എന്നിട്ട് ഒരു സ്‌ക്രിപ്റ്റ് എന്നെ ഏല്‍പ്പിച്ചു. ഞാന് ആ സ്‌ക്രിപ്റ്റ് മുഴുവന് വായിച്ചു. ദേവാസുരം എന്നായിരുന്നു ആ സിനിമയുടെ പേര്. അതിലെ വാര്യരെ എനിക്ക് വല്ലാതെ ഇഷ്ടപ്പെട്ടു.\nഞാന് മോഹന്‍ലാലിനോട് പറഞ്ഞു. വാര്യരെ ഞാന് ചെയ്യാം. അങ്ങനെയാണ് മംഗലശ്ശേരി നീലകണ്ഠന്റെ സന്തത സഹചാരിയായ വാര്യര് ദേവാസുരത്തില് പ്രത്യക്ഷപ്പെടുന്നത്. ആ സിനിമയുടെ രണ്ടാം ഭാഗത്തിലും വാര്യരുണ്ട്. പ്രായം കുറച്ച് കൂട്ടി. ശബ്ദത്തില് കൂടുതല് പതര്‍ച്ച കൊടുത്താണ് രാവണപ്രഭുവില് അഭിനയിച്ചത്. ഇന്നും ദേവാസുരം കാണുമ്പോള് ഞാന് മനസ്സുകൊണ്ട് മോഹന്‍ലാലിന് നന്ദി പറയും. അദ്ദേഹം നിര്‍ബന്ധിച്ചത് കൊണ്ടാണ് ഞാന് ആ സിനിമയില് അഭിനയിച്ചത്. ആ സിനിമ ഒഴിവാക്കിയിരുന്നെങ്കില് അതൊരു വലിയ നഷ്ടമാകുമായിരുന്നു എന്റെ ജീവിതത്തില്.\n“ഭക്ഷണപ്രിയനാണ് മോഹന്‍ലാല്… വയറുചാടും എന്ന വിചാരമൊന്നും ഇല്ല… കഴിച്ചു കഴിഞ്ഞാല് ഇല കഴുകേണ്ട കാര്യമില്ല… 6ാം ക്ലാസിലെ വികൃതിക്കുട്ടനാണ് ഇപ്പോഴും…” അധികമാര്‍ക്കും അറിയാത്ത മോഹന്‍ലാലിനെ കുറിച്ച് മണിയന്‍പിള്ള രാജു


Kerala daily weather update monsoon active over state orange alert in idukki, kozhikode, kannur, kasargode | വരും ദിവസങ്ങളിലും സംസ്ഥാനത്ത് അതിശക്ത മഴ തുടരും; നാല് ജില്ലകളിൽ ഓറഞ്ച് അലർട്ട് - Malayalam Oneindia\nസംസ്ഥാനത്ത് ഇന്നും ശക്തമായ മഴ തുടരും; നാളെ മുതൽ തീവ്രത കുറയും\nസംസ്ഥാനത്ത് മഴയുടെ തീവ്രത കുറയുന്നു; നാളെ മൂന്ന് ജില്ലകളിൽ യെല്ലോ അലർട്ട്\nഇടുക്കി മുല്ലപ്പെരിയാര് അണക്കെട്ടില് ജലനിരപ്പ് ഉയരുന്നു, ജലനിരപ്പ് 136 അടി കടന്നു, ആശങ്ക വേണ്ട\nമുല്ലപ്പെരിയാർ അണക്കെട്ടിന്റെ ജലനിരപ്പ് 136 അടിയിലേക്ക്: 140 ലെത്തിയാൽ ജാഗ്രതാ നിർദേശം\nസംസ്ഥാനത്ത് നാളെയും ശക്തമായ മഴയ്ക്ക് സാധ്യത; ആറ് ജില്ലകളിൽ യെല്ലോ അലർട്ട്\nസംസ്ഥാനത്ത് ചെറു മേഘവിസ്ഫോടനങ്ങളും ചുഴലിക്കാറ്റും വ്യാപകമാകുന്നു\nബിജെപിയെ ഞെട്ടിച്ച് കോണ്‍ഗ്രസ്; മുന് മുഖ്യമന്ത്രിയുടെ മകന് കോണ്‍ഗ്രസില്,4ജില്ലകളില് ജയം ഉറപ്പ്\n5 min ago രാജ്യത്ത് കൊവിഡ് കേസുകളിൽ വർധന;43,654 പേർക്ക് പുതുതായി രോഗം..3,99,436 പേർ ചികിത്സയിൽ\n35 min ago കുമാരസ്വാമിയെ ചതിച്ചവർ ഇടഞ്ഞേക്കും;വിമത നീക്കം തടയാൻ ബിജെപിയുടെ 'പ്ലാൻ ബി' ,രഹസ്യധാരണ\n1 hr ago 6000 ഡോസ് ഒന്നിച്ച് വാങ്ങണം, കേരളത്തില് വാക്‌സിനേഷനില് നിന്ന് പുറത്തായി ചെറുകിട ആശുപത്രികള്\nപുതിയ മൈക്രോമാക്‌സ് ഇൻ2ബി സ്മാർട്ട്‌ഫോൺ ജൂലൈ 30 ന് പുറത്തിറക്കും\nഡിസ്നി+ ഹോട്ട്സ്റ്റാർ പുതിയ മൂന്ന് സബ്ക്രിപ്ഷൻ പ്ലാനുകൾ അവതരിപ്പിച്ചു\nജിയോ, എയർടെൽ എന്നിവയുടെ 999 രൂപ വിലയുളള പോസ്റ്റ്പെയ്ഡ് പ്ലാനുകൾ\nആക്റ്റീവ് നോയ്‌സ് ക്യാൻസലിങ്ങുമായി നത്തിംഗ് ഇയർ 1 ഇയർബഡുകൾ ഇന്ത്യയിൽ അവതരിപ്പിച്ചു\nറെഡ്മി കെ 40 ഗെയിമിംഗ് എഡിഷൻറെ പുതിയ ഇൻവെഴ്സ് സ്കെയിൽ കളർ വേരിയന്റ് പ്രഖ്യാപിച്ചു\nഓപ്പോ റെനോ65 ജി സ്മാർട്ഫോണിൻറെ ആദ്യത്തെ വിൽപ്പന ആരംഭിച്ചു\nറെഡ്മിയുടെ ഇന്ത്യയിലെ ആദ്യത്തെ ലാപ്ടോപ്പായ റെഡ്മിബുക്ക് ഓഗസ്റ്റ് 3ന് അവതരിപ്പിക്കും\nപുതിയ നോക്കിയ സി 30 ബജറ്റ് സ്മാർട്ട്ഫോൺ വിപണിയിൽ അവതരിപ്പിച്ചു\nസാംസങ് ഗാലക്‌സി നോട്ട് 20 സ്മാർട്ട്ഫോണിന് ഇന്ത്യയിൽ 22,000 രൂപ കുറച്ചു\nവരും ദിവസങ്ങളിലും സംസ്ഥാനത്ത് അതിശക്ത മഴ തുടരും; നാല് ജില്ലകളിൽ ഓറഞ്ച് അലർട്ട്\nUpdated: Mon, Jun 14, 2021, 19:22 [IST]\nതിരുവനന്തപുരം: കേരളത്തിൽ തെക്ക് പടിഞ്ഞാറൻ കാലവർഷം സജീവമായി തുടരുന്നു. കഴിഞ്ഞ മണിക്കൂറിൽ ശക്തമായ മഴയാണ് സംസ്ഥാനത്തും ലക്ഷദ്വീപിലും ലഭിച്ചത്. കോട്ടയം ജില്ലയിലെ വൈക്കത്താണ് ഏറ്റവും കൂടുതൽ മഴ ലഭിച്ചത്, 12 സെന്റി മീറ്റർ. കോസർഗോഡ് ജില്ലയിലെ കുഡുലുവിൽ 11 സെന്റി മീറ്ററും ഇടുക്കി, തളിപറമ്പ്, പൂഞ്ഞാർ എന്നിവിടങ്ങളിൽ 10 സെന്റി മീറ്റർ മഴയും രേഖപ്പെടുത്തി. വരും ദിവസങ്ങളിലും സംസ്ഥാനത്ത് സമാന കാലാവസ്ഥ തുടരുമെന്ന് കാലാവസ്ഥ വകുപ്പ് അറിയിച്ചു.\nഇന്ധന വില വര്‍ധനവിനെതിരെ യുഡിഎഫ് എംപിമാരുടെ രാജ്ഭവന് ധര്‍ണ- ചിത്രങ്ങള്\nജൂൺ 18 വരെ കേരളത്തിലും ലക്ഷദ്വീപിലും ഇടിയോടുകൂടിയ ശക്തമായ മഴയ്ക്ക് സാധ്യതയുണ്ടെന്നാണ് കാലാവസ്ഥ വകുപ്പിന്റെ റിപ്പോർട്ടിൽ പറയുന്നത്. ഈ ദിവസങ്ങളിൽ ശക്തമായ കാറ്റിനും ഉയർന്ന തിരമാലകൾക്കും സാധ്യതയുണ്ട്. ജൂൺ 18 വരെ സംസ്ഥാനത്ത് കനത്ത മഴയ്ക്കുള്ള മുന്നറിയിപ്പിനൊപ്പം 14, 15, 16, 17 തീയതികളിൽ മത്സ്യത്തൊഴിലാളി മുന്നറിയിപ്പും നൽകിയിട്ടുണ്ട്. 18ന് ശക്തമായ മഴ മുന്നറിയിപ്പ് മാത്രമാണ് നൽകിയിരിക്കുന്നത്.\nഅതിശക്തമായ മഴയ്ക്കുള്ള സാധ്യത കണക്കിലെടുത്ത് സംസ്ഥാനത്തെ നാല് ജില്ലകളിൽ ഓറഞ്ച് അലർട്ട് പ്രഖ്യാപിച്ചിട്ടുണ്ട്. ജൂൺ 14ന് ഇടുക്കി, കോഴിക്കോട്, കണ്ണൂർ, കാസർഗോഡ് ജില്ലകളിലും 15, 16 തീയതികളിൽ കോഴിക്കോട്, കണ്ണൂർ, കാസർഗോഡ് ജില്ലകളിലുമാണ് ഓറഞ്ച് അലർട്ട്. 24 മണിക്കൂറിൽ 115.6 mm മുതൽ 204.4 mm വരെയുള്ള മഴയാണ് ഇവിടങ്ങളിൽ പ്രതീക്ഷിക്കുന്നത്.\nകനത്ത മഴയ്ക്കുള്ള സാധ്യത കണക്കിലെടുത്ത് കൂടുതൽ ജില്ലകളിൽ വരും ദിവസങ്ങളിൽ യെല്ലോ അലർട്ടും പ്രഖ്യാപിച്ചിട്ടുണ്ട്. 24 മണിക്കൂറിൽ 64.5 mm മുതൽ 115 mm വരെയുള്ള മഴയാണ് ഈ പ്രദേശങ്ങളിൽ പ്രതീക്ഷിക്കുന്നത്.\n2021 ജൂൺ 14: തിരുവനന്തപുരം,കൊല്ലം, പത്തനംതിട്ട, ആലപ്പുഴ, കോട്ടയം, എറണാകുളം, പാലക്കാട്, തൃശൂർ, മലപ്പുറം, വയനാട്.\n2021 ജൂൺ 15: തിരുവനന്തപുരം,കൊല്ലം, പത്തനംതിട്ട, ആലപ്പുഴ, കോട്ടയം, എറണാകുളം, ഇടുക്കി, തൃശൂർ, പാലക്കാട്, മലപ്പുറം, വയനാട്.\n2021ജൂൺ 16: പത്തനംതിട്ട, ആലപ്പുഴ, കോട്ടയം, എറണാകുളം, ഇടുക്കി, തൃശൂർ, മലപ്പുറം, വയനാട്\n2021ജൂൺ 17: പത്തനംതിട്ട, ആലപ്പുഴ, കോട്ടയം, എറണാകുളം, ഇടുക്കി, മലപ്പുറം, കോഴിക്കോട്, കണ്ണൂർ, കാസർഗോഡ്.\n2021ജൂൺ 18: കോഴിക്കോട്, കണ്ണൂർ, കാസർഗോഡ്.\nകഴിഞ്ഞ ദിവസങ്ങളിൽ വലിയ അളവിൽ മഴ ലഭിച്ച പ്രദേശങ്ങളിൽ മഴ തുടരുന്ന സാഹചര്യത്തിൽ താഴ്ന്ന പ്രദേശങ്ങൾ, നദീതീരങ്ങൾ, ഉരുൾപൊട്ടൽ-മണ്ണിടിച്ചിൽ സാധ്യതയുള്ള മലയോര പ്രദേശങ്ങൾ തുടങ്ങിയ ഇടങ്ങളിലുള്ളവർ അതീവ ജാഗ്രത പാലിക്കണം. 2018, 2019, 2020 വർഷങ്ങളിൽ ഉരുൾപൊട്ടൽ-മണ്ണിടിച്ചിൽ, വെള്ളപ്പൊക്കം എന്നിവ ഉണ്ടായ മേഖലകളിൽ ഉള്ളവർ, ജിയോളജിക്കൽ സർവേ ഓഫ് ഇന്ത്യയും സംസ്ഥാന ദുരന്ത നിവാരണ അതോറിറ്റിയുടെ വിദഗ്ധ സമിതിയും അപകട സാധ്യത മേഖലകൾ അഥവാ വാസയോഗ്യമല്ലാത്ത പ്രദേശങ്ങൾ എന്ന് കണ്ടെത്തിയ സ്ഥലങ്ങളിൽ താമസിക്കുന്നവരും അവിടങ്ങളിലുള്ള തദ്ദേശ സ്ഥാപനങ്ങളും സർക്കാർ സംവിധാനങ്ങളും അപകട സാധ്യത മുന്നിൽ കണ്ട് കൊണ്ടുള്ള തയ്യാറെടുപ്പുകൾ പൂർത്തീകരിക്കേണ്ടതാണ്.\nവിവിധ തീരങ്ങളിൽ കടലാക്രമണം ശക്തമാകാൻ സാധ്യതയുള്ളതിനാൽ അപകട മേഖലകളിൽ താമസിക്കുന്നവർ ജാഗ്രത പാലിക്കണം.\nആവശ്യമായ ഘട്ടത്തിൽ മാറി താമസിക്കണം.\nമൽസ്യബന്ധനോപധികൾ സുരക്ഷിതമാക്കി വെക്കണം.\nഅടച്ചുറപ്പില്ലാത്ത വീടുകളിൽ താമസിക്കുന്നവരും മേൽക്കൂര ശക്തമല്ലാത്ത വീടുകളിൽ താമസിക്കുന്നവരും വരും ദിവസങ്ങളിലെ മുന്നറിയിപ്പുകളുടെ അടിസ്ഥാനത്തിൽ സുരക്ഷയെ മുൻകരുതി മാറി താമസിക്കാൻ തയ്യാറാവേണ്ടതാണ്.\nസ്വകാര്യ-പൊതു ഇടങ്ങളിൽ അപകടവസ്ഥയിൽ നിൽക്കുന്ന മരങ്ങൾ/പോസ്റ്റുകൾ/ബോർഡുകൾ തുടങ്ങിയവ സുരക്ഷിതമാക്കേണ്ടതും മരങ്ങൾ കോതി ഒതുക്കുകയും ചെയ്യേണ്ടതാണ്.\nഅപകടാവസ്ഥകൾ അധികൃതരുടെ ശ്രദ്ധയിൽ പെടുത്തേണ്ടതാണ്.\nദുരന്ത സാധ്യത മേഖലയിലുള്ളവർ ഒരു എമെർജൻസി കിറ്റ് അടിയന്തരമായി തയ്യാറാക്കി വെക്കേണ്ടതാണ്.\nഇടിമിന്നൽ - ജാഗ്രത നിർദ്ദേശങ്ങൾ\nഉച്ചക്ക്2മണി മുതൽ രാത്രി 10 മണിവരെയുള്ള സമയത്ത് ഇടിമിന്നലിനുള്ള സാധ്യത കൂടുതലാണ്. ഇടിമിന്നൽ അപകടകാരികൾ ആണ്. അവ മനുഷ്യൻറെയും മൃഗങ്ങളുടെയും ജീവനും വൈദ്യുത-ആശയവിനിമയ ശ്രിംഖലകൾക്കും വൈദ്യുത ചാലകങ്ങളുമായി ബന്ധിപ്പിച്ചിട്ടുള്ള വീട്ടുപകരണങ്ങൾക്കും വലിയ നാശനഷ്ടം സൃഷ്ടിക്കുന്നുണ്ട്. ആയതിനാൽ പൊതുജനങ്ങൾ താഴെപ്പറയുന്ന മുൻകരുതൽ കാര്‍മേഘം കണ്ട് തുടങ്ങുന്ന സമയം മുതൽ തന്നെ സ്വീകരിക്കേണ്ടതാണ്. ഇടിമിന്നല് ദൃശ്യമല്ല എന്നതിനാല് ഇത്തരം മുന്‍കരുതല് സ്വീകരിക്കുന്നതില് നിന്നും വിട്ടുനില്‍ക്കരുത്.\n- ഇടിമിന്നലിന്റെ ആദ്യ ലക്ഷണം കണ്ടുകഴിഞ്ഞാൽ ഉടൻ തന്നെ സുരക്ഷിതമായ കെട്ടിടത്തിനുള്ളിലേക്ക് മാറുക. തുറസ്സായ സ്ഥലങ്ങളിൽ തുടരുന്നത് ഇടിമിന്നലേൽക്കാനുള്ള സാധ്യത വർധിപ്പിക്കും.\n- ഇടിമിന്നലുള്ള സമയത്ത് ജനലും വാതിലും അടച്ചിടുക, വാതിലിനും ജനലിനും അടുത്ത് നിൽക്കാതെയിരിക്കുക. കെട്ടിടത്തിനകത്ത് തന്നെ ഇരിക്കുകയും പരമാവധി ഭിത്തിയിലോ തറയിലോ സ്പർശിക്കാതിരിക്കാൻ ശ്രമിക്കുകയും ചെയ്യുക.\n- ഇടിമിന്നലുള്ള സമയത്ത് ടെലിഫോൺ ഉപയോഗിക്കുന്നത് ഒഴിവാക്കണം. മൊബൈൽ ഫോൺ ഉപയോഗിക്കുന്നത് കൊണ്ട് കുഴപ്പമില്ല.\n- കുട്ടികൾ ഉച്ചക്ക്2മണി മുതൽ രാത്രി 10 മണി വരെ അന്തരീക്ഷം മേഘാവൃതമാണെങ്കിൽ, തുറസായ സ്ഥലത്തും, ടെറസ്സിലും കളിക്കുന്നത് ഒഴിവാക്കുക.\n- ഇടിമിന്നലുള്ള സമയത്ത് വൃക്ഷങ്ങളുടെ ചുവട്ടിൽ നിൽക്കരുത്. വാഹനങ്ങൾ മരച്ചുവട്ടിൽ പാർക്ക് ചെയ്യുകയുമരുത്.\n- ഇടിമിന്നലുള്ള സമയത്ത് വാഹനത്തിനകത്ത് തന്നെ തുടരുക. കൈകാലുകൾ പുറത്തിടാതിരിക്കുക. വാഹനത്തിനകത്ത് നിങ്ങൾ സുരക്ഷിതരായിരിക്കും. സൈക്കിൾ, ബൈക്ക്, ട്രാക്ടർ തുടങ്ങിയ വാഹനങ്ങളിലുള്ള യാത്ര ഇടിമിന്നൽ സമയത്ത് ഒഴിവാക്കുകയും ഇടിമിന്നൽ അവസാനിക്കുന്നത് വരെ സുരക്ഷിതമായ ഒരു കെട്ടിടത്തിൽ അഭയം തേടുകയും വേണം.\n- മഴക്കാറ് കാണുമ്പോൾ തുണികൾ എടുക്കാൻ ടെറസ്സിലേക്കോ, മുറ്റത്തേക്കോ ഇടിമിന്നലുള്ള സമയത്ത് പോകരുത്.\n- കാറ്റിൽ വീഴാൻ സാധ്യതയുള്ള വസ്തുക്കൾ കെട്ടി വെക്കുക.\n- ഇടിമിന്നലുള്ള സമയത്ത് കുളിക്കുന്നത് ഒഴിവാക്കുക. ടാപ്പുകളിൽ നിന്ന് വെള്ളം ശേഖരിക്കുന്നതും ഒഴിവാക്കുക. പൈപ്പുകളിലൂടെ മിന്നൽ സഞ്ചരിച്ചേക്കാം.\n- ഇടിമിന്നൽ ഉണ്ടാകുമ്പോൾ ജലാശയത്തിൽ മീൻ പിടിക്കാനോ കുളിക്കാനോ ഇറങ്ങുവാൻ പാടില്ല. കാർമേഘങ്ങൾ കണ്ട് തുടങ്ങുമ്പോൾ തന്നെ മൽസ്യബന്ധനം, ബോട്ടിങ് തുടങ്ങിയ കാര്യങ്ങൾ നിർത്തി വെച്ച് ഉടനെ അടുത്തുള്ള കരയിലേക്ക് എത്താൻ ശ്രമിക്കണം. ഇടിമിന്നലുള്ള സമയത്ത് ബോട്ടിന്റെ ഡെക്കിൽ നിൽക്കരുത്. ചൂണ്ടയിടുന്നതും വലയെറിയുന്നതും ഇടിമിന്നലുള്ള സമയത്ത് നിർത്തി വെക്കണം.\n- ഇടിമിന്നലുള്ള സമയത്ത് ടെറസ്സിലോ മറ്റ് ഉയരമുള്ള സ്ഥലങ്ങളിലോ വൃക്ഷ കൊമ്പിലോ ഇരിക്കുന്നത് അപകടകരമാണ്.\n- വളര്‍ത്തു മൃഗങ്ങളെ തുറസായ സ്ഥലത്ത് ഈ സമയത്ത് കെട്ടരുത്. അവയെ അഴിക്കുവാനും സുരക്ഷിതമായി മാറ്റി കെട്ടുവാനും മഴ മേഘം കാണുന്ന സമയത്ത് പോകരുത്. ഇത് നിങ്ങൾക്ക് ഇടിമിന്നലേൽക്കാൻ കാരണമായേക്കാം.\n- അടുത്തുള്ള കെട്ടിടത്തിലേക്ക് മാറാൻ സാധിക്കാത്ത വിധത്തിൽ തുറസ്സായ സ്ഥലത്താണങ്കിൽ പാദങ്ങൾ ചേർത്തുവച്ച് തല കാൽ മുട്ടുകൾക്ക് ഇടയിൽ ഒതുക്കി പന്തുപോലെ ഉരുണ്ട് ഇരിക്കുക.\n- ഇടിമിന്നലിൽനിന്ന് സുരക്ഷിതമാക്കാൻ കെട്ടിടങ്ങൾക്കു മുകളിൽ മിന്നൽ ചാലകം സ്ഥാപിക്കാം. വൈദ്യുതോപകരണങ്ങളുടെ സുരക്ഷക്കായി സർജ്ജ് പ്രോട്ടക്ടര് ഘടിപ്പിക്കാം.\n- മിന്നലിന്റെ ആഘാതത്താൽ പൊള്ളൽ ഏൽക്കുകയോ കാഴ്ച്ചയോ കേൾവിയോ നഷ്ടമാവുകയോ ഹൃദയാഘാതം സംഭവിക്കയോ വരെ ചെയ്യാം. മിന്നലാഘാതം ഏറ്റ ആളിന്റെ ശരീരത്തിൽ വൈദ്യുത പ്രവാഹം ഇല്ല എന്ന് മനസ്സിലാക്കണം. അതിനാൽ മിന്നലേറ്റ ആളിന് പ്രഥമ ശുശ്രൂഷ നൽകുവാൻ മടിക്കരുത്. മിന്നൽ ഏറ്റാല് ആദ്യ മുപ്പത് സെക്കൻഡ് ജീവൻ രക്ഷിക്കാനുള്ള സുവർണ്ണ നിമിഷങ്ങളാണ്. മിന്നലേറ്റ ആളിന് ഉടൻ വൈദ്യ സഹായം എത്തിക്കുക.\nഅല്‍പ്പം ഹോട്ടാണ് ഇനിയ; നടിയുടെ പുതിയ ഫോട്ടോകള് കാണാം\nMonsoon in Kerala: IMD issues yellow, orange alert for several districts\nകൂടുതൽ weather വാർത്തകൾ\nകലിതുള്ളി കാലവർഷം; സംസ്ഥാനത്ത് ജാഗ്രത നിർദേശം, നാല് ജില്ലകളിൽ ഓറഞ്ച് അലർട്ട്\nമഹാരാഷ്ട്രയില് കനത്ത മഴ തുടരുന്നു; 129 മരണം, റായ്ഗഡ് ജില്ലയില് മണ്ണിടിച്ചിലില് മാത്രം 38 മരണം\nകാലവർഷം ശക്തമായി തുടരുന്നു; വടക്കൻ കേരളത്തിൽ ജാഗ്രത, കൊങ്കൺ വഴിയുള്ള ട്രെയിനുകൾ റദ്ദാക്കി\nവരാനിരിക്കുന്നത് മറ്റൊരു പ്രളയമോ? ആശങ്ക കൂട്ടി സംസ്ഥാനത്ത് പെരുമഴ..ഒരാഴ്ചയ്ക്കിടെ ലഭിച്ചത് 169.7 മില്ലിമീറ്റർ\nതിങ്കളാഴ്ച വരെ വടക്കൻ കേരളത്തിൽ ശക്തമായ മഴ തുടരും; വിവിധ ജില്ലകളിൽ ഓറഞ്ച്, യെല്ലോ അലർട്ട്\nകൊങ്കണ് മേഖലയില് കനത്ത മഴ തുടരുന്നു: നിരവധി ട്രെയിനുകള് റദ്ദാക്കി,രക്ഷാ പ്രവര്‍ത്തനത്തിന് നേവിയും\nവടകരയിൽ ചുവന്ന നിറത്തിൽ മഴ, പെട്രോളാണെന്ന് സംശയം, ബക്കറ്റുകളിൽ ശേഖരിച്ച് നാട്ടുകാർ\nകേരളത്തിൽ കനത്ത മഴയ്ക്ക് സാധ്യത: 11 ജില്ലകളിൽ യെല്ലോ അലർട്ട്, നാളെ ഇടുക്കിയിൽ ഓറഞ്ച് അലർട്ട്\nബംഗാൾ ഉൾക്കടലിൽ ന്യൂനമർദ്ദം; സംസ്ഥാനത്ത് മഴ കനക്കും, ജാഗ്രത നിർദേശം\nമുംബൈയിലും ദില്ലിയിലും കനത്ത മഴ തുടരുന്നു, വ്യാഴാഴ്ച മുതൽ മഴയ്ക്ക് ശമനമെന്ന് കാലാവസ്ഥാ വകുപ്പ്\nസംസ്ഥാനത്ത് അതിതീവ്ര മഴ തുടരും; ഇടുക്കിയിൽ ഓറഞ്ച് അലർട്ട്, 12 ജില്ലകളിൽ യെല്ലോ അലർട്ട്\nചൈനയെ ഞെട്ടിച്ച് കനത്ത മഴ; പ്രളയത്തില് ആളുകളും വാഹനങ്ങളും ഒഴുകിപ്പോകുന്നു, 16 മരണം\nweather climate monsoon കാലാവസ്ഥ കാലവര്‍ഷം\nKerala daily weather update monsoon active over state orange alert in idukki, kozhikode, kannur, kasargode\nസംസ്ഥാനത്ത്5പേര്‍ക്ക് കൂടി സിക്ക വൈറസ് രോഗം സ്ഥിരീകരിച്ചു, ആകെ ചികിത്സയിലുള്ളത് 8 പേര്\nസിനിമകഥയെ പോലും ഞെട്ടിക്കും ഈ ജീവിതം; മജീഷ്യൻ അശ്വിന് പറയാനുള്ളത്!\nകുട്ടികൾക്ക് അടുത്ത മാസത്തോടെ കൊവിഡ് വാക്സിൻ: സൂചന നൽകി ആരോഗ്യമന്ത്രി മൻസൂഖ് മാളവ്യ


സന്തോഷത്തിന്റെ ആദ്യദിനം നിറക്കൂട്ടുമായി വിദ്യാലയങ്ങള്\nപുതുവസ്ത്രവും വര്‍ണ്ണകുടകളും ബാഗുകളുമായി അക്ഷരമുറ്റത്തേക്ക് കടന്ന് വന്ന കുരുന്നുകളെ വരവേറ്റത് വര്‍ണ്ണ ബലൂണുകളും ചിത്രങ്ങളും തോരണങ്ങളും നിറഞ്ഞ വിസ്മയ ലോകം. അറിവിന്റെയും ഉല്ലാസത്തിന്റെയും പുതിയ പാഠങ്ങള് തുറക്കുന്ന ഒന്നാംക്ലാസ്സിലേക്ക് കാലുവെക്കുമ്പോള് പലര്‍ക്കും പലഭാവങ്ങള്. ചിലരെല്ലാം രക്ഷിതാക്കളുടെ കൈപിടിച്ച് സന്തോഷത്തോടെ എത്തിയപ്പോള് ചിലര്‍ക്കെല്ലാം ആകെ സങ്കടം. സന്തോഷവും ആശങ്കയും കരച്ചിലുമെല്ലാമായി പ്രവേശനോത്സവം സ്‌കൂള് മുറ്റത്ത് കുരുന്നുകള്‍ക്ക് വേറിട്ട അനുഭവമായി. മേപ്പാടി ജി.എല്.പി സ്‌കൂളില് നടന്ന ജില്ലാതല പ്രവേശനോത്സവത്തില് കുട്ടികളെ സി.കെ ശശീന്ദ്രന് എം.എല്.എ, ജില്ലാ കളക്ട്ര് എസ്.സുഹാസ് എന്നിവരുടെ നേതൃത്വത്തില് സ്വീകരിച്ചു.തുടര്‍ന്ന് വിവിധ നിറങ്ങള് പൂശി പ്രത്യേകം തയ്യാറാക്കിയ ക്ലസ്മുറികളിലേക്ക് ആനയിച്ചു.മുതിര്‍ന്ന കുട്ടികളും അവരെ അനുഗമിച്ചു. ജനപ്രതിനിധികളും ഉദ്യോഗസ്ഥരും കുട്ടികള്‍ക്ക് മധുരം നല്‍കി. 73 കുട്ടികളാണ് ഒന്നാംക്ലാസ് പ്രവേശനത്തിന് ഇവിടെ എത്തിയത്. പൊതുവിദ്യാഭ്യാസ സംരക്ഷണ യജ്ഞത്തിന്റെ ഭാഗമായി വിദ്യാര്‍ത്ഥികള്‍ക്ക് യൂണിഫോമും പാഠ പുസ്തകങ്ങളും സമഗ്ര ശിക്ഷാ അഭിയാന്റെ നേതൃത്വത്തില് സൗജന്യമായി നല്‍കിയിരുന്നു.\nഅക്കാദമിക് മികവ് വിദ്യാലയ മികവ് എന്ന ആപ്തവാക്യവുമായിട്ടാണ് പൊതു വിദ്യാഭ്യാസ വകുപ്പും സമഗ്ര ശിക്ഷാ അഭിയാനും ഈ വര്‍ഷം പ്രവേശനോത്സവം സംഘടിപ്പിച്ചത്. വെള്ളിയാഴ്ച്ച രാവിലെ 10 ന് നടന്ന ചടങ്ങ് സി.കെ ശശീന്ദ്രന് എം.എല്.എ ഉദ്ഘാടനം ചെയ്തു. ജില്ലാ പഞ്ചായത്ത് ആക്ടിംഗ് പ്രസിഡന്റ് കെ.മിനി അധ്യക്ഷത വഹിച്ചു.കല്‍പ്പറ്റ ബ്ലോക്ക് പഞ്ചായത്ത് പ്രസിഡന്റ് ശകുന്തള ഷണ്‍മുഖന്, മേപ്പാടി ഗ്രാമ പഞ്ചായത്ത് പ്രസിഡന്റ് കെ.കെ സഹദ്, ജനപ്രതിനിധികളായ അനില തോമസ്, ജിന്‍സി സണ്ണി,ഗിരിജ,ഡയറ്റ് പ്രിന്‍സിപ്പല് ഇ.ജെ ലീന,ജില്ലാ വിദ്യാഭ്യാസ ഓഫീസര് ഹണി.ജി. അലക്‌സാണ്ടര്,സമഗ്ര ശിക്ഷാ അഭിയാന് ജില്ലാ പ്രോജക്ട് ഓഫീസര് ജി.എന് ബാബുരാജ്,വൈത്തിരി ബി.പി.ഒ. എ.കെ ഷിബു,മേപ്പാടി ജി.എച്ച്.എസ് ഹെഡ് മിസ്ട്രസ് ടി.കെ സുജാത, മേപ്പാടി ജി.എല്.പി.എസ് ഹെഡ് മിസ്ട്രസ് ലിസി ജോസഫ്, പി.ടി.എ പ്രസിഡന്റുമാരായ എം.എസ് ജയകുമാര്, പി.ഹാരിസ് തുടങ്ങിയവര് പങ്കെടുത്തു.\nബത്തേരി താലൂക്ക് പ്രവേശനോത്സവം മൂലങ്കാവ് ഗവ.ഹയര് സെക്കന്ററി സ്‌കൂളില് ഐ.സി.ബാലകൃഷ്ണന് എം.എല്.എ. ഉദ്ഘാടനം ചെയ്തു. ബ്ലോക്ക് പഞ്ചായത്ത് പ്രസിഡന്റ് ലത ശശി അധ്യക്ഷത വഹിച്ചു. എസ്.എസ്.എ. അഡീഷണല് ക്ലാസ് മുറികളുടെ ഉദ്ഘാടനം ജില്ലാ പഞ്ചായത്തംഗം എ. ദേവകിയും നൂല്‍പ്പുഴ ഗ്രാമപഞ്ചായത്ത് പട്ടികവര്‍ഗ്ഗ വിഭാഗം വിദ്യാര്‍ത്ഥികള്‍ക്ക് അനുവദിച്ച സൈക്കിളിന്റെയും പട്ടികജാതി വിഭാഗം വിദ്യാര്‍ത്ഥികള്‍ക്ക് അനുവദിച്ച മേശ, കസേര എന്നിവയുടെ വിതരണോദ്ഘാടനം ഗ്രാമപഞ്ചായത്ത് പ്രസിഡന്റ് കെ. ശോഭന്‍കുമാറും നിര്‍വഹിച്ചു. ബ്ലോക്ക് മെമ്പര് എ.കെ.കുമാരന്, ബത്തേരി ബി.പി.ഒ. കെ.ആര്.ഷാജന്, ഹെഡ്മാസ്റ്റര് സി.കെ.ഹൈദ്രോസ്, പി.ടി.എ. പ്രസിഡന്റ് മേജോ ചാക്കോ, പ്രിന്‍സിപ്പാള് മിനി സി ഇയാക്കു എന്നിവര് പങ്കെടുത്തു.\nമാനന്തവാടി പഞ്ചായത്ത്തല പ്രവേശനോത്സവം തിരുനെല്ലി അസീസി എല്.പി. സ്‌കൂളില് ഒ.ആര്.കേളു എം.എല്.എ. ഉദ്ഘാടനം ചെയ്തു. തിരുനെല്ലി പഞ്ചായത്ത് മെമ്പര് മായാദേവി അധ്യക്ഷത വഹിച്ചു. ബ്രദര് അനൂപ് ഫിലിപ്പ്, വാര്‍ഡ് മെമ്പര് വി.എ.ഗോപി, ബ്രദര് അബ്രഹാം പാണ്ഡ്യന് മാക്കല്, സിസ്റ്റര് ജിജി തോമസ്, ബ്രദര് ജിന് തോഗസ്, ബ്രദര് ബെന്നി അപ്പാഞ്ചിറ, മോഹന്‍ദാസ് തുടങ്ങിയവര് പങ്കെടുത്തു.


കൈപ്പള്ളി (PhotoBlog): January 2008\nBy Nishad Kaippally Time 1/31/2008 11:24:00 AM No comments:\nLabels caricature, കല, ചിത്രം, പത്ര പ്രവര്ത്തനം, മലയാളം മാദ്ധ്യമം\nBy Nishad Kaippally Time 1/29/2008 10:28:00 AM 8 comments:\nBirds, Birds , and more Birds !\nകഴിഞ്ഞ 10 വര്ഷത്തെ പക്ഷികളുടെ പോട്ടങ്ങള് കൊണ്ടു ഉണ്ടാക്കിയ ഇത്തിരി വലിയ പോട്ടം. (അല്പം നാറിയ ego boost ആണു്. ക്ഷമിക്കുമല്ലോ)\nഈ ചിത്രത്തിന്റെ പൂര്ണ രൂപം കാണാന് ധൈര്യമുള്ളവര്‍ക്ക് ഇവിടെ അമുക്കാം.\nBy Nishad Kaippally Time 1/20/2008 11:24:00 PM 19 comments:\nLabels 3d, bird, kaippally, ചിത്രം\nWeekend Photo Trip - Ras al Khaimah - Fujeirah - Part 2\nNatural Rock Garden Euphorbia larica\nകല് മരം - കല്ലില് അലിഞ്ഞുച്ചേര്ന്ന വൃക്ഷം.\nBy Nishad Kaippally Time 1/20/2008 12:18:00 AM 11 comments:\nLabels dune, green, mountain, sunset, trip, vehicle\nWeekend Photo Trip - Ras al Khaimah - Fujeirah - Part 1\nഈന്തപ്പന തോട്ടം - മദ്ഹ\nപച്ചക്കറി തോട്ടം - റാസ് അല് ഖൈമഃ\nBy Nishad Kaippally Time 1/19/2008 11:29:00 PM5comments:\nBy Nishad Kaippally Time 1/18/2008 10:53:00 PM 13 comments:\nLabels dune, HDRI, mountain\nBy Nishad Kaippally Time 1/16/2008 01:44:00 PM No comments:\nLabels HDRI, rain\nഓ മലെ ! നീ വെറും കല്ലാണോ?\nBy Nishad Kaippally Time 1/15/2008 09:10:00 AM 17 comments:\nLabels mountain, panorama\nകണ്ണുകളും കാമറയും തമ്മിലുള്ള ഏറ്റവും വലിയ വിത്യാസം, കാമറയില് ചിത്രം എടുത്തുകഴിഞ്ഞതിനു ശേഷം പ്രാകാശക്രമീകരണം സാദ്ധ്യമല്ല. കണ്ടുകൊണ്ടിരിക്കുന്ന ദൃശ്യം മസ്തിഷ്കത്തിലാണു് കാണപ്പെടുന്നത്. കണ്ടുകൊണ്ടിരിക്കുന്ന ദൃശ്യത്തില് പ്രകാശം കുറഞ്ഞ ഭാഗങ്ങളില് നോക്കുമ്പോള് കണ്ണിനുള്ളിലുള്ള Iris എന്ന അവയവം കണ്ണില് പതിക്കുന്ന പ്രകാശത്തെ നിയന്ത്രിക്കും. മാത്രമല്ല കണ്ണുകള്‍ക്ക് computer screenനേക്കാള് കൂടുതല് colour range കാണാന് കഴിയും. ഇതു് ഒരിക്കലും ഒരു digital camera exposure വഴി കാണാന് കഴിയില്ല.\nകാമറ ചിത്രം എടുകുമ്പോള് ചിത്രത്തിനാവശ്യമുള്ള പ്രകാശം ഒരേരു പ്രാവശ്യം മൊത്തമായി ക്രമീകരിക്കാന് സാധിക്കു.\nHDRI (High Dynamic Range Imaging) എന്ന പ്രക്രിയ ഉപയോഗിച്ച് ദൃശ്യത്തില് പ്രകാശ വിത്യാസമുള്ള ഭാഗങ്ങളില് മാത്രം നിയന്ത്രണം ഏര്‍പ്പെടുത്താം.\nഒരു ദൃശ്യം ഒന്നിലധികം പ്രാവശ്യം tripod ഉപയോഗിച്ച് കാമറയില് expose ചെയ്യുകയാണെങ്കില് ആ ദൃശ്യത്തിന്റെ നിറങ്ങളും പ്രകാശ തീവ്രതയും കൂട്ടാന് സഹായിക്കും.\nചിത്രം കൂടുതല് കൃതൃമം ആവുകയും ചെയ്യും.\nപല SLR കാമറയിലും exposure bracketing എന്ന സംവിധാനമുണ്ട്. ഇതിനര്ത്ഥം ഒരു ദൃശ്യം മൂനു വിവിധ പ്രകാശ ക്രമീകരണങ്ങളില് എടുക്കാനുള്ള സംവിധാനമാണു്. ചിത്രങ്ങള് തമ്മിലുള്ള പ്രാശ ക്രമീകരണത്തിന്റെ അളവും നിയന്ത്രിക്കാവുന്നതാണു്. ഈ വിധത്തില് മൂനു വിവിധ exposureകളുള്ള ചിത്രങ്ങള് എടുക്കാവുന്നതാണ്.\nഇതില് കാണുന്ന ചിത്രം ഈ വിധത്തില് നിര്മിച്ചതാണു്. ഈ ദൃശ്യം മൂനു exposureല് RAW formatല് എടുത്ത ശേഷം Photoshop CS3 ഉപയോഗിച്ച് compose ചെയ്തതാണു്.\nExposure = 0\nExposure = -0.6\nExposure = +0.6\nBy Nishad Kaippally Time 1/12/2008 11:46:00 AM No comments:\nBy Nishad Kaippally Time 1/12/2008 11:24:00 AM 12 comments:\nLabels dune, HDRI, sky, മഴ\nമണല്കാട്ടില് ഒരു കൂടിക്കാഴ്ച.\nഅഞ്ജാതവും നിഗൂഢവുമായ മണല്കാട്ടിലെ സംഗേതത്തില് ചില ബ്ലഗാക്കള് ഒത്തുചേര്ന്നു. പല വിഷയങ്ങളും ചര്‍ച്ച ചെയ്തു ഒത്തുതീര്‍പ്പാക്കി. കൂടിക്കാഴ്ചയുടെ ചില ദൃശ്യങ്ങള്.\nഈ ബ്ലഗാവിനെ ഉദ്ദേശിച്ച് മാത്രമാണു് 180 കീ.മീ. ദൂരത്തുള്ള മനുഷ്യവാസമില്ലാത്ത മണല്ക്കാട്ടിലേക്ക് പോകാന് ഇടയായത്. ബ്ലഗാവിനു് സ്വരം താഴ്ത്തി സംസാരിക്കാന് കഴിയില്ല എന്നൊരു വൈകല്യമുണ്ട്.\nപറഞ്ഞു തീര്‍ക്കാന് പറ്റാത്ത ചില വിഷയങ്ങള് പയറ്റി തീര്‍ക്കുകയും ചെയ്തു്.\nഇതിനുള്ളില് എവിടെയോ ഒരു Dingolapi thendikurupp എന്ന "പൂച്ചാണ്ടിയെ "കണ്ടല്ലോ\nഭക്ഷണങ്ങളിലെ വിഷാംശം പരിശോദിക്കുന്നതില് പ്രത്യേക പരിശീലനമുള്ള ഒരു ബ്ലഗാവാണു് അവര് കൂടെക്കൂട്ടിയിരുന്നു\nവീണ്ടും വീണ്ടും ഭക്ഷണങ്ങള് പരിശോധിക്കുന്നു.\nഫോട്ടോഗ്രാഫറിനെ ഈ ബ്ലഗാവ് ഫലം ചൂണ്ടി ഭീഷണി പെടുത്തുകയുണ്ടായി.\nഈ ബ്ലഗാവ് ഒന്നും പറഞ്ഞില്ല, യോഗം പിരിയുന്നവരെ കവിതയിലൂടെ മാത്രം പല കാര്യങ്ങളും പറഞ്ഞു. ആര്‍ക്കും ഒന്നും മനസിലായില്ല.\nകവി എത്ര ശ്രമിച്ചിട്ടും മരം അനങ്ങിയില്ല\nകവിത ചൊല്ലി തീര്ന്നതും കവിയുടെ തലക്കിട്ട് ദില്ബന് ഒരു പെട പെടച്ചു\nഇദ്ദേഹം തന്റെ വിചാരങ്ങള് കൊണ്ടു മാത്രം തണുപ്പിനെ ചെറുക്കാനുള്ള യോഗാസനം പഠിപ്പിക്കുകയായിരുന്നു. കണ്ണുകള്ക്കും കാമറക്കും അദൃശ്യമായ വിവ്ധ "വിരല്" ആസനങ്ങള് അദ്ദേഹം എല്ലാവരെയും കാണിച്ചുകൊടുത്തു.\nകവി പാടി, "ഹാ വാഹനം, ഹാ വാഹനം, അധികതുംഗപദത്തില് വാഹനം, വാഹനമൂലം ശിരഃപീഡനം , വാഹനമൂലം ശിരഃപീഡനം"\nതലമണ്ടയില് പിള്ളേര് വണ്ടി ഓട്ടിച്ച് കേറ്റുമെന്നും അത് കാരണം തലവേദന വരും എന്ന് പറഞ്ഞതാണു്. ആര്‍ക്കും ഒന്നും മനസിലായില്ല.\nഅപ്പോഴാണു ആ വാഹനം ബ്ലഗക്കന്മാരുടെ തലക്കുമീതെ വന്നത്. പിന്നെല്ലാം വളരെ പെട്ടന്നായിരുന്നു...\nവാഹനം തലയില് വീഴുന്നത് അവസാനം കണ്ട ബ്ലഗാവ് ഇദ്ദേഹമായിരുന്നു.\nBy Nishad Kaippally Time 1/11/2008 07:51:00 PM 15 comments:\nSharjah Corniche Panorama\nBy Nishad Kaippally Time 1/10/2008 12:29:00 PM9comments:\nLabels HDRI, panorama\nBy Nishad Kaippally Time 1/10/2008 10:54:00 AM2comments:\nWeekend Photo Trip - Ras al Khaimah - Fujeirah - P...


food inflation soars again ഭക്ഷ്യബന്ധിത പണപ്പെരുപ്പം\nന്യൂദല്‍ഹി: തുടര്‍ച്ചയായ രണ്ടാമത്തെ ആഴ്ച്ചയിലും ഭക്ഷ്യബന്ധിത പണപ്പെരുപ്പനിരക്ക് റോക്കറ്റിലേറി കുതിക്കുന്നു. ജനുവരി 22ന് അവസാനിച്ച ആഴ്ച്ചയില് നിരക്ക് 17.05 ശതമാനമായാണ് ഉയര്‍ന്നത്.\nഉള്ളിയുടേയും മറ്റ് പച്ചക്കറികളുടേയും വിലയിലുണ്ടായ വര്‍ധനവാണ് നിരക്ക് ഉയരാന് ഇടയാക്കിയത്. ഉള്ളിയുടെ വിലയില് 6.5 ശതമാനത്തിന്റെ വരെ വര്‍ധനവ് ഉണ്ടായിട്ടുണ്ട്. പ്രാഥമിക ഭക്ഷ്യവസ്തുക്കളുടെ വിലയിലും വന് ഉയര്‍ച്ചയാണ് രേഖപ്പെടുത്തിയിട്ടുള്ളത്.\nഅതിനിടെ വിലക്കയറ്റം പിടിച്ചുനിര്‍ത്താനായി കേന്ദ്രം നടപ്പില്‍വരുത്തിയ നടപടികളൊന്നും കമ്പോളത്തില് പ്രതിഫലിക്കുന്നില്ലെന്നാണ് സൂചന. ഉള്ളിവില പിടിച്ചുനിര്‍ത്താനായി കേന്ദ്രം ഉള്ളി കയറ്റുമതി നിരോധിക്കുകയും പാക്കിസ്ഥാന് അടക്കമുള്ള രാഷ്ട്രങ്ങളില് നിന്നും ഇറക്കുമതി നടത്തുകയും ചെയ്തിരുന്നു.


ഇനിയും സുനാമി വരുമോ? | tsunami 10 years| Tsunami| 510385| disaster and accident/disaster (general)\nഎ.ഡി. 1300ലും 1450ലും ഇന്ത്യന് മഹാസമുദ്രത്തില് സുനാമി ഉണ്ടായതായി രേഖകളുണ്ട്. ഇന്ത്യ, ഓസ്‌ട്രേലിയ, ബര്‍മ ഭൂഫലകങ്ങള് ചേരുന്ന സ്ഥലമാണ് സുമാത്ര. ഇത് ഭൂകമ്പമേഖലയാണ്. നീങ്ങിക്കൊണ്ടിരിക്കുന്ന ബര്‍മ ഭൂഫലകത്തിലാണ് അന്തമാന് നിക്കോബാര് ദ്വീപും സുമാത്രയും. ഇവിടെ ഇനിയും ഭൂകമ്പങ്ങള് പ്രതീക്ഷിക്കാം. റിക്ടര് സെ്കയിലില് 7.2ന് മുകളില് തീവ്രതയുള്ള ഭൂസമുദ്ര ഭൂകമ്പത്തില് സുനാമി ഉണ്ടാകാനുള്ള സാധ്യതയുണ്ട്.\nഇന്ത്യന് മഹാസമുദ്രത്തില് ഭൂകമ്പങ്ങള് ഉണ്ടാകാനുള്ള സാധ്യത കുറവാണെന്നായിരുന്നു ശാസ്ത്രത്തിന്റെ ആദ്യകാല നിഗമനങ്ങള്. എന്നാല് ഇതില് വേണ്ടത്ര ഗവേഷണങ്ങള് ഉണ്ടായില്ല. മാത്രമല്ല സുനാമി നിരീക്ഷണ സംവിധാനങ്ങളും ഏര്‍പ്പെടുത്തിയിരുന്നില്ല.\nശാന്തസമുദ്രത്തിന്റെ ചുറ്റമുള്ള പ്രദേശങ്ങള് ഭൂകമ്പമേഖലയാണ്. ഇവിടങ്ങളില് ഭൂകമ്പവും സുനാമിയും സാധാരണമാണ്. ഭൂകമ്പങ്ങളും സുനാമിയെയും അതിജീവിക്കാന് കഴിയുന്ന രീതിയിലാണ് ഇവിടെ കെട്ടിടങ്ങള്\nശാന്തസമുദ്രത്തിന്റെ ചുറ്റമുള്ള പ്രദേശങ്ങള് ഭൂകമ്പമേഖലയാണ്. ഇവിടങ്ങളില് ഭൂകമ്പവും സുനാമിയും സാധാരണമാണ്. ഭൂകമ്പങ്ങളും സുനാമിയെയും അതിജീവിക്കാന് കഴിയുന്ന രീതിയിലാണ് ഇവിടെ കെട്ടിടങ്ങള് പണിയുന്നത്. എന്നാല് ഇന്ത്യന് മഹാസമുദ്രത്തിന്റെ ചുറ്റുമുള്ള പ്രദേശങ്ങളില് ഇത്തരത്തിലൊരു മുന്‍കരുതല് ഉണ്ടാകുന്നില്ല.\n2004ലെ സുനാമി ദുരന്തത്തിനുശേഷം ഇന്ത്യന് മഹാസമുദ്രത്തിന് ചുറ്റുമുള്ള രാജ്യങ്ങള് ചേര്‍ന്ന് സുനാമി നിരീക്ഷണ ശൃംഖല ഉണ്ടാക്കിയിട്ടുണ്ട്. യുനസ്‌കോയുടെ ഇന്റര് ഗവണ്മെന്റല് കോഓര്‍ഡിനേഷന് ഗ്രൂപ്പിന്റെ നേതൃത്വത്തിലാണിത്. എല്ലാ രാജ്യങ്ങളിലേയും സുനാമി മുന്നറിയിപ്പ് കേന്ദ്രങ്ങള് കൂട്ടിയിണക്കിയാണ് ഈ സംവിധാനം പ്രവര്‍ത്തിക്കുന്നത്.\nഭൗമശാസ്ത്രമന്ത്രാലയത്തിന് കീഴില് പ്രവര്‍ത്തിക്കുന്ന ഇന്ത്യന് നാഷണല് സെന്റര് ഫോര് ഓഷ്യന് ഇന്‍ഫര്‍മേഷന് സര്‍വീസിന് (INcois) കീഴിലാണ് ഇന്ത്യയിലെ നിരീക്ഷണ സംവിധാനം പ്രവര്‍ത്തിക്കുന്നത്. ഹൈദരാബാദ് ആസ്ഥാനമായുള്ള ഈ സ്ഥാപനം സമുദ്രത്തിന്റെ ടൈഡ് ഗേജുകളും ബോയും സ്ഥാപിച്ച് ഉപഗ്രഹസഹായത്താലാണ് നിരീക്ഷണം നടത്തുന്നത്. സമുദ്ര ഭൂകമ്പമുണ്ടായാല് സ്ഥാപനം സുനാമി മുന്നറിയിപ്പ് നല്‍കാറുണ്ട്. ഈ മുന്നറിയിപ്പ് എല്ലാ സംസ്ഥാനങ്ങള്‍ക്കും നല്‍കുന്നുണ്ട്.\nഭൂകമ്പ പ്രഭവകേന്ദ്രത്തില് നിന്ന് സുനാമി ഉണ്ടായാല് അത് സഞ്ചരിച്ച് കരയിലെത്തുന്നത് പല സമയത്താണ്. ഈ സമയത്തിനുള്ളില് തീരദേശത്തുനിന്ന് ജനങ്ങളെ ഒഴിപ്പിക്കാന് കഴിയും. അത് ചെയ്യേണ്ടത് സംസ്ഥാനങ്ങള്‍ക്ക് കീഴിലുള്ള ദുരന്തനിവാരണ സമിതികളാണ്.\nസുമാത്രയില് രാവിലെ 6.28ന് ഭൂകമ്പമുണ്ടായി മൂന്ന് മണിക്കൂര് കഴിഞ്ഞാണ് ഇത് ഇന്ത്യന് തീരത്തെ ആക്രമിച്ചത്. കേരളത്തില് സുനാമി ആഞ്ഞടിച്ചപ്പോള് സമയം പതിനൊന്ന് കഴിഞ്ഞിരുന്നു. ഭൂകമ്പം ഉണ്ടായി സുനാമി മുന്നറിയിപ്പ് കിട്ടുമ്പോള് തന്നെ ജനങ്ങളെ സുരക്ഷിത സ്ഥാാനങ്ങളിലേക്ക് മാറ്റാന് കഴിഞ്ഞാല് ജീവഹാനിയും നാശനഷ്ടവും കുറയ്ക്കാന് കഴിയും.


പഴയ ഗ്ലാമര് നായിക ഇന്ന് ചെയ്യുന്നത് ദൈവ വേല; ഉണ്ണിമേരിയുടെ ജീവിതത്തിൽ സംഭവിച്ചത്..!! - Skylark Pictures\nപഴയ ഗ്ലാമര് നായിക ഇന്ന് ചെയ്യുന്നത് ദൈവ വേല; ഉണ്ണിമേരിയുടെ ജീവിതത്തിൽ സംഭവിച്ചത്..!!\nഉണ്ണിമേരി ഒരിക്കലും മറക്കാനാവാത്ത ഒരു താരവും പേരും തന്നെയാണ്. ഓമനസത്വം തുളുമ്പുന്ന മുഖവുമായി 1969 നവവധുവായാണ് ബാലതാരമായി ഉണ്ണിമേരി എത്തുന്നത്. കണ്ണപ്പനുണ്ണി, മഹാബലി, തിങ്കളാഴ്ച നല്ല ദിവസം, ചട്ടമ്പി കല്യാണി തുടങ്ങിയ മുന്നൂറിലേറെ സിനിമകളിൽ അഭിനയിച്ചിട്ടുണ്ട്. ഇടക്കാലത്ത് സിനിമ വിട്ട് രാഷ്ട്രീയത്തിലേക്ക് കടന്നു പിന്നീട് മുഴുവൻ സമയവും സുവിശേഷ പ്രവർത്തകയായി ഇപ്പോൾ കുടുംബത്തോടൊപ്പം എറണാകുളത്താണ് താമസിക്കുന്നത്. അഗസ്റ്റിൻ ഫെർണാഡസ് വിക്ടോറിയ ദമ്പതികളുടെ മകളായ 1962 ൽ എറണാകുളത്ത് ജനിച്ച ഉണ്ണിമേരി. മൂന്നാം ക്ലാസ് മുതൽ നൃത്തം അഭ്യസിച്ചിരുന്നു. ഏഴാം വയസിൽ സിനിമയിലും എത്തി.\nപിന്നീട് നായികാ നിലയിലേക്ക് ഉയർന്ന താരം ഇതിഹാസ താരം പ്രം നസീറിന്റെ നായികയായാണ് കൂടുതലും അഭിനയിച്ചത്. മലയാളത്തിന് പുറമെ തെലുങ്കിലും, തമിഴിലും കന്നടയിലും എല്ലാം സജീവം ആയിരുന്നു. ഓരോ ഭാഷയിലും അക്കാലത്തെ സൂപ്പർ താരങ്ങളോടൊപ്പം അഭിനയിച്ചിട്ടുണ്ട്. 23 വര്ഷക്കാലത്തെ സിനിമ ലോകത്ത് സജീവം ആയിരുന്നു. 1992 ൽ എന്നോടിഷ്ടം കൂടാമോ എന്ന ചിത്രത്തിലൂടെ ഒടുവിലായി അഭിനയിച്ചു കോളേജ് അധ്യാപകനായ റോജോയുമായി 1982ൽ ആയിരുന്നു താരത്തിന്റെ വിവാഹം. ഇപ്പോൾ കുടുംബത്തോടൊപ്പം എർണാകുളം കലൂരിലാണ് താമസവും. ഭർത്താവും മകനും മരുമകളും പേരകുട്ടിയും അടങ്ങുന്നതാണ് കുടുംബം സിനിമ വിട്ട ശേഷം കുറച്ചു നാൾ രാഷ്ട്രീയ പ്രവർത്തനവുമായി സജീവം തന്നെ. പിന്നീട് സുവിശേഷ പ്രഘോഷണത്തിൽ സജീവമായിരുന്നു ഉണ്ണിമേരി. നീണ്ട നാളത്തെ അഭിനയ ജീവിതത്തിന് ശേഷം കുടുംബ സുവിഷേശ പ്രചാരണവും മറ്റുമായി സജീവമായ ഉണ്ണിമേരി സോഷ്യൽ മീഡിയിൽ സജീവം അല്ല. ഇടക്കൊക്കെ ചില സിനിമ താരങ്ങൾ ആവിസ്മികമായി കണ്ട് മുട്ടുമ്പോൾ പകർത്തുന്ന ചിത്രങ്ങൾ സോഷ്യൽ മീഡിയ വഴി വൈറലാകാറുണ്ട്.


ആരും വിചാരിക്കുന്ന ആളല്ലെങ്കിൽ, പിന്നെ ആരാണ് ഈ ഷാജ് കിരൺ? ഇൻഡ്യാ വിഷൻ മുതൽ മംഗളം വരെ... - Media Malayalam (മീഡിയ മലയാളം)\nHome Crime ആരും വിചാരിക്കുന്ന ആളല്ലെങ്കിൽ, പിന്നെ ആരാണ് ഈ ഷാജ് കിരൺ? ഇൻഡ്യാ വിഷൻ മുതൽ...\nകൊച്ചി :‘എന്റെ ഹീറോ സ്വപ്ന സുരേഷാണ്. ഇരട്ടച്ചങ്കുള്ള മുഖ്യമന്ത്രിയെ വരെ പറ്റിച്ച ശിവശങ്കരാ നിന്റെ പണി തീർന്നു. സ്വർണക്കടത്തല്ല, ലൈഫ് മിഷനിലെ കമ്മിഷനായിരുന്നു ലക്ഷ്യം. സത്യം പുറത്തുവരണം.’ കഴിഞ്ഞ ഫെബ്രുവരി നാലിനു സ്വപ്ന സുരേഷിന്റെ ചിത്രം സഹിതം ഷാജ് ഫെയ്സ്ബുക്കിലിട്ട പോസ്റ്റ് ഇങ്ങനെയായിരുന്നു.\nഉന്നതരുമായി ബന്ധമുണ്ടാക്കി അതു പറഞ്ഞു നടക്കുന്ന ഒരു പൊങ്ങച്ചക്കാരൻ മാത്രമോ അതോ അതൊരു മുഖം മൂടി മാത്രമോ? ഷാജ് കിരണിനെക്കുറിച്ചുള്ള ദുരൂഹത ഇനിയും നീങ്ങേണ്ടതുണ്ട്.\nകെ.കരുണാകരന്റെ ‘പാവം പയ്യൻ’ മുതൽ വി.എസ്.അച്യുതാനന്ദന്റെ ‘ജുഡീഷ്യൽ ദല്ലാൾ’ വരെ. മുഖ്യമന്ത്രിമാരെയോ പ്രതിപക്ഷ നേതാക്കളെയോ ചുറ്റിപ്പറ്റുന്ന രാഷ്ട്രീയ ഇടനിലക്കാർ കേരള രാഷ്ട്രീയത്തിൽ മുൻപുമുണ്ടായിട്ടുണ്ട്. അവരിലൊരാളാണോ ഈ ഷാജ് കിരൺ? സ്വർണക്കടത്ത് കേസ് പ്രതി സ്വപ്ന സുരേഷ് ഹൈക്കോടതിയിൽ നൽകിയ ഹർജിയിൽ മുഖ്യമന്ത്രിയുടെ ദൂതനെന്നാണു ഷാജ് കിരണിനുള്ള വിശേഷണം. മുഖ്യമന്ത്രിക്കും കുടുംബത്തിനുമെതിരെ കോടതിയിൽ നൽകിയ രഹസ്യമൊഴി പിൻവലിക്കാൻ ഷാജ് കിരൺ സമ്മർദം ചെലുത്തിയെന്നും, അതു ചെയ്തില്ലെങ്കിൽ ഗുരുതര പ്രത്യാഘാതം അനുഭവിക്കേണ്ടിവരുമെന്നു ഭീഷണിപ്പെടുത്തിയെന്നുമാണ് സ്വപ്ന പറയുന്നത്.\n‘നിങ്ങളാരും വിചാരിക്കുന്ന ആളല്ല ഞാൻ’ സ്വർണക്കടത്ത് കേസ് പ്രതി സ്വപ്ന സുരേഷ് റെക്കോർഡ് ചെയ്ത സംഭാഷണത്തിൽ ഷാജ് കിരണിന്റെ വാക്കുകൾ. സ്വർണക്കടത്ത് കേസിലെ ഒത്തുതീർപ്പുശ്രമ വിവാദം പൊങ്ങിവന്നപ്പോൾ മുതൽ മാധ്യമങ്ങളിൽ നിറഞ്ഞു നിൽക്കുകയാണ് ഷാജ് കിരൺ. ആരും വിചാരിക്കുന്ന ആളല്ലെങ്കിൽ, പിന്നെ ആരാണ് ഈ ഷാജ് കിരൺ?\nബിലീവേഴ്സ് ചർച്ചുമായി ബന്ധമുള്ളയാളെന്നു പറഞ്ഞു കേസിലെ കൂട്ടുപ്രതി എം.ശിവശങ്കറാണു ഷാജ് കിരണിനെ പരിചയപ്പെടുത്തിയതെന്നും ചർച്ചിന്റെ ഡയറക്ടർ എന്നു തന്നോടു ഷാജ് പറഞ്ഞിട്ടുണ്ടെന്നും സ്വപ്ന അവകാശപ്പെടുന്നു. മാധ്യമപ്രവർത്തകൻ എന്ന നിലയിൽ 2014 ലാണു ഷാജ് ചർച്ചുമായി ബന്ധപ്പെടുന്നത്. പിന്നീട് ഷാജിന്റെ ഭാര്യ6മാസത്തോളം സഭയുടെ ആശുപത്രിയിലെ എൻജിനീയറിങ് വിഭാഗത്തിൽ ജോലി ചെയ്തതൊഴിച്ചാൽ മറ്റൊരു ബന്ധവും ഇദ്ദേഹവുമായില്ലെന്നാണു ചർച്ചിന്റെ വിശദീകരണം. ഭാര്യ സ്വയം രാജിവച്ചു.\nമാധ്യമപ്രവർത്തകൻ, പിആർ ഏജൻസി നടത്തിപ്പുകാരൻ, റിയൽ എസ്റ്റേറ്റ് ഇടപാടുകാരൻ, ഇപ്പോൾ സ്വപ്നയുടെ ആരോപണമനുസരിച്ച് ‘മുഖ്യമന്ത്രിയുടെ ദൂതൻ’. ഈ വിശേഷണങ്ങൾക്കപ്പുറമുള്ള ഷാജ് ആരാണ്?\nകൊട്ടാരക്കരയാണു നാട്. ഇവിടെ അമ്മയുടെ വീട്ടിലായിരുന്നു ആദ്യകാലത്ത്. എന്നാൽ, നാലഞ്ചുവർഷമായി നാടുമായി ബന്ധമില്ല. പിതാവ് സെക്രട്ടേറിയറ്റിൽ അണ്ടർ സെക്രട്ടറിയായാണു വിരമിച്ചത്. തിരുവനന്തപുരം മാർ ഇവാനിയോസ് കോളജിൽനിന്നു ബിരുദവും കോട്ടയം എംജി സർവകലാശാലാ ക്യാംപസിൽനിന്നു ജേണലിസത്തിൽ പിജിയും. 2009 ൽ ഇന്ത്യാവിഷൻ ചാനൽ റിപ്പോർട്ടറായി തിരുവനന്തപുരത്ത്. ഇന്നു മുഖ്യധാരാ മാധ്യമങ്ങളിൽ പ്രധാന തസ്തികയിലുള്ള പലർക്കുമൊപ്പമായിരുന്നു താമസം. ഇന്ത്യാ വിഷനിൽനിന്നു ജയ്ഹിന്ദിലും പിന്നീട് ഏഷ്യാനെറ്റിലും വീണ്ടും ജയ്ഹിന്ദിലുമെത്തി. മംഗളം ചാനലിലായിരുന്നു അവസാനം.\n2016 ൽ മാധ്യമപ്രവർത്തനം വിട്ടു പിആർ മേഖല തിരഞ്ഞെടുത്തു. സാമ്പത്തികശേഷിയുള്ള സെലിബ്രിറ്റികളുടെ പിആർ ആണ് ലക്ഷ്യമിട്ടത്. ആലപ്പുഴയിലെ സാമുദായിക പ്രമുഖനായ ഒരു രാഷ്ട്രീയ നേതാവിനൊപ്പമായിരുന്നു ഏറെക്കാലം. പിന്നീടു റിയൽ എസ്റ്റേറ്റ് രംഗത്ത്. സംശയനിഴലിലുള്ള പല ബിസിനസുകാരുമായും ബന്ധം. അതു സ്വന്തം വളർച്ചയ്ക്കായി ഉപയോഗിച്ചെന്നു വിമർശകർ.\nപഠനകാലത്തോ മാധ്യമപ്രവർത്തനകാലത്തോ പ്രത്യേക രാഷ്ട്രീയ പാർട്ടിയുടെ ആളായിരുന്നില്ല. എന്നാൽ കേരളത്തിലെ ഇടത്, വലത്, ബിജെപി നേതാക്കളുമായെല്ലാം പരിചയമുണ്ടാക്കി. ഈ പരിചയം വലിയ സൗഹൃദമായി സമൂഹമാധ്യമങ്ങളിൽ ആഘോഷിക്കുകയും ചിത്രങ്ങൾ പങ്കുവയ്ക്കുകയും ചെയ്തിരുന്നു. എറണാകുളം പ്രസ് ക്ലബ്ബിന്റെ ജൂബിലി ആഘോഷത്തിനു പ്രധാനമന്ത്രിയെ ക്ഷണിക്കാൻ നിയോഗിക്കപ്പെട്ട സംഘാംഗമായി നരേന്ദ്ര മോദിയെ നേരിൽ സന്ദർശിച്ചു. ഈ ചിത്രം ഉപയോഗിച്ചു ബിജെപിയിൽ സൗഹൃദവലയമുണ്ടാക്കി. ഉന്നത രാഷ്ട്രീയ നേതാക്കളും സിനിമാ താരങ്ങളുമായി വലിയ അടുപ്പമുണ്ടെന്ന് അവകാശപ്പെടുകയും അതു പറഞ്ഞു മേനി നടിക്കുകയും ചെയ്യുമായിരുന്നുവെന്നു സുഹൃത്തുക്കൾ പറയുന്നു. ചിത്രങ്ങളാണു തെളിവായി കാണിച്ചിരുന്നത്.\nIf no one thinks so\nthen who is this Shah Kiran? From India Vision to Mars ...\nPrevious articleകഞ്ചാവുമായി നാല് യുവാക്കൾ പിടിയിൽ\nNext articleമുങ്ങിപ്പോയ പ്രസിദ്ധമായ സാന് ഹൊസെ പടക്കപ്പലിന്റെ അവശിഷ്ടങ്ങള്‍ക്കടുത്ത് അടുത്തിടെ കണ്ടെത്തിയ രണ്ട് കപ്പലുകളിലുമായി 1700 കോടി ഡോളര് സ്വര്‍ണമെന്ന് ന്യൂസ് വീക്ക് റിപ്പോര്‍ട്ട്


എസ്എഫ്ഐ ഉള്ള ക്യാംപസുകളിൽ മറ്റുള്ളവർ പ്രവർത്തിക്കാൻ പാടില്ല എന്ന ധാർഷ്ട്യ നിലപാട്: ക്യാംപസ് ഫ്രണ്ട് നേതാവ് മുഹമ്മദ് റാഷിദ് – East Coast Daily Malayalam\nപല സംസ്ഥാനങ്ങളിലും മാര്‍ച്ച് മാസത്തെ ശമ്പളം പൂര്‍ണമായി നല്‍കുന്നില്ല; സ്ഥിതിഗതികള് ഇങ്ങനെ തുടർന്നാൽ ഇത്തരമൊരു നടപടിയെക്കുറിച്ച് ആലോചിക്കും;- തോമസ് ഐസക്ക്\nJul 2, 2018, 07:58 pm IST\nകൊച്ചി: മഹാരാജാസ് കോളേജിലെ എസ്എഫ്ഐ പ്രവർത്തകൻ അഭിമന്യുവിന്റെ കൊലപാതകം ദൗർഭാഗ്യകരമാണെന്ന് ക്യാംപസ് ഫ്രണ്ട് സംസ്ഥാന കമ്മറ്റി അംഗം മുഹമ്മദ് റാഷിദ്. ഈ സംഭവത്തിൽ ശക്തവും സ്വതന്ത്രവുമായ നിയമ ഇടപെടൽ ഉണ്ടാകണമെന്നും കുറ്റക്കാരെ നിയമത്തിന് മുന്നിൽ കൊണ്ടുവരണമെന്നുമാണ് ക്യാംപസ് ഫ്രണ്ടിന്റെ നിലപാടെന്നും റാഷിദ് ഒരു ചാനലിനോട് വെളിപ്പെടുത്തി. കൂടാതെ എസ് എഫ് ഐയുടെ ധാർഷ്ട്യം നിറഞ്ഞ നിലപാടാണ് ഇത്തരം ഒരു സംഭവത്തിലേക്ക് നയിച്ചതെന്നും റാഷിദ് പറഞ്ഞു.\n‘എസ്എഫ്ഐ പ്രവർത്തിക്കുന്ന ക്യാംപസുകളിൽ മറ്റുള്ളവർ പ്രവർത്തിക്കാൻ പാടില്ല എന്ന ധാർഷ്ട്യം അവർ ഭരിക്കുന്ന കലാലയങ്ങളിൽ നിലനിൽക്കുന്നുണ്ട്. മിക്കവർക്കും ബോധ്യമുള്ള കാര്യമാണിത്. കേരള യൂണിവേഴ്സിറ്റി, മഹാരാരാജാസ് കോളേജ്. മടപ്പള്ളി കോളേജ് എന്നിവിടങ്ങളിലെ സ്ഥിതി ഇത് തന്നെയാണ്. മറ്റാരെങ്കിലും കൊടി കെട്ടാനോ തോരണമൊട്ടിക്കാനോ പോസ്റ്റർ ഒട്ടിക്കാനോ പോയാൽ അവരെ അനുവദിക്കില്ല എന്നൊരു ധാർഷ്ട്യ നിലപാടാണ് ഇത്തരം ഒരു സംഭവത്തിൽ വരെ എത്തിയത്. ഇന്ന് കോളേജിൽ പ്രവേശനോത്സവമായിരുന്നു.\nഅതിന്റെ ഭാഗമായി ഇന്നലെ കൊടികൾ കെട്ടാനും തോരണങ്ങൾ ഒട്ടിക്കാനും ക്യാംപസ് ഫ്രണ്ട് പ്രവർത്തകർ ഉണ്ടായിരുന്നു. എന്നാൽ ഞങ്ങൾ ഒട്ടിച്ച പോസ്റ്ററിന്റെ മുകളിലും ചുവരെഴുത്തുകൾക്ക് മുകളിലും എസ്എഫ് ഐക്കാർ കരിഓയിൽ ഒഴിച്ചും അവരുടെ പേരെഴുതിയുമാണ് പ്രതികരിച്ചത്.അപ്പോഴുണ്ടായ വാക്കു തർക്കമാണ് ഇങ്ങനെയൊരു ദാരുണ സംഭവത്തിൽ കലാശിച്ചത്. ഒരിക്കലും സംഭവിക്കാൻ പാടില്ലാത്ത കാര്യമാണിത്. ഇതിനെക്കുറിച്ച് സ്വതന്ത്രമായ അന്വേഷണം വരണമെന്നും റാഷിദ് പറഞ്ഞു.\nപ്രവേശനോത്സവത്തോട് അനുബന്ധിച്ച് നടന്ന പോസ്റ്റർ ഒട്ടിക്കലിൽ വാക്കുതർക്കമുണ്ടായതാണ് കൊലയിലെത്തിയതെന്ന് പൊലീസ് പറയുന്നു. കൂടെയുണ്ടായിരുന്ന രണ്ട് വിദ്യാർത്ഥികളും പരിക്കേറ്റ് ആശുപത്രിയിലാണ്. അതിലൊരാളുടെ നില അതീവ ഗുരുതരമായി തുടരുന്നു. അഭിമന്യൂവിന്റെ അപ്രതീക്ഷിത വേര്‍പാടിന്‍റെ ഞെട്ടലില് നിന്നും വട്ടവടയെന്ന കുടിയേറ്റ ഗ്രാമം ഇനിയും മുക്തമായിട്ടില്ല. കേരളാ – തമിഴ്‌നാട് അതിര്‍ത്തി മേഖലയിലെ കുടിയേറ്റ ഗ്രാമമായ വട്ടവടയില് എസ്എഫ്ഐ ഇടുക്കി ജില്ലാ കമ്മറ്റി അംഗമായ അഭിമന്യുവിന്റെ മരണം ഞെട്ടലോടെയാണ് നാട്ടുകാര് അറിഞ്ഞത്.\nabhimanyu murder CAMPUS FRONT muhammad rashid SFI leader abhimanyu\nസാധാ വെള്ളം കുപ്പിയില് നിന്നും തീപിടിക്കാന് വരെ സാധ്യത ! സംഭവിക്കുന്നതിങ്ങനെ\nഅഭിമന്യുവിന്റെ കൊലപാതകം രണ്ടു പേര് കൂടി പിടിയില്\nApr 2, 2020, 04:22 pm IST


സിപിഐ പാർട്ടി കോൺഗ്രസിന് ഇന്നു തുടക്കം; മുഖ്യ അജണ്ട സംഘപരിവാർ വിരുദ്ധത :: Janmabhumi Daily\nസിപിഐ പാർട്ടി കോൺഗ്രസിന് ഇന്നു തുടക്കം; മുഖ്യ അജണ്ട സംഘപരിവാർ വിരുദ്ധത\nThursday 26 April 2018 4:10 am IST\nകൊല്ലം: സിപിഐയുടെ ഇരുപത്തിമൂന്നാം പാര്‍ട്ടി കോണ്‍ഗ്രസിന് തിരശ്ശീല ഉയര്‍ന്നത് സംഘപരിവാര്‍വിരുദ്ധ രാഷ്ട്രീയത്തിന് മൂര്‍ച്ച കൂട്ടാന് മാത്രം. പത്തനാപുരത്തെ പ്രവാസി വ്യവസായി സുഗതന്റെ ആത്മഹത്യ, ജില്ലാ സെക്രട്ടറി മുന്‍കൈയെടുത്ത് വയനാട്ടെ സര്‍ക്കാര്‍ഭൂമി വന്‍തോതില് കച്ചവടം ചെയ്യുന്നതിന്റെ പുറത്തുവന്ന തെളിവുകള്, ഭൂമി നല്‍കാതെ വര്‍ഷങ്ങളായി അരിപ്പ സമരക്കാരെ വഞ്ചിക്കുന്ന സമീപനം തുടങ്ങി ഒട്ടേറെ ജീവല്‍പ്രശ്‌നങ്ങളില് നിന്നെല്ലാം ജനശ്രദ്ധ തിരിക്കാനുള്ള തീവ്രശ്രമത്തിലാണ് പാര്‍ട്ടി.\nമുമ്പെങ്ങുമില്ലാത്തവിധം സാംസ്‌കാരികമേളകള് നടത്തുന്നത് പുകമറ സൃഷ്ടിക്കാനാണെന്ന് വ്യക്തം. സമ്മേളനദിനങ്ങളിലും മുന്നോടിയായും നടത്തുന്ന സാംസ്‌കാരികജാഥകള്, അനുസ്മരണസന്ധ്യ, പട്ടംപറത്തല് മേള, നാടകചര്‍ച്ച, പുലികളി, നാടകാവതരണം, സിഡി പ്രകാശനങ്ങള്, കാവ്യസായാഹ്നം, സോപാനസംഗീതം, മണല്‍ശില്‍പ്പമൊരുക്കല്, ചരിത്രപ്രദര്‍ശനം, ഗാനമേള എന്നിവയെല്ലാം അതിന്റെ ഭാഗമാണ്. അഞ്ചുദിവസത്തെ പാര്‍ട്ടികോണ്‍ഗ്രസിന് കൊല്ലം ആശ്രാമത്ത് ഇന്ന് തുടക്കമാകും.\nകേന്ദ്രം ഭരിക്കുന്ന ബിജെപിയെ എങ്ങനെ അധികാരത്തില് നിന്നു പുറത്താക്കാമെന്നതാണ് സിപിഎമ്മിനെ പോലെ സിപിഐയും ചര്‍ച്ച ചെയ്യുക. ഇതിന് വേദി ഒരുക്കല്‍മാത്രമാണ് ദേശീയസമ്മേളനം. വ്യര്‍ഥമായ ചര്‍ച്ചകള്‍ക്കപ്പുറം കോണ്‍ഗ്രസിന് എല്ലാ സഹായങ്ങളും ഒരുക്കിക്കൊടുക്കാന് കൂടിയാകും ശ്രമം. ബിജെപിക്കെതിരെ മാവോയിസ്റ്റുകളുടെയും തീവ്ര ഇടത്-ഇസ്ലാമിക ചിന്താഗതിക്കാരുടെയുമെല്ലാം രാഷ്ട്രീയസഖ്യ രൂപീകരണത്തിന് സിപിഐ മുന്‍കൈയെടുക്കുമെന്നാണ് ലഭ്യമാകുന്ന സൂചന. തീവ്രചിന്താഗതിക്കാര് വഴിതെറ്റിയ സഹോദരന്മാരെന്ന സംസ്ഥാന സെക്രട്ടറി കാനം രാജേന്ദ്രന്റെ പരാമര്‍ശം ആ അര്‍ഥത്തിലുള്ളതാണ്. ഇടതുപക്ഷത്തിന്റെ ആകെ തട്ടകം ഇപ്പോള് കേരളം മാത്രമായി ഒതുങ്ങിയതിനാല് സംസ്ഥാനത്തിന് പുറത്തുമാത്രമായിരിക്കും കോണ്‍ഗ്രസിനുള്ള പിന്തുണ. കേരളത്തിലെ കോണ്‍ഗ്രസ് സഖ്യം ആത്മഹത്യാപരമാകുമെന്ന തിരിച്ചറിവാണ് കാരണം.\nഭരണസ്വാധീനത്തില് സമ്മേളനം പരമാവധി കൊഴുപ്പിക്കാന് കേരളമല്ലാതെ സിപിഐക്ക് മറ്റൊരു സംസ്ഥാനമില്ല. സിപിഐ മന്ത്രിമാരുടെ പ്രവര്‍ത്തനം വിലയിരുത്തുന്നതില് സംസ്ഥാനനേതാക്കള്‍ക്ക് താത്പര്യമില്ല. സംസ്ഥാനസമ്മേളനങ്ങളില് പോലും മന്ത്രിമാരുടെ പ്രകടനങ്ങളിലെ പരാജയങ്ങള് വിഭാഗീയതയുടെ ഭാഗമായി ഉയര്‍ന്നിരുന്നു. എന്നാല് അതിനെയെല്ലാം സമര്‍ഥമായി അടിച്ചമര്‍ത്തി. സിപിഎമ്മിന് അടിക്കാനുള്ള വടി കൊടുക്കരുതെന്ന മുതിര്‍ന്ന നേതാക്കളുടെ നിര്‍ദേശമാണ് ഇതിന് വഴിതെളിച്ചത്. നിലവില് സിപിഐക്ക് കേരളത്തിലും ബംഗാളിലും മാത്രമേ സാന്നിധ്യമുള്ളൂ. മറ്റ് സംസ്ഥാനങ്ങളില് ഒമ്പതര പതിറ്റാണ്ടായി പേരിന് മാത്രമാണ് പ്രവര്‍ത്തനം. കേരളത്തില് നിന്നുള്ള സി.എന്. ജയദേവന് മാത്രമാണ് പാര്‍ട്ടിയെ പ്രതിനിധീകരിച്ച് ലോക്‌സഭയിലുള്ളത്. കേരളത്തില് 19 അംഗങ്ങള് നിയമസഭയിലുള്ളപ്പോള് ഒരാള് മാത്രമാണ് പശ്ചിമബംഗാള് നിയമസഭയില്. ഇന്ത്യയിലെ ഇടതുപക്ഷം ദുര്‍ബലപ്പെടുന്നത് വ്യക്തമായ നയവൈകല്യം കൊണ്ടാണെന്ന് തിരിച്ചറിഞ്ഞിട്ടും അത് മറച്ചുവച്ച് മറ്റുള്ളവരെ പഴിക്കുന്നതാണ് സിപിഐയുടെയും ലൈന്.\nഹാന്‍ഡ്ബോള് ടൂര്‍ണമെണ്റ്റിന് ഇന്നു തുടക്കം\nകാശ്യപാശ്രമത്തില് മുറജപത്തിന് ഇന്നു തുടക്കം


basu in critical ബസുവിന്റെ നില അതീവ ഗുരുതരം\nബസുവിന്റെ നില അതീവ ഗുരുതരം\nWednesday 6th January 2010 8:38pm\nകൊല്‍കത്ത: മുതിര്‍ന്ന സി പി ഐ എം നേതാവും പശ്ചിമ ബംഗാള് മുന് മുഖ്യമന്ത്രിയുമായ ജ്യോതി ബസുവിന്റെ ആരോഗ്യനില അതീവ ഗുരുതരമെന്ന് മെഡിക്കല് ബുളളറ്റിന്. വെന്റിലേറ്ററില് കഴിയുന്ന അദ്ദേഹത്തിന്റെ ശ്വാസകോശത്തിലെ അണുബാധ നിയന്ത്രിക്കാനായിട്ടില്ല.\nബുധനാഴ്ച വൈകിട്ട് ആറു മണിയോടെയാണ് മെഡിക്കല് ബുളളററിന് പുറത്ത് വന്നത്. അടുത്ത ബുളളററിന് വ്യാഴാഴ്ച രാവിലെ 11.30 ന് മാത്രമെ ഉണ്ടാകൂ. ബസുവിന്റെ നില ഗുരുതരമായതിനെ തുടര്‍ന്ന് ഇന്നലെ അദ്ദേഹത്തെ വെന്റിലേറററിലേക്ക് മാററിയിരുന്നു. സി പി ഐ എം ജനറല് സെക്രട്ടറി പ്രകാശ് കാരാട്ട് വ്യാഴാഴ്ച രാവിലെ ബസുവിനെ സന്ദര്‍ശിക്കുന്നുണ്ട്.


തകര്‍ച്ചയില് നിന്നും ലാഭത്തിലേക്ക് ബര്‍ഗര് കിംഗിനെ ഒരു 'പയ്യന്' സിഇഒ നടത്തിയതെങ്ങനെ? | Story of Burger King can be used to overcome business crisis\nതകര്‍ച്ചയില് നിന്നും ലാഭത്തിലേക്ക് ബര്‍ഗര് കിംഗിനെ ഒരു 'പയ്യന്' സിഇഒ നടത്തിയതെങ്ങനെ?\nനിങ്ങളുടെ ബിസിനസിലും പ്രതിസന്ധി മറികടക്കാന് ഈ കഥ ഉപകരിച്ചേക്കും\n|29 May 2022 7:00 AM GMT\nപ്രശ്‌നങ്ങള് ഇല്ലാത്ത ബിസിനസ്സുകള് ഉണ്ടാകില്ല. പ്രശ്‌നങ്ങളുടെ പരിഹാരത്തിന്റെ ആകെത്തുകയാണ് ബിസിനസ് വിജയം എന്നത്. പലപ്പോഴും ചര്‍ച്ചയാക്കപ്പെടുന്നത് പ്രമുഖമായ സ്ഥാപനങ്ങള് നേരിടുന്ന പ്രശ്ങ്ങളെയാണ്. അത്തരത്തില് കുറച്ചു വര്‍ഷങ്ങള്‍ക്കുമുമ്പ് പ്രതിസന്ധി നേരിട്ട ഒരു സ്ഥാപനമാണ് ബര്‍ഗര് കിംഗ്. അവര് ആ പ്രതിസന്ധിയെ എങ്ങനെ നേരിട്ടു എന്ന് പരിശോധിക്കാം.\nപ്രമുഖ ഫാസ്റ്റ് ഫുഡ് ബ്രാന്‍ഡായ മക്ഡൊണാള്‍ഡ്സ് ആരംഭിച്ചത് 1940 ല് ആണ്. എന്നാല് ബര്‍ഗര് കിംഗ് പ്രവര്‍ത്തനം ആരംഭിച്ചത് 1953 ലും. മൊത്തം ഔട്ട്‌ലറ്റ്കളുടെ എണ്ണമെടുക്കുമ്പോള് മക്ഡൊണാള്‍ഡ്‌സിന് ഏകദേശം 37000 എണ്ണമാണ്, 17000 ഔട്ട്‌ലെറ്റുകളാണ് ബര്‍ഗര് കിങ്ങിന് ഉള്ളത്. വില്‍പ്പനയുടെ കാര്യത്തിലും മക്ഡൊണാള്‍ഡ്‌സിന്റെ നേര്‍പകുതിയാണ് ബര്‍ഗര് കിങ്ങിനുള്ളത്.\nമക്ഡൊണാള്‍ഡ്‌സിന്റെ അടുത്തെത്തിച്ചേരുക എന്നത് മറ്റു ബ്രാന്‍ഡുകള്‍ക്ക് അത്ര അനായാസം സാധിക്കുന്ന കാര്യമല്ല. എന്നാലും മക്ഡൊണാള്‍ഡ്‌സിന്റെ മുഖ്യശത്രുവായി മാറാന് ബര്‍ഗര് കിങ്ങിന് കഴിഞ്ഞു.\n2008 ല് സംഭവിച്ച ആഗോള സാമ്പത്തിക മാന്ദ്യം ബഗേര് കിങ്ങിന്റെ ഓഹരി 18 ശതമാനത്തിന്റെ തകര്‍ച്ച നേരിട്ടു. ലാഭത്തില് 10 ശതമാനത്തിന്റെ ഇടിവും സംഭവിച്ചു. കഴിഞ്ഞ 30 വര്‍ഷത്തില് അവര് 13 സി ഇ ഒ മാരെ പരീക്ഷിക്കുകയുണ്ടായി. എന്നാല് 2009 മുതല് 2012 ന് ഇടയില് അവരുടെ ഓഹരി മൂല്യത്തില് 100 ശതമാനത്തിന്റെ വര്‍ദ്ധന ഉണ്ടാക്കാന് കഴിഞ്ഞു.\nഎന്തായിരിക്കും അതിനുള്ള കാരണം? 2010 ലായിരുന്നു ബര്‍ഗര് കിങ്ങിന്റെ ഭാവിയെ മാറ്റിമറിക്കാന് ഇടയാക്കിയ കാര്യം സംഭവിച്ചത്.\n3D ക്യാപിറ്റല് എന്ന സ്ഥാപനം ബര്‍ഗര് കിങ്ങിനെ3.3 ബില്യണ് ഡോളറിന് ഏറ്റെടുത്തു. അതിനുശേഷം ഡാനിയേല് ഷോര്‍ട്‌സ് എന്ന വ്യക്തിയെ അതിന്റെ സി ഇ ഒ ആയി നിയമിച്ചു. ഇദ്ദേഹത്തിന് കുറച്ച് പ്രത്യേകതകള് ഉണ്ടായിരുന്നു. ഡാനിയേലിന് 32 വയസ്സ് മാത്രമേ ഉണ്ടായിരുന്നുള്ളു. നമ്മുടെ നാട്ടിലും പൊതുവെ ഏതൊരു സ്ഥാപനവും വില കല്പിക്കുന്നത് തലമൂത്ത ആളുകളെയാണല്ലോ. ചെറുപ്പക്കാര്‍ക്ക് അവരെക്കാളും കഴിവുണ്ടെങ്കില് പോലും പലപ്പോഴും തഴയപ്പെടാറുണ്ട്.\nമറ്റൊരു പ്രത്യേകത ഡാനിയേലിന് ഭക്ഷണ നിര്‍മാണ മേഖലയില് ഒരു പരിചയവും ഇല്ലായിരുന്നു എന്നതാണ്. സാമ്പത്തിക മേഖലയിലായിരുന്നു തൊഴില് ചെയ്തു പരിചയം. ഡാനിയേല് ബര്‍ഗര് കിങ്ങില് ചെയ്ത പ്രധാന കാര്യങ്ങള് പരിശോധിക്കാം:\nസ്ഥാപനത്തിന്റെ താഴെ തട്ടിലിറങ്ങി പണിയെടുക്കാന് തുടങ്ങി. ഔട്ട്‌ലെറ്റില് നടക്കുന്ന ഓരോ ചെറിയ കാര്യങ്ങള് പോലും നിരീക്ഷിക്കാനും ചെയ്യാനും തുടങ്ങി. എങ്കില്‍മാത്രമേ സ്ഥാപനത്തിന്റെ അടിസ്ഥാനപ്രശ്‌നം മനസിലാക്കാന് സാധിക്കുകയുള്ളു. നമ്മളില് എത്ര സംരംഭകര് ഇത്തരത്തില് നമ്മുടെ സ്ഥാപനത്തിലെ ചെറിയ തൊഴില്‍പോലും ചെയ്യാന് സന്നദ്ധരാകുന്നുണ്ട്? സ്വയം ചോദിക്കു.\nഡാനിയേല് ശ്രദ്ധിച്ച ഒരു കാര്യം, ബര്‍ഗര് കിങ്ങിലെ മെനുവിലെ വിഭവങ്ങളുടെ എണ്ണം വളരെ കൂടുതലായിരുന്നു. ആളുകള്‍ക്ക് ഒരുപാട് ഓപ്ഷനുകള് നല്‍കിയാല് അവര് ആശയകുഴപ്പത്തിലാകും. മാത്രമല്ല മെനുവിലെ ഓരോ വിഭവവും ഉണ്ടാക്കാനുള്ള സാമഗ്രികള് വ്യത്യസ്തമാണ് അതിനാല് ഇവയുടെ ഉല്‍പ്പാദന ചെലവ് വര്‍ധിക്കും, ഉല്‍പ്പാദന സമയവും വര്‍ധിക്കും. മാത്രമല്ല ഇവര്‍ക്ക് ഇവരുടേതായ പ്രത്യേക വിഭവമൊന്നും ഉണ്ടായിരുന്നില്ല.\nഡാനിയേല് തീരുമാനിച്ചു ബര്‍ഗര് കിംഗ് അറിയപ്പെടേണ്ടത് ഒരു പ്രത്യേക വിഭവത്തിന്റെ പേരിലാവണം എന്ന്. അങ്ങനെ അവര് വൂപ്പേഴ്സ് മാത്രം മാര്‍ക്കറ്റ് ചെയ്യാനായി ആരംഭിച്ചു. മറ്റ് വിഭവങ്ങള് ഉണ്ടായിരുന്നെങ്കിലും കൂടുതല് പ്രാധാന്യം നല്‍കിയത് വൂപേഴ്‌സിനായിരുന്നു. അത് വലിയ മാറ്റത്തിന് ഇടയാക്കി.\n2.4 ബില്യണ് ബര്‍ഗര് വില്‍ക്കുന്നതില് 2.1 ബില്യനും വൂപ്പേഴ്സായിരുന്നു. ഇതിന്റെ സാമഗ്രികള് കുറച്ചുമതി, ഒപ്പം സമയവും വളരെ കുറച്ചുമതി. കൂടാതെ മറ്റു ഉല്‍പ്പന്നത്തെക്കാളും മാര്‍ജിന് കൂടുതല് വൂപ്പേഴ്‌സിന് ലഭിക്കും, ഏകദേശം 60 മുതല് 70 ശതമാനം വരെ. ഇത് ബര്‍ഗര് കിങ്ങിന്റെ ലാഭം വര്‍ധിപ്പിക്കുന്നതിന് ഇടയാക്കി.\nഅടുത്ത അഴിച്ചുപണി നടത്തിയത് ചെലവുകളിലായിരുന്നു. സ്റ്റേഷനറി സാധനങ്ങളില് മുതല് മീറ്റിങ്ങുകളില് വരെ ചെലവ് ചുരുക്കാനായുള്ള നടപടികള് കൈകൊണ്ടു. മീറ്റിംഗുകള്‍ക്കായുള്ള യാത്ര, താമസം, ഭക്ഷണം തുടങ്ങിയ ചെലവുകള് നിയന്ത്രിക്കാനായി മീറ്റിംഗുകളെല്ലാംതന്നെ ഓണ്‍ലൈനില് നടത്താന് തീരുമാനിച്ചു. അങ്ങനെ ഒരു മീറ്റിംഗില്‍ത്തന്നെ അവര്‍ക്ക്3.5 ലക്ഷം രൂപ ലാഭിക്കാനായി കഴിഞ്ഞു.\nമറ്റൊരു പരിഷ്‌കരണം നടത്തിയത് മാര്‍ക്കറ്റിംഗില് ആയിരുന്നു. ഏറ്റവും അധികം ചെലവ് വരുന്ന ഒരു മേഖല മാര്‍ക്കറ്റിംഗ് തന്നെയാണ്. എന്നാല് ഇവിടെ ചെലവ് ചുരുക്കി ചെയ്യാനുള്ള ആസൂത്രണം ചെയ്തു.\nഡാനിയേല് മനസിലാക്കി ആളുകള്‍ക്ക് കാണാനും കേള്‍ക്കാനും സുഖം നെഗറ്റീവ് വാര്‍ത്തകളും, അപകടങ്ങളും, മറ്റൊരാളുടെ ജീവിതത്തിലെ ദുരന്തവും, പരദൂഷണവും എല്ലാമാണെന്ന്.അതിനാല് അത്തരം മനുഷ്യരുടെ ചിന്തകളെ എങ്ങനെ ഗുണപ്രദമാക്കാമെന്ന് ചിന്തിച്ചു. അങ്ങനെ അവര് ആളുകളുടെ ശ്രദ്ധ ലഭിക്കാനായി പല സാമൂഹിക വിഷയങ്ങളിലും ഇടപെട്ടു, രാഷ്ട്രീയപരമായ അഭിപ്രായങ്ങള് പങ്കിട്ടു. മാത്രമല്ല മക്ഡൊണാള്‍സിനെതിരെ പരസ്യമായി സംസാരിക്കാന് ആരംഭിച്ചു.\nburn the ad campaign പോലുള്ളവ ആരംഭിച്ചു; അതായത് ഒരു മൊബൈല് ആപ് ക്യാമറ ഉപയോഗിച്ച മക്ഡൊണാള്‍ഡ്‌സിന്റെ പരസ്യത്തിന് നേരെ പിടിച്ചാല് ആ പരസ്യം തീ കത്തി നശിക്കുന്ന പോലെയുള്ള ദൃശ്യം പങ്കിടാം. ഇത്തരത്തില് ചെയ്തപ്പോള് മക്ഡൊണാള്‍ഡ്സും തിരിച്ചു പ്രതികരിച്ചു. അത് മാധ്യമങ്ങള് ഏറ്റെടുത്തു, വലിയ ചര്‍ച്ചക്ക് കാരണമായി ഒപ്പം ബര്‍ഗര് കിങ്ങിന് വലിയ പബ്ലിസിറ്റിയും ലഭിച്ചു.\n32 വയസ്സുകാരന്റെ ഈ ഒരു തന്ത്രം കൊണ്ടുമാത്രമാണ് പ്രതിസന്ധിയില്‍പെട്ട ബര്‍ഗര് കിങ്ങിനെ വലിയ നിലയിലേക്ക് ഉയര്‍ത്താന് കഴിഞ്ഞത്. പ്രായമല്ല വ്യക്തികളില് മാനദണ്ഡമാക്കേണ്ടത്, അവരുടെ കഴിവിനെയാണെന്ന് ബര്‍ഗര് കിംഗ് തെളിയിച്ചു.\n( BRANDisam LLP യില് ബിസിനസി ബ്രാന്‍ഡിംഗ് സ്ട്രാറ്റജിസ്റ്റാണ് ലേഖകന്.www.sijurajan.com\nBurger king business branding strategy


വരിയില് നിന്ന് തളര്‍ന്നവരുടെ ചോദ്യങ്ങള്‍ക്ക് മറുപടി വേണം; മോദീ ഓഡിറ്റ് 03 | DoolNews\nSaturday, 13th April 2019, 8:54 pm\n”എനിക്ക് 50 ദിവസം തരൂ, എന്റെ തീരുമാനം തെറ്റാണെങ്കില് നിങ്ങള്‍ക്കെന്നെ ജീവനോടെ കത്തിക്കാം”, നോട്ടുനിരോധനത്തെ തുടര്‍ന്നുള്ള ദിവസങ്ങളില്, ജനം തങ്ങളുടെ ജീവിത സമ്പാദ്യമായ പണം വിനിമയം നടത്തിയെടുക്കുന്നതിനായി പെരുവഴിയില് വരിനിന്ന കാലത്ത്, പ്രധാനമന്ത്രി നരേന്ദ്ര മോഡി പറഞ്ഞ വാക്കുകളാണിത്.\nപ്രധാനമന്ത്രി എന്ന നിലയില് താന് എടുത്ത ഒരു നിര്‍ണ്ണായക നടപടി സംബന്ധിച്ച് മുഴുവന് ഉത്തരവാദിത്വവും എറ്റെടുക്കുക; ജനങ്ങള് ആഗ്രഹിച്ച ഒരിന്ത്യ വെറും 50 ദിവസം കൊണ്ട് നമുക്ക് തരുമെന്ന് വാഗ്ദാനം ചെയ്യുക; അല്ലാത്തപക്ഷം ജനങ്ങള്‍ക്ക് തന്നെ തൂക്കിലേറ്റാമെന്ന് പ്രഖ്യാപിക്കുക; രാജ്യത്തെ സമ്പദ്ഘടനയെയും ജനജീവിതത്തെയും ഒരു മണിക്കൂറിനകം നിശ്ചലമാക്കിയ ഏറ്റവും സുപ്രധാനമായ തീരുമാനമായ നോട്ട് നിരോധനം മോഡി പ്രഖ്യാപിച്ചത് പ്രത്യക്ഷത്തില് വലിയ ആത്മവിശ്വാസത്തോടെയാണ്.\nകളളപ്പണം അവസാനിപ്പിക്കല്, വ്യാജനോട്ടുകള് ഇല്ലാതാക്കല്, ഭീകര പ്രവര്‍ത്തനത്തിനുളള ധനശ്രോതസ്സുകള് തടഞ്ഞ് തീവ്രവാദ പ്രവര്‍ത്തനങ്ങള് അവസാനിപ്പിക്കല് എന്നിവയായിരുന്നു നോട്ടുനിരോധനത്തിന്റെ പ്രഖ്യാപിത ലക്ഷ്യങ്ങള്. ‘BURN ME ALIVE IF I’M WRONG’ എന്നത് നോട്ടുനിരോധന തീരുമാനത്തിന്റെ അടിക്കുറിപ്പായി സ്തുതിപാഠകര് പുകഴ്ത്തി.\n2016 നവംബര് എട്ടിന് രാത്രി 8.15നാണ് പ്രധാനമന്ത്രി നോട്ടുനിരോധനം പ്രഖ്യാപിച്ചത്. അന്നുരാത്രി 12 മണിയ്ക്ക് ശേഷം 500, 1000 രൂപ നോട്ടുകളുടെ ക്രയവിക്രയം നിയമവിരുദ്ധമാക്കിക്കൊണ്ടുളളതായിരുന്നു ആ പ്രഖ്യാപനം. എന്തിനാണ് ഇത്ര തിടുക്കത്തില്, മണിക്കൂറുകള്‍ക്കകം ഈ കറന്‍സികള് അസാധുവാക്കിയത്? എന്തുകൊണ്ട് ജനങ്ങള്‍ക്ക് രണ്ടാഴ്ച അല്ലെങ്കില് ഒരുമാസം സമയം നല്‍കിയില്ല? ഇതിന് ഒരു കാരണം മാത്രമേയുളളൂ. കണക്കില് പെടാത്ത പണം കൈവശം വച്ചിട്ടുളളവര് ക്രയവിക്രയത്തിലൂടെ ആ പണം കൈമാറ്റം ചെയ്യരുത്.\nമരവിപ്പിക്കപ്പെട്ട കറന്‍സി നോട്ടുകള് ബാങ്കുകളിലല്ലാതെ മറ്റെങ്ങും കൈമാറാന് കഴിയാതെ വരുമ്പോള് ആ പണം നശിപ്പിച്ചുകളയുകയല്ലാതെ മാര്‍ഗമില്ലാതാവും. മുന്നറിയിപ്പില്ലാതെ നോട്ടുകള് ഉടന് മരവിപ്പിച്ചതിന് ഇതല്ലാതെ മറ്റു കാരണമില്ല. അപ്പോള് പൊടുന്നനെ നിരോധിക്കാനുളള ഈ നീക്കത്തിന്റെ വിജയം അളക്കാന് ഒരു പരിശോധന മാത്രമേ ആവശ്യമുളളൂ. നിരോധിച്ച കറന്‍സിയുടെ മുല്യമെത്ര, അതില് ബാങ്കില് തിരിച്ചെത്തിയ കറന്‍സികളുടെ മൂല്യമെത്ര എന്ന പരിശോധന.\nഭര്‍ത്താവ് അറിയാതെ ഭാര്യമാര് സ്വന്തം ആവശ്യത്തിനായി സൂക്ഷിക്കുന്ന പണം ഒരു ഉദാഹരണം. ഏതാണ്ട് ഇത് മാത്രമാണ് കണ്ടുകെട്ടപ്പെട്ടതും. ചുരുക്കത്തില് ഇത് നടത്തിപ്പില് വന്ന വീഴ്ചയല്ല, നോട്ട് നിരോധനത്തിലൂടെ കളളപ്പണം ഇല്ലാതാക്കാം എന്നത് പമ്പര വിഡ്ഢിത്തമാണ്. ഇത് തിരിച്ചറിഞ്ഞതിന്റെ ജാള്യതയിലാണ് കണക്കുകള് പുറത്ത് വിടാതെ, എണ്ണിക്കൊണ്ടിരിക്കുകയാണ് എന്ന് ഒരു വര്‍ഷത്തോളം പറയാന് മോഡിയെ പ്രേരിപ്പിച്ചത്. കേന്ദ്രസര്‍ക്കാരിന് വേണ്ടി അറ്റോര്‍ണി ജനറല് മുകുള് റോത്തഗി സുപ്രീംകോടതിയെ അറിയിച്ചത് 12 ലക്ഷം കോടിയിലധികം പണം ബാങ്കില് തിരിച്ചെത്തില്ല എന്നാണ് സര്‍ക്കാര് കരുതിയത് എന്നായിരുന്നു.\nനോട്ട് മാറ്റിയെടുക്കുന്നതിലും അതാതു സ്ഥലത്ത് എത്തിക്കുന്നതിനും മറ്റുമുണ്ടായ ചെലവുകളൊന്നും കണക്കാക്കാതെ തന്നെ അച്ചടിയിനത്തിലും ലാഭവിഹിതത്തിലുമുളള കുറവ് മാത്രം കണക്കാക്കിയാല്\nചിലവ് 48,094 കോടി രൂപ.\nഇതാണ് കളളപ്പണ വേട്ടയുടെ രത്നചുരുക്കം.\nബാങ്കിന് മുന്‍പില് ക്യൂ നിന്ന് മരണമടഞ്ഞ 105 ആത്മാക്കള്‍ക്ക് സര്‍ക്കാര് കണക്കില് വില പൂജ്യമായത് കൊണ്ട് അത് കണക്കില് പെടുത്തിയിട്ടില്ല. പുല്‍വാമയില് മരിച്ച 40 ജവാന്‍മാര്‍ക്ക് വേണ്ടി പകരം ചോദിച്ച രാജ്യം, ഈ മരണങ്ങള്‍ക്ക് ഏത് സര്‍ജിക്കല് സ്ട്രൈക്കിലൂടെ പകരം ചോദിക്കും?\nകളളനോട്ട് ഇല്ലാതാക്കല് എന്നത് ഒരു പ്രധാന ലക്ഷ്യമായി പ്രഖ്യാപിച്ചതല്ലാതെ അതിനുളള ഒരു ശ്രമവും സര്‍ക്കാര് നടത്തിയില്ല. വിവിധ പഠനങ്ങള്‍ക്ക് ശേഷം കളളനോട്ട് ഇല്ലാതാക്കാന് സര്‍ക്കാര് കണ്ടെത്തിയ മാര്‍ഗം പോളിമര് കറന്‍സിയിലേക്ക് മാറുക എന്നതായിരുന്നു. ഓസ്ട്രേലിയ, ന്യൂസിലാന്റ്, സിംഗപ്പൂര്, തുടങ്ങിയ രാജ്യങ്ങള് ഇത് വിജയകരമായി നടപ്പിലാക്കിയിട്ടുണ്ട്. ആര്‍ബിഐ ഇത് കൊച്ചിയുള്‍പ്പെടെ തിരഞ്ഞെടുക്കപ്പെട്ട നഗരങ്ങളില് വിജയകരമായി പരീക്ഷിച്ചിട്ടുണ്ട്. പോളിമര് കറന്‍സിയിലേക്ക് മാറാനുളള തീരുമാനം മോഡി സര്‍ക്കാര് പാര്‍ലമെന്റില് പ്രഖ്യാപിച്ചിട്ടുമുണ്ട്.\nആഗോള ഭീകരവാദ ഡാറ്റാബേസ് അനുസരിച്ച് നോട്ടുനിരോധനം നടപ്പിലാക്കിയതിന് തൊട്ടുമുമ്പത്തെ വര്‍ഷം, അതായത് 2015 ല് ഇന്ത്യയില് തീവ്രവാദി ആക്രമണങ്ങളില് കൊല്ലപ്പെട്ടത് 387 പേരാണ്. നോട്ട് നിരോധനം നടപ്പിലാക്കിയ 2016 ല് 467 പേര് കൊല്ലപ്പെട്ടു. നോട്ടുനിരോധനത്തിന്റെ ഫലം പ്രതിഫലിച്ചുതുടങ്ങേണ്ട തൊട്ടടുത്ത വര്‍ഷം, അതായത് 2017ല് കൊല്ലപ്പെട്ടത് 465 പേരാണ്. സൗത്ത് ഏഷ്യാ ടെററിസം പോര്‍ട്ടലിന്റെ(എസ്എടിപി) റിപ്പോര്‍ട്ടനുസരിച്ച് 2018 ല് കശ്മീരില് മാത്രം കൊല്ലപ്പെട്ടത് 451 പേരാണ്. ഈ കാലയളവില് വടക്ക്-കിഴക്കന് സംസ്ഥാനങ്ങളില് 72 പേര് കൊല്ലപ്പെട്ടതായും റിപ്പോര്‍ട്ടില് പറയുന്നു. ധനസ്രോതസ്സുകള് തകര്‍ത്ത് തീവ്രവാദത്തിന്റെ വേരറുക്കലായിരുന്നു നോട്ടുനിരോധനത്തിന്റെ പ്രധാന ലക്ഷ്യം. അക്കാര്യത്തില് എന്ത് സംഭവിച്ചുവെന്നും കണക്കുകള് തെളിയിക്കുന്നു.\nചിത്രം കടപ്പാട്: ലൈവ് മിന്റ്, ന്യൂസ്‌റപ്ട്\nഅത്ര പ്രകടമല്ലാത്ത കാര്യങ്ങളും നാമറിയേണ്ടതുണ്ട്. എല്ലാ ദിവസവും ബാങ്കില് എത്തിയ പണം അവര് എണ്ണി തിട്ടപ്പെടുത്തി ആര്.ബി.ഐ ചുമതലപ്പെടുത്തിയ ചെസ്റ്റുകളില് എത്തിച്ചിരുന്നു. ഇക്കാര്യം ഏത് ബാങ്കുദ്യോഗസ്ഥനും സാക്ഷ്യപെടുത്തും. പക്ഷേ എണ്ണിത്തിട്ടപ്പെടുത്തിയ കണക്ക് പുറത്ത് വിടാന് ആര്.ബി.ഐ തയ്യാറായില്ല. അവസാന കണക്കിനായി പാര്‍ലമെന്റ് മുതല് സാധാരണക്കാരന് വരെ കാത്തിരുന്നു.\nഅപ്പോഴും കോടികളുടെ പുതിയ കറന്‍സി നോട്ടുകളുമായി ചിലര് എവിടെയോ കാത്തിരിക്കുന്നുണ്ടായിരുന്നു. സ്രോതസ് വെളിപ്പെടുത്താനില്ലാത്തതിനാല് ബാങ്കുകളില് കൈമാറാന് കഴിയാതിരുന്ന പണം പാതിവിലയുടെ പുതിയ കറന്‍സി നല്‍കി ഇവര് വാങ്ങിക്കൂട്ടി. ഇവരില് ചിലര് പിടിക്കപ്പെട്ടു എന്നത് കൊണ്ട് മാത്രം നമ്മള് ഇക്കാര്യം അറിഞ്ഞു. ബി.ജെ.പി ഓഫീസുകള് തന്നെ കറന്‍സി മാറ്റത്തിന് ഉപയോഗപ്പെടുത്തിയെന്ന് തെളിയിക്കുന്ന ഒളുക്യാമറ ദൃശ്യങ്ങള് ഇക്കഴിഞ്ഞ ആഴ്ചയാണ് പുറത്തുവന്നത്. ഇങ്ങനെ വാങ്ങിക്കൂട്ടിയ നിരോധിത കറന്‍സികള് അവര് എവിടെയാണ് മാറ്റിയെടുത്തത്? ഇതിന് ഒത്താശ ചെയ്യാനാണോ എണ്ണിതിട്ടപ്പെടുത്തിയ തുക വെളിപ്പെടുത്താന് ഇത്രയധികം സമയമെടുത്തത്? തീര്‍ച്ചയായും വിശദമായ അന്വേഷണം നടത്തേണ്ട വിഷയമാണിത്.


സൗദിയില് വ്യാപാര സ്ഥാപനങ്ങള്‍ക്ക് 24 മണിക്കൂറും പ്രവര്‍ത്തിക്കാന് അനുമതി; നിസ്‌കാര സമയത്ത് ഇളവില്ല – East Coast Daily Malayalam\nJul 18, 2019, 06:50 am IST\nജിദ്ദ: സൗദിയില് 24 മണിക്കൂറും വ്യാപാര സ്ഥാപനങ്ങള് തുറന്നു പ്രവര്‍ത്തിക്കാന് അനുമതി നല്‍കിയത് കഴിഞ്ഞ ദിവസമാണ്. എന്നാല് ഈ വാര്‍ത്ത പുറത്തുവന്നതിന് പിന്നാലെ നമസ്‌കാര സമയങ്ങളിലും ഇളവ് ബാധകമാണെന്ന നിലയില് പ്രചാരണം സജീവമായിരുന്നു. ഇതോടെയാണ് നിലപാട് വ്യക്തമാക്കി സൗദി അധികൃതര് രംഗത്തെത്തിയത്. നമസ്‌കാര സമയങ്ങളിലും വ്യാപാരസ്ഥാപനങ്ങള്‍ക്ക് പ്രവര്‍ത്തിക്കാമെന്നത് വ്യാജ പ്രചാരണമാണെന്നും നമസ്‌കാര സമയം ഒഴികെയുള്ള സമയത്തെ പ്രവര്‍ത്തനത്തിനുള്ള അനുമതിയാണ് നല്‍കിയിരിക്കുന്നതെന്നും അധികൃതര് വ്യക്തമാക്കി.\nമുനിസിപ്പല്, ഗ്രാമകാര്യ മന്ത്രാലയ അണ്ടര് സെക്രട്ടറി എന്‍ജിനീയര് ഖാലിദ് അല്‍ദുഗൈഥിര് ആണ് നിലപാട് വ്യക്തമാക്കി രംഗത്തെത്തിയത്. നമസ്‌കാര സമയങ്ങളില് വ്യാപാര സ്ഥാപനങ്ങള് തുറന്ന് പ്രവര്‍ത്തിപ്പിക്കുന്നതിന് അനുമതിയില്ലെന്ന് അദ്ദേഹം അറിയിച്ചു. രാത്രി കാലത്ത് വ്യാപാരകേന്ദ്രങ്ങള് സജീവമാകാന് വേണ്ടിയാണ് മന്ത്രിസഭ 24 മണിക്കൂര് പ്രവര്‍ത്തന അനുമതി നല്‍കിയതെന്ന് ഖാലിദ് അല്‍ദുഗൈഥിര് വ്യക്തമാക്കി.\nഅര്‍ധരാത്രിയോടെ കടകളടക്കുന്നതാണ് നിലവിലെ രീതി. ഇതില് വ്യവസ്ഥകള്‍ക്ക് വിധേയമായി അനുമതിയില് ഇളവുകള് നല്‍കാറുണ്ട്. ഇത് വിപുലമാക്കാന് ഉദ്ദേശിച്ചുള്ളതാണ് പുതിയ നീക്കം. നമസ്‌കാര സമയങ്ങളില് കടയടക്കുന്നതാണ് സൗദിയിലെ നിലവിലെ സമ്പ്രദായം. ഭൂരിഭാഗം മാളുകളും വ്യാപാര സ്ഥാപനങ്ങളും ഇവയോട് ചേര്‍ന്ന് നമസ്‌കാരത്തിനുള്ള സൗകര്യമൊരുക്കിയിട്ടുണ്ട്. പുതിയ തീരുമാനം വ്യാപാര മേഖലയില് ഉണര്‍വുണ്ടാക്കും.\nപച്ചവെളിച്ചം മുതൽ നീലപ്പതാക വരെ, പോലീസിലെ രഹസ്യ ഗ്രൂപ്പുകള് ഇന്റലിജന്‍സ് അന്വേഷിക്കുന്നു\nയൂണിവേഴ്‌സിറ്റി കോളജിലെ കത്തിക്കുത്ത് കേസ്; പ്രതികളെ ഇന്ന് ക്യാംപസിലെത്തിക്കും, നടത്തുന്നത് വിശദമായ തെളിവെടുപ്പ്